	НАЦРТ  ЗАКОН
ЗА ВРШЕЊЕ НА ОФИЦИЈАЛНИ КОНТРОЛИ
ВОВЕД

I. ОЦЕНА HA СОСТОЈБИТЕ BO ОБЛАСТА ШТО ТРЕБА ДА СЕ УРЕДИ CO ЗАКОНОТ И ПРИЧИНИ ЗА ДОНЕСУВАЊЕ HA ЗАКОНОT

Начинот и процедурите за вршење на официјални контроли на храна, храна за животни, животни и производи од животинско потекло, растенија и фитофармацевтски производи, во постојното законодавство на Република Северна Македонија до сега беа предмет на уредување на Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за фитофармација, Законот за органско земјоделско производство, Законот за квалитет на земјоделски производи со што на дисперзиран начин се уредуваше оваа проблематика и тоа од страна како на Агенцијата за храна и ветеринарство, така и од страна на Министерството за земјоделство, шумарство и водостопанство- Државен земјоделски инспекторат и Фитосанитарната Управа.

  Вршењето на официјалните контроли се спроведува од страна на официјални ветеринари и инспектори за храна во рамките на Агенцијата за храна и ветеринарство и земјоделски инспектори и фитосанитарни инспектори во рамките на Државниот земјоделски инспекторат, како и од други овластени субјекти.

Сите елементи на вршењето на контролите-инспекцискиот надзор во земјоделско-прехранбениот синџир од страна на Агенцијата за храна и ветеринарство и Министерството за земјоделство, шумарство и водостопанство во поглед на субјектите, предметот на контролата-надзорот, местата за вршење при увоз, извоз или транзит на добрата, начинот на земање на мостри, постапката за овластувањето на одредени лаборатории за утврдување на квалитетот на добрата, издавањето и видовите на документите-сертификатите кои ја следат пратката и определување на висината на трошоците се предмет на претходно цитираните закони при што во секој од нив сите претходни елементи се посебно уредени и тоа на различен начин.

Спроведувањето на постојните закони покажа одредени слабости и неможност да се постигнат основните цели на законите во поглед на дефинирање на консолидиран, унифициран и разбирлив пристап при контролата-надзорот при прометот на добрата.

Законодавството на Европската унија во оваа област од 2017 година имајќи ги во предвид сите слабости и недостатоци при регулирањето на диверзификуваното реализирање на постапките за вршење на контроли -надзор отпочна уредување на оваа област на консолидиран начин при што во рамките на една регулатива (и низ имплементирачки регулативи) се вклопени сите аспекти и чинители на постапката за контрола, така што следејќи ги обврските детерминирани во Спогодбата за стабилизација и асоцијација и иновираното Acquis communitare се наметна потребата од донесување на посебен закон со кој на комплексен и интегриран начин ќе се отсликаат процедурите за вршење на контроли-надзор како на Агенцијата за храна и ветеринарство така и на Министерството за земјоделство, шумарство и водостопанство. 

II. ЦЕЛИ, НАЧЕЛА И ОСНОВНИ РЕШЕНИЈА

Основните цели на овој законот се:

· да се обезбеди високо ниво на заштита на здравјето на луѓето, заштита на здравјето на растенијата и животните, како и на животната средина при дефинирање и спроведување на политиките и активностите во областа на безбедноста на добрата, и

· да се постигне високо ниво на заштита на потрошувачите преку мерките кои се донесени во врска со исполнувањето на внатрешниот пазар. 

Покрај основните цели,  со овој закон треба да се постигнат и следниве цели:

· се осигура дека храната за луѓе и храната за животни се безбедни и здравствено исправни  и дека активностите кои би можеле да имаат влијание врз безбедноста на земјоделско-прехранбениот синџир или на заштитата на интересите на потрошувачите во врска со храната и информациите поврзани со  храна, се вршат во согласност со посебните барања;

· ефикасно справување со евентуалното ширење на болести кај животните кои во некои случаи се пренесуваат на луѓето или на штетници кои влијаат на растенијата или растителните производи;
· да се обезбеди заштита на животната средина од ризиците кои би можеле да произлезат од генетски модифицирани организми (ГМО) или фитофармацевтските производи;
· унифицираност на квалитетот на храната и храната за животни, вклучувајќи медицирана  храна за животни, хигиена на храната и храната за животни, зоонози,  нуспроизводи од животинско потекло, резидуи од ветеринарни производи, контаминенти, витамини, минерални соли, микроелементи и други додатоци, материјали кои доаѓаат во контакт со храна, барања во однос на квалитетот и составот, вода за пиење, јонизирачко зрачењеација, храна произведена со иновирани технологии;
· следливост на обележувањето на храната и храна за животни, фитофармацевтски производи, адитиви во храната и храната за животни;
· обезбеди високи стандарди во однос на здравјето на луѓето, заштита на здравјето на растенијата и животните  и рационален развој на земјоделството, рибарството и аквакултурата и зголемување на продуктивноста ;
· да се обезбеди високо ниво на заштита на здравјето на луѓето и на животните, како и на животната средина, преку оценување на ризиците поврзани со фитофармацевтските производи, со истовремено подобрување на функционирањето на пазарот преку хармонизација на правилата за пласирање на пазарот и истовремено подобрување на земјоделското производство и
· обезбедување на основа за одржлив развој на органското производство кое има за цел да придонесе за заштита на природните ресурси, биолошката разновидност и благосостојбата на животните и развојот на руралните области.

Врз основа на овој закон, вршењето на официјалните контроли, се заснова на:

Начелото на одговорност на производителот според принципот дека операторите носат одговорност во сите фази на производството, преработката и дистрибуцијата кои се под нивна контрола, за обезбедување на усогласеност со барањата кои се релевантни на нивните активности утврдени со законодавството на Република Северна Македонија во областа на земјоделско-прехранбениот синџир 

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА 

Со предлог на Законот за вршење на официјални контроли не се утврдуваат дополнителни обврски од досегашните кои наметнуваат дополнителни финансиски последици за буџетот на централната или локалната власт. 

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗАТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Со овој предлог на закон не се очекуваат нови материјални обврски за субјектите кои постапуваат со добрата кои се ставаат во промет 

V. ПРЕГЛЕД НА ПРОПИСИ ШТО ТРЕБА ДА СЕ ДОНЕСАТ ЗА СПРОВЕДУВАЊЕ НА ЗАКОНОТ

За спроведување на предлог законот, согласно предложените одредбите потребно е да се донесат следните подзаконски акти и тоа:

1)
Правилник за видот на обуката која треба да ја поминат вработените кои вршат официјални контроли и други официјални активности (врз основа на член 6 став (7) и (8))



2)
Правилник за начинот на определување на рангирање на поединечни оператори за  поединечните оператори за спроведени  официјални контроли (врз основ на член 13 став (6) и (7)).

3) Правилник за формата, содржината и начинот на водење на евиденција за извршените официјални контроли (врз основа на член 15 став (5) и (6)).

4) Правилник за посебните барања за соработките и размената на информации меѓу операторите и надлежните органи за пристигнувањето и истоварот на животните и производите (врз основа на член 17 став (4)).

5) Правилник за начинот на класифицирање на областите за производство и повторно полагање за целите на официјалните контроли кои се извршуваат кај живи бивални мекотели (врз основа на член 19 став (6)).

6) Правилник за вршење на официјални контроли за преглед на

- живина и лагоморфи во однос на анте мортем инспекции

- анте мортем и пост мортем инспекции извршени во случај на итно колење

- анте мортем инспекции извршени во фармата на потекло

- постмортем прегледи и аудит

- на Pectinidae, морски гастроподи и Holothuroidea кога не се класифицираат областите за производство и за повторно полагање

- Rangifer tarandus tarandus, Lagopus lagopus и Lagopus mutus (врз основ на член 19 став (7))

7) Правилник за посебните барања за извршување на официјални контроли  за еднаква минимална зачестеност на официјалните контроли, посебните мерки за утврдување на неусогласености, посебни барања за анте мортем и пост мортем прегледи, примена за здравствени ознаки и контрола на сурово млеко, млечни производи и производи од рибарство и аквакултура (врз основ на член 19 став (8)) .

8) Правилник за посебните барања за официјални контроли и опсегот на примероци, начинот на земање на примероци и лабораториски анализи, начинот на превземање на мерки во случај на неусогласеност вклучително и  на производи од увоз. (врз основа на член 20 став (2) точка а), б) и в)).

9)
Правилник за минимална зачестеност на официјалните контроли во однос на резидуи во храната и храната за животни, (врз основа на член 20 став (3)). 

10)
Правилник за активностите на Агенцијата при неусогласеност на барањата за резидуи на фармаколошки активни супстанци, начин на спроведување на истрага, видот на превземени мерки при надминување на лимит на резидуите и начинот на административна помош (врз основа на член 20 став (4)).

11)
Правилник за посебните барања за вршење на официјални контроли на животни, производи од животинско потекло и герминални производи, нуспроизводи од животинско потекло и производи од нив како и превземање мерки со цел сомнежот да биде потврден или отфрлен (врз врз основа на член 21 став (2) точка а) и б) и в)).

12)
Правилник за унифицирана минимална зачестеност на официјални контроли на животни, производи од животинско потекло и герминални производи, и нус производи од животинско потекло (врз врз основа на член 21 став (3) точки а) и б)).

13)
Правилник за посебните барања за вршење на официјални контроли за благосостојба на животни и превозни средства, случаите и мерките кои треба да се превземат во случај на неусогласеност, барањата за контрола на граничните премини, административна помош како и утврдување на индикатори за благосостојба на животните врз основа на научни и технички податоци (врз врз основа на член 22 став (8)). 

14)
Правилник за  минимална зачестеност на официјални контроли  за благосостојба животни и транспортни средства, начинот на составување на записници и времето на чување на евиденцијата (врз врз основа на член 22 став (9)). 

15)
Правилник за посебните барања за официјалните контроли поврзани со ГМО за храна и храна за животни (врз врз основа на член 24 став (2)).

16)
Правилник за посебни барања за официјални контроли за фитофармацевтски производи за производство, ставање во промет, увоз, пакување, транспорт, складирање и нивна упореба (врз основа на член 25 став (3) точка а)).

17)
Правилник за единствената минимална зачестеност на официјални контроли за фитофармацевтски производи, собирање на информарции, пријавување на сомнителни случаи на труење, известување на неодобрени фитофармацевтски производи и нивна недозволена трговија, (врз основа на член 25 став (4) точка а)).
18)
Правилник за посебните барања и дополнителни барања за изготвување на ПНКП, механизми за административна помош, методи за земање примероци и лабораторски анализи (врз основа на член 26 став (2)). 

19)
Правилник за начинот на вршење на официјални контроли за заштитени ознаки за потекло, заштитени географски ознаки и загарантирани традиционални специјалитети, методите и техниките и мерките кои треба да се превземат во случај на неусогласеност (врз основа на член 27 став (2) точка а)).

20)
Правилник за посебни мерки за административна помош и соработка, обврски за известување на делегираите тела (врз основа на член 27 став (3)).
21)
Правилник за начинот за вршење на официјални контроли за одредени категории на храна и храна за животни како и активности што треба да се превземат во однос на новоутврдени ризици како и посебни  барања за официјални контроли во однос на специфични опасности и ризици во однос на секоја категорија на храна и храна за животни (врз основа на член 28 став (1) точка а)).

22)
Правилник за начинот  на унифицирано вршење на официјални контроли на одредени категории на храна и храна за животни за да се надминат новоутврдените ризици (врз основа на член 28 став (2)) 

23) Правилник за барањата за делегирање на задачи поврзани со контроли на правни лица  во областите од член 2 став (1) а),б),в),г),д) и ѓ) (врз основ на член 30 став 2)).
24) Правилник за барањата за делегирање на задачи поврзани со контроли на правни лица  во областите член 2 став (1) е),ж),з) и ѕ) (врз основ на член 30 став 3)).
25) Правилник за барањата за делегирање на задачи поврзани со контроли на физички лица  во областите од член 2 став (1) а),б),в),г), д) и ѓ) (врз основ на член 31 став 3)).
26) Правилник за барањата за делегирање на задачи поврзани со контроли на физички лица  во областите член 2 став (1) е),ж),з) и ѕ) врз основ на член 31 став 4)). 

 27)
Правилник за постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за областите од прописите од член 2 став (1) точки а),б),в),г),д) и ѓ)  начинот на водење на регистерот, формата и содржината на барањето, потребната документација и висина на трошоците во постапката (врз основа на член 35 став (7)).
28) Правилник за постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за областите од прописите од член 2 став (1) точки е), ж), з) и ѕ),  начинот на водење на регистерот, формата и содржината на барањето, потребната документација и висина на трошоците во постапката (врз основа на член 35 став (8)).
29)
Правилник за барањата определување на методите што се користат за лабораториски анализи и проверка на резултатите (врз основа на член 36 став (6)).

30)
Правилник за барањата за начинот на земање на примероци и лабораторски испитување, тестирање и дијагностика, параметри за анализа и сигурност во мерење и процедури за валидација на методите и толкување на резултаите од анализите, тестовите и дијагнозите (врз основ на член 36 став (8)). 

31)
Правилник за постапката за организирање на јавниот повик за назначување на официјални лаборатории во областите од член 2 став (1) точки а, б,в, г, д, и ѓ начинот на водење на регистарот и висина на трошоците во постапката (врз основа на член 39 став (14)).

32) Правилник  за постапката за организирање на јавниот повик за назначување на официјални лаборатории во областите од член 2 став (1) точки е,ж,з и ѕ, начинот на водење на регистарот и висина на трошоците во постапката (врз основа на член 39 став (14)).
33) Правилник за постапката за организирање на јавниот повик за назначување на национална референтна лабораторија за вршење на работите во областите од член 2 став (1) точки а),б),в),г),д), и ѓ)  начинот на водење на регистарот и висина на трошоците во постапката (врз основа на член 44став (7)).

34) Правилник за постапката за организирање на јавниот повик за назначување на национална референтна лабораторија за вршење на работите во областите од член 2 став (1) точки е,) ж) ,з) и ѕ), начинот на водење на регистарот и висина на трошоците во постапката (врз основа на член 44 став (7)).

35) Правилник за постапките за следење на животните и стоките како и  посебните документи кој ги придружуваат животните и стоките кога се земени примероци од нив (врз основ на член 50 став (2)).

36) Листа за животни и производи од животинско потекло, герминални  производи и нус производи од животинско потекло за кој се вршат официјални контроли на гранично инспекциско место (врз основ на член 51 став (1) ).
37) Листи за стоки од трети земји за кој е потребно да се воведат мерки за привремено зајакнување на официјални контроли при внес на животни и стоки во Република Северна Македонија, поради познат или новопојавен ризик или неусогласеност со барањето  (врз основ на член 51 став (2)).
38)
Правилник за категориите на животни и стоки вклучително и мешани производи, сено и слама и други производи кои претставуваат новопојавен ризик (врз основа на член 51 став (3)).

39)
Правилник за посебните барањата и условите за животни и стоки кои не подлежат на официјални контроли на гранично инспекциско место ( врз основа на член 52 став (2)).

40) Правилник за посебните барања за животни и стоки кои се транспортираат, максималниот број на единици или делови на пратката (врз основ на 53 став 4)).
41)
Правилник за посебните барања за обука на вработените  во поглед на извршувањето на физичките прегледи на граничните инспекциски места. (врз основа на член 53 став (5)). 

42)
Правилник за правилата за одредување на случаите и условите под кои ЗВД задолжително треба да ја придружува пратката со животни и стоки  до нивната дестинација (врз основа на член 54 став (4) и (5)).

43)
Правилник за посебни барања за транспорт на пратки до местото на крајната дестинација додека се чекаат резултатите од физичките прегледи, спроведување на преглед на документи преглед на идентитет и физички преглед на пратки кои се внесуваат во државата со воздушен транспорт, претоварени пратки, транзит на пратки и нивна контрола, барања за скалдирање на стоки во одобрени царински складови и слободни зони (врз основа на член 55 став (1)).
44)
Правилник за посебни барања за одредување на условите под кој се применувааат отстапувањата за преглед на документи на претоварени пратки и транзит на стоки ( врз основа на член 55 став (2)) .

45)
Правилник за посебни барања за активностите кои се вршат за време на и по прегледите на документи, прегледите за идентитет и физичките прегледи, со цел да се обезбеди ефикасно спроведување на официјалните контроли (врз основа на член 56 ).

46)
Правилник за начинот на спроведувањето на прегледот за идентитет и физичките преглед на пратките на животни и стоки кои можат да бидат извршени на места кои не се гранични инспекциски  места, посебните барања за контрола извршена од царинските органи:

-личен багаж, 

-продажба на далечина, 

-домашни миленици,

-мониторинг на транспорт при стигање на пратки на животни и стоки кои се наменети за ставање во промет до местото на крајна дестинација (врз основ на член 57 став (1)). 

47)
Правилник за посебни барања за  определување и промена на зачестеност на прегледи за идентитет и физички преглед кои се вршат на пратки на животни и стоки, како и униформност во постапувањето (врз основа на член 58 став (3)).

48)
Правилник за посебните барања за  зачестеноста на преглед на идентитетот и физичките преглед во случај на новопојавени ризици на стоките (врз основ на член 58 став(5)).

49)
Правилник за формата и содржината на ЗВД и начинот на неговото пополнување, пратките за кој е потребно да биде приложен ЗВД, рокови за претходно известување на пратки од страна на операторите  (врз основ на член 62 став(1)). 

50)
 Правилник за посебни барања за локацијата на граничното инспекциско место за вршење на официјални контроли на една или повеќе категории на стоки (врз основ на член 63 став (4)).
51) Листа на гранични инспекциски места (врз основ на член 64 став (1)).
52) Правилник за формата и содржината на категориите на кратенките на назначувањето на граничните инспекциски места  (член 64 став (2)).
53)
 Правилник за  посебните барања за повторно назначување на гранично инспекциско место за кои назначувањето е делумно повлечено (врз основ на член 65 став (3) и (4)).

54)
 Правилник за  посебните барања за гранично инспекциско за вршење на официјални контроли на една или повеќе категории стоки (врз основ на член 66 став(2)).

55)
Правилник за  посебни барања за вршење на засилени официјални контроли на производи од животинско потекло, нус производи и композитни производи наменети за ставање во промет (врз основ на член 67 став (7)).

56)
 Правилник за посебните барања за униформна и конзистента примена на мерките издадени од надлежите органи при официјални контроли на гранични премини во случај на утврдени неусогласености и ризици (врз основ на член 72 ).

57)
 Правилник за посебните барањата за спроведување на обработката утврдена во став 1 точка а од овој член (врз основ на член 73  став (3)).

58)
Правилник за посебните барањата за контролата пред извоз од трета земја во однос на животни и стоки кои се предмет на одобрување (врз основ на член 75 став (6)).

59) Правилник за поблиските услови и начинот на предизвозните проверки ( врз основ на член 76 став (3)).
60)
 Правилник за посебните барања за механизмите за соработка меѓу надлежните органи и царинската служба (врз основ на член 77 став (3)).

61)
 Правилник за посебни барања за следење на транспортот и пристигнување на пратката на животни и стоки од гранично инспекциско место до крајна дестинација или до излезно гранично инспекциско  местод (врз основ на член 79 став (3)). 

62)
Правилник за моделите на официјалните сертификати и правилата за нивно издавање, формата и содржината на    документите кој ја придружуват пратката (врз основ на член 79 став (4)). 

63)
 Правилник за посебните барања за вршење на официјални контроли на животни и стоки на кој им е забранет влез во трета земја со потело од Република Северна Македонија (врз основ на член 79 став (5)). 

64)
 Одлука за висина на надоместокот и  начинот на наплата и методите на пресметка (врз основ на член 82 став (1)).
65)
 Правилник за  моделите на официјалните сертификати и начинот на нивно издавање, постапки што треба да се следат при повлекување на официјални сертификати и сертификати за замена и ставање на заверени копии од официјални сертификати, формата на документите кој ја пратат пратката по извршената официјална контрола, начинот на издавање на електронски сертификат и потпис (врз основ на член 89 став (1) и (2)). 

66)
 Правилник за барањата за помош и комуникација на општи и повторувачки известувања и одговори (врз основ на член 91 став (5) точка а) и б)).
67) Правилник за содржината и начинот на доставување на повеќегодишен контролен план(врз основ на член 100 став (3)).
68)
 Правилник за посебни барања за изготвување на плановите за итни мерки за храна и храна за животни, и улогата за засегнатите страни во подготовката и спроведување на плановите за итни мерки (врз основ на член 101 став (4)). 

69)
 Правилник за посебни барања за увоз на животни и стоки во Република Северна Македонија од трети земји (врз основ на член 103 став (2)).

70)
Правилник за формата, содржината и видот на официјалните сертификати, официјалните потврди или доказите ( врз основ на член 103 став (4)).

71)
Правилник за мерките за ограничување на ризикот или за престанок на утврдените неусогласувања  во случаи различни од мерки во случај на неусогласеност, како и за  условите за некомерцијално движење на миленичиња кога надлежните органи имаат добиено податоци дека внесувањето во Република Северна Македонија на некои животни или стоки со потекло од трета земја, регион од трета земја или група трети земји претставува ризик за здравјето на луѓето, животните или растенијата или во однос на ГМО, како и за животната средина, или кога има податоци за широко распространети  значајни неусогласувања (врз основ на член 105 став (1)).
72)
Правилник за мерките кои треба да се превземат во случај на итност (врз основ на член 105 став (4)).
73)
 Правилник за постапките за прием на извештаи за прекршоци и нивно следење, како и механизми за соодветна заштита за лицата кои пријавуваат прекршок против одмазда, дискриминација или друг вид неправеден третман и заштита на личните податоци на лицето кое известува за повреда во согласност со прописите за заштита на личните податоци (врз основ на член 114 ). 

74)
 Правилник за Формата и содржината на потврдата за привремено одземање на храната, предмети, средства, производи, животни, како и минималната висина на вредноста на одземените храна, предмети, средства, производи, растенија и животни кои се предмет на продажба за спроведените официјални контроли (врз основ на член 122 став (6) и (7)).
НАЦРТ-  Закон за вршење на официјални контроли

I. ОПШТИ ОДРЕДБИ

Член 1

Предмет на уредување

Со овој закон се уредуваат организацијата и спроведувањето на официјалните контроли и други официјални активности од страна на надлежните органи, надлежностите на органите, правата и обврските на надлежните органи и операторите, финансирањето на официјалните контроли, административната помош и соработката меѓу надлежните органи во Република Северна Македонија, како и соработката со надлежните органи на трети земји, спроведувањето на официјалните контроли при увоз и извоз на животни и стоки, воспоставувањето и управувањето со компјутеризиран информациски систем за управување со информации и податоци во врска со официјалните контроли, како и други прашања од значење за спроведување на официјалните контроли.  
Член 2

Примена

(1) Овој закон се применува на официјални  контроли спроведени за да се потврди усогласеноста на прописите во областите:

(а) на безбедност на храната, интегритет и здравствена исправност, во сите фази на производството, преработката и дистрибуција на храната - вклучувајќи ги и барањата за обезбедување на фер трговски практики и да се заштитат интересите на потрошувачите и нивното право на информации поврзани со храна и со кои се регулира производството и употребата на материјали и предмети што се наменети да дојдат во контакт со храната утврдени во Законот за безбедност на храната, Законот за ветеринарно здравство и подзаконските акти донесени врз основа на тие закони;

(б) на намерно ослободување на генетски модифицирани организми (ГМО) во животната средина за целите на производство на храна и храна за животни утврдени во Законот за генетски модифицирани организми и Законот за семе и саден материјал, производство, ставање во промет и увоз на храна и храна за животни која содржи или е произведена од ГМО согласно Законот за безбедност на храната, односно Законот за безбедност на храната за животни и подзаконските акти донесени врз основа на тие закони;

(в) на безбедност на храната за животни во секоја фаза на производството, преработката, дистрибуцијата и користењето на храна, вклучувајќи ги и постапките и мерките со кои се цели да се обезбедат фер трговски практики и да се заштитат здравјето и интересите на потрошувачите и нивното право на информации утврдени во Законот за безбедност на храната за животни, Законот за безбедност на храната, Законот за ветеринарно здравство и подзаконските акти донесени врз основа на тие закони;

(г) барања за здравствена заштита на животните утврдени во Законот за ветеринарно здравство и подзаконските акти донесени врз основа на тој закон;
(д) спречување и намалување на ризиците по здравјето на луѓето и животните кои произлегуваат од нуспроизводи од животинско потекло и добиени производи нив, и утврдени во Законот за нус производи од животинско потекло, Законот за ветеринарно здравство и подзаконските акти донесени врз основа на тие закони;

(ѓ) барања за благосостојба на животните, утврдени во Законот за заштита и благосостојба на животните и подзаконските акти донесени врз основа на тој закон;

(е) мерки за заштита на растенијата од штетни организми, утврдени во Законот за здравјето на растенијата и подзаконските акти донесени врз основа на тој закон;
(ж) барањата за пуштање во промет и употреба на фитофармацевтски производи и одржливо користење на пестициди, со исклучок на опрема за примена на пестициди,  утврдени во Законот за фитофармација и подзаконските акти донесени врз основа на тој закон, како и контрола на резидуи од пестициди во храната, согласно Законот за безбедност на храната;
(з) органско производство и означување на органски производи утврдени во Законот за органско земјоделско производство и подзаконските акти донесени врз основа на тој закон;
(ѕ) употреба и означување на заштитените ознаки за потекло, заштитени географски ознаки и гарантирани традиционални специјалитети утврдени во позитивните прописи од оваа област;

 (2) Одредбите на овој закон се применуваат и на официјалните контроли кои се спроведени за проверка на усогласеноста со барањата од прописите од став (1) на овој член, кога истите се применуваат на животните и стоките кои се внесуваат во Република Северна Македонија или се наменети за извоз од Република Северна Македонија.
(3) Одредбите од овој закон соодветно се применуваат на другите официјални активности кои ги спроведуваат надлежните органи.

(4) Официјални  контроли кои се спроведуваат за да се потврди усогласеноста со прописите од областа на примарното земјоделско производство, производството и прометот на семе и садници, употребата на фитофармацевтски производи и ѓубриња, како и при увоз на органски земјоделски производи на место на истовар врши Државниот инспекторат за земјоделство, додека официјалните контроли кои се спроведуваат за да се потврди усогласеноста на прописите од областа  на преработката и прометот на органските производи од животинско потекло и преработката и прометот на производите во преод гo врши Агенцијата за храна и ветеринарство.

Член 3

Исклучоци од примена

Одредбите на овој закон не се применуваат за официјални контроли кои се вршат за:

-  да се потврди усогласеноста на организацијата на пазарите за земјоделски производи утврдени со прописите од областа на уредување на пазарите со земјоделските производи, со исклучок на пазарните стандарди за земјоделските производи утврдени во Законот за квалитет на земјоделски производи.

- спроведувањето на мерките за заштита и благосостојба на животните кои се користат за научни и образовни цели утврдени согласно прописите за заштита и благосостојба на животните и

- постапувањето, употребата и користењето на ветеринарно медицински препарати согласно прописите за ветеринарно медицински производи.
Член 4

Супсидијарна примена на други закони

(1) Во постапката за издавање на решенија ќе се применува Законот за општата управна постапка доколку со овој закон поинаку не е уредено.

(2) Во постапката за вршење на инспекциски надзор ќе се применува Законот за инспекциски надзор и други закони, доколку со овој закон поинаку не е уредено. 

(3) За  прашањата  кои се однесуваат на официјалните контроли и другите официјални активности од член 2 став (1) точка (е) од овој закон, ќе се применуваат одредбите од Законот за здравјето на растенијата, доколку со овој закон поинаку не е уредено.
(4) За  прашањата  кои се однесуваат на официјалните контроли и другите официјални активности од член 2 став (1) точка (ж) од овој закон, ќе се применуваат одредбите од Законот за фитофармација, доколку со овој закон поинаку не е уредено.
(5) За дигитализација на процесите ќе се применуваат Законот за електронски документи, електронска идентификација и доверливи услуги, Законот за електронско работење и електронски услуги и Законот за централен регистар на население, доколку со овој закон поинаку не е уредено.
Член 5
Официјални контроли и други официјални активности
1.   За целите на овој закон, „официјални контроли“ се активности што ги вршат надлежните органи, или делегираните тела или физичките лица на кои им се делегирани одредени официјални контролни задачи во согласност со овој закон, со цел да се потврди:

(а) усогласеност од страна на операторите со овој закон и со правилата наведени во член 2 став (1) од овој закон; и

(б) дека животните или стоките ги исполнуваат барањата утврдени во правилата наведени во член 2 ставот (1) од овој закон вклучително и за издавање официјален сертификат или официјална потврда.

2. За целите на овој закон, под „други официјални активности“ се подразбираат активности, освен официјалните контроли, кои ги вршат надлежните органи или делегираните тела или физичките лица на кои им се делегирани одредени други официјални активности во согласност со овој закон и со правилата наведени во член 2 став (1) од овој закон, вклучително и активности насочени кон проверка на присуството на болестите кај животните или штетните организми на растенијата, спречување или ограничување на ширењето на таквите болести или штетни организми, искоренување на тие болести кај животните или штетните организми на растенијата , давање овластувања или одобренија и издавање официјални сертификати или официјални потврди.
Член 6
Надлежни органи

(1) Надлежни органи за спроведување на овој закон се:

- Министерството за земјоделство, шумарство и водостопанство (во натамошниот текст: Министерството) за областите утврдени во прописите од член 2 став (1) точки е), ж), з) и ѕ), од овој закон и
-Агенцијата за храна и ветеринарство ( во натамошниот текст: Агенција) за областите утврдени во прописите од член 2 став (1) точки а), б), в), г), д), ѓ) ж) з) и ѕ) во делот на квалитет на храна од животинско потекло  од овој закон и во означувањето на храната од животинско и неживотинско потекло.
Министерството за животна средина и просторно планирање за областа утврдена во член 2, став (1), точка б) од овој закон во однос на намерно ослободување на генетски модифицирани организми (ГМО) во животната средина утврдени во Законот за генетски модифицирани организми.

 (2) Надлежните органи од став (1) на овој член можат да пренесат некои одговорности поврзани со официјалните контроли или со други официјални активности на едно или повеќе контролни/сертификациони/верификациски тела, при што се должни за преносот на одговорноста да го наведат  бројот на решението со кое им се делегира одговорноста  за секој од овие тела утврден согласно член 29 став (2) од овој закон.

(3) Агенцијата е надлежен орган кој обезбедува ефикасна и ефективна координација помеѓу сите вклучени тела од областа на ветеринарството и безбедноста на храна и доследноста и ефективноста на официјалните контроли или други официјални активности на територијата на Република Северна Македонија и е одговорна за координирање на соработката и контактите со Европската комисија и со другите земји-членки на Европската унија и трети земји во врска со официјални контроли и другите официјални активности спроведени во секоја од областите во однос на која се применуваат прописите од член 2 став (1) од овој закон.

(4) Фитосанитарната управа на Министерството за земјоделство, шумарство и водостопанство е централен надлежен орган кој обезбедува ефикасна и ефективна координација помеѓу надлежните органи и лаборатории во областа на здравјето на растенијата и фитофармацевтски производи и обезбедува и доследност и ефективност на официјалните контроли или други официјални активности на територијата на Република Северна Македонија и е одговорен за координирање на соработката и контактите со Европската комисија и другите земји-членки на Европската унија и трети земји во врска со официјалните контроли и други официјални активности  што се вршат во секоја од областите од член 2 став (1) (е) и (ж) од овој закон.

(5) Надлежните органи од ставовите (3) и (4) на овој член, секој во рамки на својата надлежност, ја информираат Европската комисија за деталите за контакт и за сите промени во врска со:  
(а)
надлежните органи од став (1) на овој член:

(б)
органот кој е назначен за координирање на соработката и контактите со Европската комисијата и со другите земји-членки на Европската унија и трети земји;

(в)
контролни тела од став (2) на овој член и

(г) телата на кои им се делегирани одредени задачи.
(6) Надлежните органи од став (1) на овој член се должни податоците од став (5) на овој член да ги ставаат на располагање на јавноста на своите веб страници.

Член 7
Општи обврски на надлежните органи и контролни тела
(1) Надлежни органи од член 6 став (1) од овој закон и контролни тела треба да:

а) имаат воспоставено постапки за да се обезбеди ефективност и соодветност на официјалните контроли и други официјални активности;
б) имаат воспоставено постапки за да се обезбеди непристрасност, квалитет и конзистентност на официјалните контроли и другите официјални активности на сите нивоа;

в) имаат воспоставено постапки за да се осигура дека вработените кои вршат официјални контроли и други официјални активности се ослободени од конфликт на интереси;

г) имаат пристап до соодветен лабораториски капацитет за вршење на анализи, тестови и дијагностика;
д) имаат пристап до доволен број на вработени со соодветни квалификации и искуство за извршување на официјалните контроли и други официјални активности кои можат да бидат спроведени на ефикасен и ефективен начин;
ѓ) имаат соодветни и правилно одржувани капацитети и опрема за да се осигура дека вработените можат ефикасно и ефективно да вршат официјалните контроли и други официјални активности;

е) имаат воспоставено постапки за да се осигура дека вработените имаат пристап до просториите и документите на операторите со цел да можат соодветно да ги извршуваат своите задачи;

ж) имаат планови за  итни мерки при непредвидени ситуации и се подготвени да ги исполнат во случај на вонредна состојба,  во согласност со прописите  од член 2 став (1) на овој закон.
(2) Секое распоредување на официјален ветеринар и инспектор за храна се врши во писмена форма со што се утврдуваат официјалните контроли и другите официјални активности и поврзаните задачи за кои е назначен. Условите утврдени во овој закон кои се однесуваат на официјалните лица  во надлежните органи, вклучувајќи го и барањето за непостоење на судир на интереси, се применуваат за сите официјални ветеринари и инспектори за храна.

(3) Секое распоредување на државен фитосанитарен инспектор и земјоделски инспектор се врши во писмена форма со кое се утврдуваат официјалните контроли и другите официјални активности и поврзани задачи за кои е назначено именувањето. Условите утврдени во овој закон кои се однесуваат на официјалните  лица  во надлежните органи, вклучувајќи го и барањето за непостоење на судир на интереси, се применуваат за фитосанитарните и земјоделските инспектори.

(4) Вработените во надлежните органи од член 6 став (1) од овој закон кои вршат официјални контроли и други официјални активности треба да:

а) добијат соодветна обука во соодветна област, со која се овозможува компетентно извршување на должностите и спроведување на официјалните контроли и други официјални активности на координиран начин;

б) континуирано ги надградуваат знаењата во соодветната област на компетентност и, доколку е потребно, да добиваат дополнителна обука на редовна основа; и

в) добиваат обука во областите кои се утврдени во прописите од ставовите (7) и ( 8) од овој член, како и за обврските на надлежните органи од член 6 став (1) од овој закон кои се утврдени со овој закон.

(5) Надлежните органи од член 6 став (1) од овој закон, контролни тела и органите со делегирани овластувања подготвуваат и спроведуваат програми за обука со цел да се осигури дека вработените кои вршат официјални контроли и други официјални активности ја добиваат обуката од став (4) на овој член.

(6) Кога во рамките на надлежниот орган од член 6 став (1) од овој закон, повеќе од една организациона единица е надлежна да врши официјална контрола или други официјални активности меѓу овие организациони единици се обезбедуваат ефикасна и ефективна координација и соработка.

(7) Министерот за земјоделство, шумарство и водостопанство (во натамошниот текст: Министерот) за областите утврдени во прописите од член 2 став (1) точки е), ж), з) ѕ), од овој закон ја пропишува видот на обуката која треба да ја поминат вработените кои вршат официјални контроли и други официјални активности. 
(8) Директорот на Агенција за храна и ветеринарство (во натамошниот текст: Директорот) за областите утврдени во прописите од член 2 став (1) точки а), б), в), г), д), ѓ), з) и ѕ) од овој закон ја пропишува видот на обуката која треба да ја поминат вработените кои вршат официјалните контроли и други официјални активности.

Член 8
Аудит на надлежните органи

(1) Со цел да се обезбеди дека се почитуваат барањата за вршење на официјални контроли и други официјални активности утврдени со овој закон и прописите донесени врз основа на овој закон, надлежните органи од член 6 став (1) од овој закон се должни да вршат внатрешен аудит или да организираат вршење на аудит од страна на трети лица, чиј предмет се самите тие, како и да преземат соодветни мерки во зависност од резултатите од аудитот.

(2) Аудитот од став (1) на овој член е предмет на надворешна независна контрола која се врши на транспарентен начин.
Член 9

Обврски за доверливост на надлежните органи

(1)
Надлежните органи од член 6 став (1) на овој закон гарантираат дека информациите што ги добиле при извршувањето на своите обврски во рамките на официјалните контроли и другите официјални активности не се откриваат на трети лица, кога овие информации поради нивната природа се класифицирани од страна на операторите како деловна тајна, за што се должни да воспостават постапки за заштита на доверливоста на информациите за вработените и другите лица кои се вклучени во официјалните контроли и други официјални  активности.

(2) Одредбата на став (1) од овој член се применува и за контролните тела за органско производство, делегираните тела и физички лици на кои им се делегирани одредени задачи , поврзани со официјалните контроли, како и за официјалните лаборатории.

(3) Освен ако не постои поголем јавен интерес за откривање на информациите кои се опфатени со обврската за деловна тајна како што е наведено во став (1) од овој член и без да е во спротивност со ситуации кога откривањето се бара од страна на позитивното законодавство, таквите информации не треба да ги содржат информации чие објавување би ја загрозило:

а) целта на инспекциите, истрагите или аудитот;

б) заштитата на комерцијалните интереси на операторот или друго физичко или правно лице; или

в) заштитата на судските постапки и други правни постапки.

(4) Надлежните органи, при утврдување дали постои голем јавен интерес за откривањето на информациите опфатени со деловната тајна од став (1) на овој член, меѓу другото ги земаат предвид можните ризици за здравјето на луѓето, животните или растенијата или на животната средина и природата, сериозноста и степенот на таквите ризици.

(5) Обврските за приватност утврдени во ставовите (1), (2), (3) и (4) овој член, не ги попречуваат надлежните органи да објавуваат или на друг начин да обезбедат јавен пристап до информации за резултатите од официјалните контроли во однос на одделни оператори, под услов, без да е во спротивност со случаите кога откривањето што се бара од страна на позитивното законодавство, се исполнети следниве услови:
а) на операторот е дадена можност да даде мислење за информациите што надлежниот орган има намера да ги објави или на друг начин да ги обезбеди на јавноста пред нивно објавување или обелоденување, земајќи ја предвид итноста на случајот и

б) при објавување на информациите или на друг начин ставени на располагање на јавноста, се земаат предвид мислењето на оператор или информациите да се објават заедно со мислењето.

Член 10

Дефиниции

(1)
Поимите дефинирани во прописите од член 2 став (1) на овој закон, како и во прописите за царинско работење  се применуваат во овој закон.

(2)
Одделни поими утврдени со овој закон го имаат следното значење:
1.
„официјални контроли“ се активности што ги вршат надлежните органи од член 6 став (1) од овој закон или делегирани тела или физички лица на кои им се делегирани одредени задачи во согласност со овој закон со цел да се потврди:
а)
дали операторите се во согласност со одредбите на овој закон и прописите од член 2 став (1) од овој закон и

б)
дали животните или стоките се во согласност со барањата утврдени во прописите од член 2 став (1) од овој закон, вклучувајќи го и издавањето на официјален сертификат или службена  потврда.

 2. „други официјални активности“ се активности различни од официјални контроли извршени од страна на надлежните органи или делегирани тела или од физички лица на кои им се делегирани одредени други официјални активности во согласност со овој закон, вклучувајќи ги и активностите за проверка на присуството на болести кај животните или штетни организми од растенија, за да се спречи или ограничи ширењето на таквите болести кај животните или штетни организми од растенија, да се елиминираат овие болести кај животните или штетни организми од растенија, и издавање на дозволи или одобренија и за издавање на официјални сертификати или официјални потврди.
   3.  „надлежни органи“ се:

(а)
надлежните органи од член 6 став (1) од овој закон;

(б)
било кој друг орган на кој му е доделена оваа одговорност;

(в)
каде што е соодветно, соодветни органи на трета земја.

4. контролно тело за органско производство“ е посебно правно лице на кое надлежниот орган од член 6 став (1) му дава овластување за вршење контрола и сертификација во органското земјоделско производство во согласност со одредбите од Закон за органско земјоделско производство;
5. „Делегирано тело“ е посебно правно лице на кое надлежните органи од член 6 став (1)  на овој закон  доделиле одредени задачи поврзани со официјалните контроли или одредени задачи поврзани со други официјални активности;
  6. „Постапки за верификација на контролата“   се воспоставени дејствија и преземени активности од страна на надлежните органи од член 6 став (1)  на овој закон, со цел да се обезбеди доследност и ефективност на официјалните контроли и други официјални активности;
 7. „Систем за контрола“ е систем кој ги опфаќа надлежните органи, средствата, структурите, дејствијата и процедурите, со цел да се обезбеди извршување на официјалните контроли во согласност со овој закон и со барањата кои се утврдени во членовите 18,19,20,21,22,23,24,25,26,27 и 28 од овој закон

8. „План за контрола“ е документ кој е воспоставен од страна на надлежните органи од член 6 став (1) на овој закон, кој содржи информации за структурата, дејствијата и начинот на работа на системот за официјалните контроли и детален план за официјалните контроли, кои треба да бидат извршени за одреден временски период во секоја од областите, на кој се применуваат прописите од член 2 став (1) на овој закон;

 9. „ животни“ се рбетни и безрбетни животни;

 10. „болест кај животни“ е појава на инфекција и/или инфестација кај животните со или без клиничка или патолошка манифестација предизвикана од еден или повеќе причинители на болеста;
  11. „Стоки“ се сите производи во однос на кои се применуваат еден или повеќе од прописите од член 2 став (1) од овој закон, со исклучок на животните;
12. „Опасност“ е секоја причина или состојба која потенцијално може да има негативни ефекти врз здравјето на луѓето, животните или растенијата, благосостојбата на животните или животната средина;

13. „Ризик“ е функција на веројатност за негативно влијание врз здравјето на луѓето, животните или растенијата, врз благосостојбата на животните или животната средина и на сериозноста на тоа влијание, како последица на некаква опасност;

14. „Официјална сертификација“ е постапка со која надлежните органи од член 6 став (1)  од овој закон обезбедуваат гаранција за усогласеност со едно или повеќе од барањата утврдени во прописите од член 2 став (1) од овој закон;
15. „Службено лице  за сертификација“ е:

(а) секој вработен во надлежните органи од член 6 став (1) на овој закон, кој од нивна страна е овластен да потпишува официјални сертификати; или

(б) секое друго физичко лице кое е овластено од надлежните органи од член 6 став (1)  на овој закон да потпишува официјални сертификати во согласност со прописите од член 2 став (1) од овој закон;
 16. „Официјален сертификат“ е документ во печатена или во електронска форма потпишан од службено лице за сертификација кој потврдува усогласеност со едно или повеќе од барањата утврдени во  прописите од член 2 став (1) од овој закон;
17. “Официјална потврда“ е секој документ издаден од операторите под надзор на надлежните органи од член 6 став (1) на овој закон, преку спроведување на посебни официјални контроли, или од самите надлежни органи, што дава гаранција за согласност со едно или повеќе од условите утврдени во овој закон или во прописите од член 2 став (1) од овој закон;
18.
„Оператор“ е секое физичко или правно лице, носител на едно или повеќе од обврските утврдени  во прописите од член 2 став (1) од овој закон;
19.
„Аудит“ е систематско и независно испитување за да се утврди дали дадените активности и резултатите од активностите се во согласност со планираните дејствија и дали овие дејствија се ефективно спроведени и соодветни за постигнување на целите;
20.
„Рангирање е класификација на операторите врз основа на проценка колку ги исполнуваат критериумите за рангирање;

21. ,,Гранично контролно место’’ значи место и објектите што   се определени од Владата на Република Северна Македонија за извршување на официјалните контроли предвидени во член 51 став (1) на овој закон.

22. Увоз е внес на животни и стоки заради ставање во промет во Република Северна Македонија од друга држава
23. Внес е дејствие на внес на животни и стоки во Република Северна Македонија.
24. ,,Внес во Унијата’’ или ,,влегување во Унијата’’ значи дејствие на внес на животни и стоки на една од териториите на земјите членки на ЕУ, освен во однос на правилата наведени во точка е) од член 2 став (1) за кој овие термини значат активност на внес стоки на ,,територијата на Унијата’’ како што е дефинирано во Законот за здравје на растенија 
25. Транзит е пренесување на животни и стоки преку Република Северна Македонија од една држава или нејзин дел во друга држава, под царински надзор.
26. ,,Транзит преку ЕУ’’  значи движење од една трета земја во друга трета земја што поминува низ царински надзор преку една од териториите на земјите членки на ЕУ или од една од териториите на земја членка на ЕУ до друга територија по поминувањето низ територијата на третата земја, освен во однос на правилата наведени во точка е) од член 2 став (1), што значи едно од следниве:
а) преместување од една трета земја во друга трета земја, што поминува под царински надзор преку ,,територијата на Унијата’’, како што е дефинирано во Законот за здравје на растенија 
б) преместување од ,,територија на Унијата’ до друг дел од ,,територијата на Унијата’’,  поминувајќи низ териоријата на трета земја како што е дефинирано во Законот за здравје на растенија
27. „Пратка“ е број животни или количество стока, вклучени во ист официјален сертификат, официјална потврда или друг документ, транспортирани со исто превозно средство и доаѓаат од иста територија или трета земја, кои, со исклучок на стоките утврдени во одредбите во прописите од член 2 став (1), точка ж, од овој закон, се од ист вид, класа или со подеднаков опис кои потекнуваат од ист испраќач и се наменети за ист примач; 
28. ,,Преглед на документи’’ е преглед на официјалните сертификати, официјални потврди и други документи, вклучувајќи документи од комерцијална природа, кои ја придружуваат пратката како што е наведено во прописите од член 2 став (1), член 60, или прописите донеси согласно членовите 77 став (3), 104 став (1) и 105 став (1);
29. „Преглед на идентитет“ е визуелен преглед со цел да се потврди дека содржината и означувањето на пратката, вклучувајќи ги обележувањето на животните, пломбите и транспортните средства, одговараат на наведените информации во придружните официјални сертификати, официјални потврди и други документи;

30. „Физички преглед“ е преглед на животните или стоките и - кога е соодветно - проверки на пакувањето, превозните средства, етикетите и температурата, земање примероци за анализи, испитувања или дијагностика, како и секој друг преглед потребни со цел да се утврди усогласеноста со барањата утврдени во прописите од член 2 став (1) од овој закон;
31.
„Официјално задржување“ е постапка со која надлежните органи од член 6 став (1)  на овој закон, обезбедуваат дека животните и стоката што подлежат на официјални контроли, не се преместуваат или заменуваат, додека не се донесе одлука за нивната дестинација, која вклучува и складирање од страна на операторите, во согласност со упатствата и под контрола на надлежните органи од член 6 став (1) на овој закон и
32.
„Официјален помошник“ е претставник на надлежните органи од член 6 став (1) на овој закон обучен во согласност со барањата утврдени во согласност со прописите од член 19 став 1 од овој закон и ангажиран за извршување на одредени задачи под официјален надзор или одредени задачи поврзани со други официјални  активности.
33. ,,Здравствена ознака’’ е ознака која се применува по извршените официјални контроли наведени во точките (а) и (в) од член 19 став (2) и со што се потврдува дека месото е употребливо за човечка исхрана.
34. ,,Под надзор на официјалниот ветеринар’’ значи дека дејствието кое го врши помошно службено лице под одговороност на официјалниот ветеринар и официјалниот ветеринар е присутен во просториите за време на извршување на тоа дејство.
35. „Контрола од царински орган“ значи царинска контрола како што е дефинирно во член 4 точка 18. од Царинскиот закон.
36.  „Увозник”  е  оператор кој е наведен како како  примач  во  официјалните сертификати, официјални потврди и други документи, вклучувајќи документи од комерцијална природа, кои ја придружуваат пратката  во  чие  име  пратката  се  увезува  во Република Северна Македонија. 
II. ОФИЦИЈАЛНИ КОНТРОЛИ

1.ОПШТИ БАРАЊА

Член 11

Општи правила за официјални контроли

(1) Надлежните органи од член 6 став (1) на овој закон редовно спроведуваат официјални контроли врз основа на ризик и со соодветна зачестеност, за сите оператори земајќи ги предвид:

а) идентификуваните ризици поврзани со:

- животни и стоки;

- активности за кои  операторот е одговорен (сопствена контрола);

- локацијата на активностите или операциите на операторите и

- користењето на производи, процеси, материјали или материи кои можат да влијаат врз безбедностa на храната, интегритетот и целокупноста (соодветност на храната (целовитост/комплетноста), или безбедностa на храната за животни, здравјето на животните или нивната благосостојбата, здравјето на растенијата, или - во однос на ГМО и фитофармацевтските производи, кои исто така може да имаат негативно влијание врз животната средина; 

б) информации кои покажуваат дека постои веројатност потрошувачите да бидат доведени во заблуда, особено во однос на природата, идентитетот, својствата, составот, количеството, трајноста, земјата на потекло или местото на потекло, методот на обработка или производство на стоките;

в) податоците за операторите за претходните периоди поврзани со резултатите од извршени официјални контроли и нивната усогласеност со барањата утврдени во прописите од член 2 став (1) од овој закон;

г) веродостојноста и резултатите од сопствените проверки што ги извршиле операторите или трета страна на нивно барање, вклучувајќи доброволни шеми за квалитетот, со цел да се утврди усогласеноста со барањата утврдени во прописите од член 2 став (1) од овој закон  и
д) секоја информација која може да покаже неусогласеност со барањата утврдени во прописите од член 2 став (1) од овој закон.

(2) Надлежните органи од член 6 став (1) на овој закон вршат официјални контроли редовно, со соодветна зачестеност дефинирана врз основа на ризикот, за да утврдат евентуални намерни прекршувања на барањата утврдени во прописите од член 2 став (1) од овој закон, извршени преку лажни или измамнички практики, земајќи ги предвид информациите за ваквите прекршоци добиени преку механизмите за административна помош, наведени во членовите 91,92,93,94,95 и 96 од овој закон, како и сите други информации што укажуваат на веројатност од такви прекршоци.

(3) Официјални контроли кои се спроведени пред да бидат ставени во промет или пред отпочување на движењето на некои животни и стоки со цел издавање на официјалните сертификати или официјалните потврди кои се утврдени во прописите од член 2 став (1) од овој закон, како услов за ставање во промет или за движењето од животните или стоките се вршат во согласност со:

а)
барањата утврдени во прописите од член 2 став (1) од овој закон;

б)
прописите донесени согласно членовите 19,20,21,22,23,24,25,26,27 и 28 од овој закон

(4) Официјални контроли се вршат без претходно известување, освен кога е потребно и соодветно оправдано претходно известување за извршување на официјалните контроли. Во однос на официјални контроли по барање на операторот, надлежните органи од член 6 став (1) од овој закон можат да одлучат дали официјалните контроли треба да се вршат со или без претходно известување. Официјалните контроли со претходно известување не ги исклучуваат официјалните контроли без претходно известување.

(5) Официјални контроли се вршат на начин кој се сведува на потребниот минимум административен товар и нарушувањата во активностите за операторите, но без тоа да има негативно влијание врз ефикасноста на овие контроли.

(6) Надлежните органи од член 6 став (1) од овој закон ги вршат официјалните контроли на унифициран начин, имајќи ја предвид потребата од прилагодување на контролата на специфичните случаи, без разлика дали соодветните животни и стоки:

а) се достапни на пазарот на Република Северна Македонија, без разлика дали се произведени во Република Северна Македонија во која се вршат официјалните контроли или се од трета земја;

б) се наменети за извоз од Република Северна Македонија или

в)  внес во Република Северна Македонија.

(7) Доколку е неопходно за организацијата на официјалните контроли, надлежниот орган на местото на дестинација може да побара од операторите на кои  им се испорачуваат животни или стоки од друго место, зона или регион на потекло, да известуваат за пристигнувањето на тие животни или стоки.

Член 12

Оператори, процеси и активности кои подлежат на официјални контроли

(1) За да се обезбеди усогласеност со барањата утврдени во прописите од член 2 став (1) од овој закон, надлежните органи од член 6 став (1) од овој закон вршат официјални контроли на:

а) животните и стоките во сите фази на производство, преработка, дистрибуција, промет и употреба;

б) супстанции, материјали или други предмети и средства кои можат да влијаат на карактеристиките или здравјето на животните и стоката и на нивната усогласеност со важечките барања, во сите фази на производството, преработката, дистрибуција, промет и употреба;
в) оператори во однос на активности, вклучувајќи чувањето на животни, опрема, превозни средства, простории и други места кои се под нивна контрола, како и на нивната околина и на соодветна документација.

(2) По исклучок на член 2 став 1  точките е) и ж) од овој закон, надлежниот орган од член 6 став (1) од овој закон води и ажурира регистри на оператори. Доколку таквиот регистар веќе постои за други цели, тој може да биде користен и за целите на овој закон.
(3) Директорот поблиску ќе ги пропише видот на регистри со оператори и начинот на водење и ажурирање на регистри со оператори во согласност со став (2) од овој член.
Член 13

Транспарентност на официјалните контроли

(1) Надлежните органи од член 6 став (1) од овој закон вршат официјални контроли со голема мера на транспарентност и се должни да и обезбедат на јавноста најмалку еднаш годишно, информации во врска со организацијата и спроведувањето на официјалните контроли, вклучително и преку објавување на своите веб страници.

(2) Во рамките на информациите од став (1) на овој член се обезбедува редовно и навремено објавување на информации за:

а)
видот и бројот на официјалните контроли и нивните резултати;

б)
видот и бројот на случаи на откриени неусогласувања;

в)
видот и бројот на случаи во кои надлежните органи презеле мерки во согласност со член 113 од овој закон; и
г)
видот и бројот на случаите во кои се изречени санкциите согласно одредбите на овој закон.

(3) Информациите од став (2) на овој член можат да бидат обезбедени, преку објавување на годишниот извештај од член 100 од овој закон.

(4) Надлежните органи од член 6 став (1) од овој закон воспоставуваат постапки за да осигурат дека секоја неточност во информациите што се ставени на располагање на јавноста се коригира соодветно.

(5) Надлежните органи од член 6 став (1) од овој закон можат да објавуваат или на друг начин да обезбедат на јавноста информации за рангирањето на поединечните оператори врз основа на резултатите од спроведената една или повеќе  официјални контроли, доколку се исполнети следниве услови:

а)
критериумите за рангирање се објективни, транспарентни и јавно достапни и

б)
воспоставени се соодветни дејствија за да се обезбеди правичност, конзистентност и транспарентност на процесот на рангирање.

(6) Начинот на определување на рангирањето над поединечните  оператори за спроведените официјални контроли утврдени во прописите од член 2 став (1) точки е), ж), з), ѕ), од овој закон го пропишува Министерот.

(7) Начинот на определување на рангирањето над поединечните  оператори за спроведените официјални контроли утврдени во прописите од член 2 став (1) точки а),б),в),г), д) и ѓ) од овој закон го пропишува Директорот.

Член 14

Документирани постапки за контрола

(1) Надлежните органи од член 6 став (1) од овој закон вршат официјални контроли во согласност со документирани постапки. Овие постапки ги опфаќаат областите за контрола утврдени во прописите од  член 2 став (1)  член, и содржат инструкции за официјалните лица кои вршат официјални контроли.
(2) Надлежните органи од член 6 став (1) од овој закон треба да имаат воспоставени постапки за верификација на контролите.

(3) Надлежните органи од член 6 став (1) од овој закон:

а)
преземаат корективни мерки секогаш кога ќе се идентификуваат неправилности во постапките предвидени во став (2) од овој член и

б)
доколку е потребно, ги ажурираат документираните постапки утврдени во прописите од член 2 став (1) од овој закон.

(4) Одредбите на ставовите (1), (2) и (3) од овој член се применуваат и на органите со делегирани овластувања и контролни тело.

Член 15

Документирана евиденција за извршени официјални контроли

(1) Надлежните органи од член 6 став (1) од овој закон за секоја извршена официјална контрола  изготвуваат записник, односно решение кое може да биде во хартиена или електронска форма поднесено со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги,  кое вклучува:

а)
опис на целта на официјалните контроли;

б)
користените методи на контролата;

в)
резултатите од официјалните контроли; и

г)
во случај на неусогласеност, се наведуваат наредените мерки од страна на надлежните органи од член 6 став (1) од овој закон кои треба да  ги преземе операторотот, со посебно решение .

(2) Освен ако за целите на судска истрага или за заштитата на судските постапки не се бара поинаку, на операторите кои се предмет на официјални контрола, по нивно барање им се доставува копија од документите од став (1) на овој член, со исклучок на случаите кога им е издаден официјален сертификат или официјална потврда. Надлежните органи во документите од став 1 од овој член му укажуваат на операторот за сите случаи на неусогласеност за време на официјалните контроли.

(3) во случај на официјални контроли на пратки кои се внесуваат на територијата на РСМ, записникот односно решението од став (1) на овој член може да се издаде во форма на ЗВД (здравствен влезен документ).
(4) Кога при вршењето на официјалните контроли се бара постојано или редовно присуство на вработени или претставници на надлежните органи во просториите на операторот, документација од став (1) на овој член се доставува со зачестеност, која им овозможува на надлежните органи од член 6 став (1) од овој закон и на операторот да бидат:
а)
редовно информирани за степенот на усогласеност и

б)
веднаш информирани за сите случаи на неусогласеност утврдени во рамките на официјалните контроли.

(5) Одредбите на ставовите (1), (2),(3) и (4) од овој член  се применуваат и за органите со делегирани овластувања, контролни тела и физичките лица на кои им се делегирани одредени задачи поврзани со официјалните контроли.

(6) Формата, содржината и начинот на водење на евиденцијата за извршените официјални контроли спроведени согласно барањата утврдени во прописите од член 2 став (1) точки е), ж), з), ѕ), од овој закон ги пропишува Министерот.

(7) Формата, содржината и начинот на водење на евиденцијата за извршените официјални контроли спроведени согласно барањата утврдени во прописите од член 2 став (1) точки а),б),в),г), д), ѓ)  ж) во делот на резидуи од пестициди и з) и ѕ) од овој закон, и официјалните контроли извршени согласно член 2 став (2) од овој закон  ги пропишува Директорот.

Член 16

Методи и техники на официјална контрола

Методите и техниките на официјалните контроли, во зависност од случајот, го вклучуваат следново:

а)
проверка  на сопствената контрола што ја врши операторот и добиените резултати;

б)
инспекција на:

−
опремата, превозните средства, просториите и другите места и нивната околина под контрола на операторот;

−
животните и стоки, вклучувајќи ги меѓупроизводите, суровините, состојките, помошните средства за преработка и други производи кои се користат за подготовка и производство на стоките или за исхрана или третман на животните;

−
производи и процеси за чистење и одржување;

−
следењето, означување, презентирањето, рекламирањето и соодветните материјали за пакување, вклучувајќи материјали кои доаѓаат во контакт со храна;

в)
контрола на хигиенските услови во просториите на операторите;

г)
проценка на постапките за добри производствени практики, добри хигиенски практики, добри земјоделски практики и процедури засновани на принципите на анализа на опасностите и критичните контролни точки (ХАЦЦП);
д)
преглед на документи, податоци од следењето и други податоци кои може да се од значење за проценка на усогласеноста со правилата утврдени во прописите од член 2 став (1) од овој закон, вклучувајќи, каде што е соодветно, документи кои ја придружуваат храната, храната за животни и друг вид состојки или материјали кои влегуваат или го напуштаат објектот;
ѓ)
интервју со операторите и нивните вработени;

е)
верификација на мерењата кои се преземени од операторот и други резултати од тестови;

ж)
земање примероци, анализи, дијагностика и тестови;

з)
аудит на операторите и
ѕ)
 која било друга активност што е потребна за да се идентификуваат случаите на неусогласеност.
Член 17

Обврски на операторот

(1) Доколку е потребно за извршување на официјалните контроли или други официјални активности и кога надлежните органи од член 6 став (1) од овој закон го бараат тоа, операторите  се должни да обезбедат пристап до:

а)
опремата, превозните средства, просториите, другите места и околината;

б)
компјутеризирани системи за управување со информации;

в)
животните и стоките и

г)
документи и сите други потребни информации.

(2) При извршувањето на официјална контрола и други официјални активности, операторите се должни да помагаат и да соработуваат со вработените на надлежните органи од член 6 став (1) од овој закон, како и со вработените во контролно тело.

(3) Операторот кој е одговорен за внес на пратка во Република Северна Македонија, покрај обврските утврдени во ставовите (1) и (2) од овој член, веднаш ги обезбедува сите информации во врска со животните и производите во печатена или во електронска форма поднесено со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Директорот може да пропише посебни барања за соработката и размената на информации меѓу операторите и надлежниот орган поврзани со пристигнувањето и истоварот на животните и производите наведени во член 51 став (1) точки а), б), г) од овој закон, кога е потребно да се обезбеди нивна целосна идентификација и ефективното спроведување на официјалните контроли. 
(5)Министерот може да пропише посебни барања за соработката и размената на информации меѓу операторите и надлежниот орган поврзани со пристигнувањето и истоварот на животните и производите наведени во член 51 став (1) точка в), д) и ѓ) од овој закон, кога е потребно да се обезбеди нивна целосна идентификација и ефективното спроведување на официјалните контроли
(6) Директорот  на  Агенцијата  поблиску  ги  пропишува  начинот  и  постапката  за регистрацијата  на операторите кои се одговорни за внес или препраќање на пратки формата  и  содржината  на  евиденцијата  коja  треба да ја водат.
(7) За целите на член 12, став (2) од овој закон и во согласност со прописите од член член 2 став (1) од овој закон, операторите ги обезбедуваат на надлежните органи најмалку следниве информации:

а)
име на правното лице и

б)
конкретните активности кои ги вршат, вклучувајќи ги активностите извршени преку средства за комуникација на далечина, и местата кои се под нивна контрола.

(8) Обврските на операторите кои се утврдени во ставовите (1), (2), (3), (4) и (5) овој член се применуваат и кога официјалните контроли и другите официјални активности се вршат од страна на официјални ветеринари инспектори за храна, фитосанитарни и земјоделски инспектори, органи со делегирани овластувања, контролни органи и поединци на кои им се делегирани некои задачи поврзани со официјални контроли или некои задачи поврзани со други официјални активности.
2.
 ДОПОЛНИТЕЛНИ БАРАЊА ЗА ОФИЦИЈАЛНИ КОНТРОЛИ И ДРУГИ ОФИЦИЈАЛНИ АКТИВНОСТИ ВО ОДРЕДЕНИ ОБЛАСТИ

Член 18

Дополнителни барања

Во областите уредени со одредбите на членовите 19,20,21,22,23,24,25,26,27 и 28 од овој закон, посебните барања за вршење на официјални контроли се применуваат  како дополнување на  општите барања утврдени во овој закон членовите 11,12,13,14,15 и 16 од овој закон.

Член 19

Посебни правила за официјални контроли и за активностите преземени од страна на Агенцијата за производи од животинско потекло наменети за човечка исхрана

(1)
Официјалните контроли кои се спроведуваат со цел проверка на усогласеноста со барањата утврдени во прописите од член 2 став (1) од овој закон  во врска со производите од животинско потекло наменети за исхрана на луѓето, вклучуваат верификација на усогласеноста со барањата утврдени во Законот за безбедност на храната, Законот за ветеринарно здравстсво, Законот за нус производи од животинско потекло и Законот за заштита и благосостојба на животните.

(2)
Официјалните контроли од став (1) на овој член, кои се спроведуваат при производството на месо, вклучуваат:

а)
анте мортем инспекција која е спроведена во кланица од страна на официјален ветеринар, на кој може да му помага официјален помошник, обучен за таа цел, при прелиминарната селекција на животните;

б)
по исклучок од точка а) на овој став, за живина и лагоморфи, анте мортем инспекција е спроведена од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар;

в)
пост мортем инспекција е спроведена од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар;

г)
други официјални контроли спроведени во кланица, објекти за расекување и објекти за ракување на месо од дивеч, спроведени од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар, со цел да се провери усогласеноста со барањата кои се применуваат на:

-
хигиенските услови во производството на месо;

-
присуството на резидуи од ветеринарно медицински препарати и контаминенти во производи од животинско потекло наменети за исхрана на луѓето;

-
аудит на добрите хигиенски практики и постапки засновани врз принципите на ХАЦЦП;

-
лабораториските испитувања за откривање на присуство на причинители за зоонози и болести кај животните и за проверка на усогласеноста на микробиолошките критериуми дефинирани во прописите од областа на безбедност на храната;
-
ракување и отстранување на нуспроизводи од животинско потекло и специфичен ризичен материјал и

-
здравствена сосотојба и благосостојба на животните.

(3) Врз основа на анализа на ризик, Агенцијата може да одобри, персоналот, во објектите за колење на живина и лагоморфи, да помага при извршувањето на задачите поврзани со официјалните контроли од став (2) на овој член, а во објектите каде се врши колење на животни од други видови да извршуваат специфични задачи за земање примероци и тестирање поврзани со тие контроли, под услов персоналот да:

а)
работи независно од другиот персонал во кланицата;

б)
има поминато соодветна обука за извршување на овие задачи и

в)
ги извршува овие задачи во присуство и според упатствата на официјалниот ветеринар или официјален помошник.

(4) Кога при спроведувањето на официјалните контроли од став (2) точки а) и в) на овој член, не се утврдени никакви недостатоци и  месото е погодно за исхрана на луѓето, здравствената ознака се става на домашни копитари и чапункари, фармски одгледуван дивеч од видот цицачи, освен лагоморфите, и крупен дивеч, од страна на официјалниот ветеринар, под надзор на официјалниот ветеринар, под одговорност на официјалниот ветеринар или, во согласност со условите кои се утврдени во став (3) од овој член, од персоналот на кланицата.

(5) Официјалниот ветеринар останува одговорен за одлуките донесени при извршувањето на официјалните контроли утврдени во ставовите (2) и (4) од овој член, дури и ако извршувањето на некоја активност е спроведена од страна на официјалниот помошник и персоналот во кланица, по негов налог.

(6) За целите на официјалните контроли од став (1) на овој член кои се извршуваат кај живи бивалвни мекотели, Директорот го пропишува начинот на  класифицирање на областите за производство и областа за повторно полагање.

(7) Заради проверка на усогласеноста со барањата утврдени Законот за безбедност на храната и Законот за безбедност на храната за животни, а согласно одредбите за начинот на вршењето на официјалните контроли од ставовите (2), (3), (4), (5) и  (6) од овој член  Директорот ги пропишува посебните барања за :
(а)
одредување на исклучокот од став 2, точка а) од овој член;
(б)
живина и лагоморфи во однос на анте мортем инспекции;
(в)
за анте мортем и пост мортем инспекции извршени во случај на итно колење;

(г)
посебните барања за  исклучок од став (2), точки а) и б) од овој член, за анте мортем инспекции извршени во фармата на потекло;
(д)
за официјалните контроли и постмортем прегледи и аудит од став (2), точки в) и г) од овој член;
(ѓ)
за одредување на исклучок од став (6) на овој член, во однос на Pectinidae, морски гастроподи и Holothuroidea кога не се класифицираат областите за производство и за повторно полагање;
(е)
специфичен исклучок во однос на Rangifer tarandus tarandus, Lagopus lagopus и Lagopus mutus, со цел да се овозможи продолжување на долгогодишните локални и традиционални обичаи и практики, под услов таквите исклучоци да не влијаат постигнување на целите на овој закон;

(ж)
кога официјалните контроли можат да се вршат од страна на персонал кој е назначен од надлежните органи за таа цел и соодветно обучен;

(з)
за вработените на Агенцијата и официјалниот ветеринар и за официјалниот помошник, вклучувајќи посебни минимални барања за обука и спроведување на испит;

(ѕ)
за соодветна обука на вработените во кланицата за да помогнат во извршувањето на задачите поврзани со официјалните контроли и другите официјални активности 
(8)  Со цел за утврдување на унифицирано спроведување на официјалните контроли од ставовите (2) и (3) од овој член Директорот ги пропишува:

(а)
посебните барања за извршување на официјални контроли и еднаква минимална зачестеност на официјалните контроли, земајќи ги предвид специфични опасности и ризици на производите од животинско потекло и различни производни процеси; 
(б)
условите за класификација и следење на класифицираните производни подрачја и површините за пренесување живи бивалвни мекотели;
(в)
посебни мерки при утврдување на неусогласености, 
(г)
посебни барања за анте мортем и пост мортем прегледи од став 2, точки а), б) и в) од овој член, кога официјалните контроли се вршат под одговорност на официјалниот ветеринар;

(д)
техничките барања за примена на здравствената ознака;

(ѓ)
посебните барања за официјални конотроли  и еднаквата минимална зачестеност на тие контроли на сурово млеко, млечни производи и производи од рибарство и аквакултура, кога е потребно минимално ниво на официјални контроли земајќи ги предвид опасностите и ризици, кои може да бидат предизвикани од тие производи.

(9) За целите на член 30 од овој закон, Агенцијата може да делегира  одредени задачи во врска со официјалните контроли  утврдени во ставовите (1), (2), (3), (4) и (5) од овој член на едно или повеќе физички лица.

Член 20

Посебни барања за официјални контроли и активности за резидуи од одредени  супстанции во храната и храна за животни

(1)
Официјалните контроли кои се вршат заради проверка на усогласеноста со барањата утврдени во  прописите од член 2 став (1) точки а) и в) од овој закон, вклучуваат официјални контроли кои се применливи во секоја фаза на производството, преработката и дистрибуцијата, за некои супстанции, вклучувајќи состојки кои  се користат во материјали кои доаѓаат во контакт со храна, контаминенти, неодобрени, забранети и несакани супстанции и резидуи на фармаколошки активни супстанци, чија употреба или присуство во растителна култури или животните или при производството или преработката на храна или храна за животни може да доведе до присуството на резидуи од овие супстанции во храната или храната за животни.

(2)
За проверка на усогласеноста со барањата во однос на резидуи од одредени  супстанции во храната и храната за животни, Директорот ги пропишува:

(а)
посебните барања за извршување на официјални контроли вклучувајќи го, каде е соодветно, опсегот на примероците и фазата на производство, преработка и дистрибуција во кој се земаат примероци во согласност со методите кои треба да се користат за земање примероци и лабораториските анализи, утврдени во согласност со  прописот од член 36 став (8)  од овој закон, земајќи ги предвид специфичните опасности и ризици поврзани со супстанците наведени во став (1) од овој член;

(б)
случаите кога во врска со неусогласување или сомневање за неусогласеност, Агенцијата треба да преземе една или повеќе од мерките утврдени во член 112 став (2) или во член 113 став (2) од овој закон и

(в)
случаи кога во врска со неусогласеноста или сомневање за неусогласеност на животните и стоките од трети земји, Агенцијата треба да преземе една или повеќе мерки кои се утврдени во членовите  67,68,69,70,71,72,73 и 74 од овој закон.
(3) Со цел утврдување на унифицирано спроведување на официјалните контроли на усогласеноста со барањата во однос на резидуи од одредени  супстанции во храната и храната за животни, Директорот пропишува унифицирана минимална зачестеност на официјалните контроли, земајќи ги предвид опасностите и ризиците поврзани со супстанциите наведени во став (1) од овој член;

(4) Заради проверка на усогласеноста со барањата за резидуи на фармаколошки активни супстанци, Директорот ги пропишува:

а) активностите кои официјалниот ветеринар ги презема во кланиците при неусогласеност или појава на сомнеж за неусогласеност;

б) начин на спроведување на истрага и преземање на соодветни мерки;

в) видовите на мерки кои се преземаат при утврдувањето на надминувањето на максималниот лимит на резидуи на фармаколошки активни супстанци;

г) видови на мерки кои се преземаат кога ќе се открие недозволена употреба и поседување на забранети или неодобрени активни супстанци и

д) начинот на давање на административната помош при откривањето на  недозволена употреба и поседување на забранети или недозволенин активни супстанци.

(5) За целите на член 31 од овој закон, Агенцијата може да делегира  одредени задачи во врска со официјалните контроли од ставовите (1) и (2) од овој член на едно или повеќе физички лица.

Член 21

Посебни барања за официјални контроли и други активности во врска со животните, производите од животинско потекло, герминални производи, нуспроизводи од животинско потекло и добиените производи од нив

(1)
Официјални контроли со цел проверка на усогласеноста со  барањата утврдени во  прописите од член 2 став (1) точки а), в), г) и д) од овој закон вклучуваат официјални контроли кои се вршат во секоја фаза на производството, преработката и промет, во однос на животни, производи од животинско потекло, герминални производи, нуспроизводи од животинско потекло и добиени производи од нив.

(2)
Заради  унифицирано спроведување на официјални контроли на животни, производи од животинско потекло, герминални производи, нуспроизводи од животинско потекло и добиени производи од нив, со цел да се утврди усогласеноста со барањата утврдени со прописите  од член 2 став (1) точки г) и д) од овој закон и за активностите кои се преземаат од страна на Агенцијата, како последица на извршените официјални контроли, Директорот ги пропишува:

(а)
посебните барања за извршување на официјални контроли на животни, производи од животинско потекло и герминативни производи, со цел да се одговори на постоечките опасности и ризици за здравјето на луѓето и на животните преку официјалните контроли спроведени, со цел проверка на усогласеноста со мерките за превенција и контрола на болести утврдени во согласност барањата утврдени со прописите  од член 2 став (1) точка (г) од овој закон;

(б)
посебните барања за извршување на официјални контроли на нуспроизводи од животинско потекло и добиени производи со цел да се одговори на специфичните опасности и ризици за здравјето на луѓето и здравјето на животните преку официјални контроли спроведени со цел проверка на усогласеноста со барањата утврдени со прописите  од член 2 став (1) точка д) од овој закон и
(в) Мерките кои треба да се преземат  при неусогласеност или сомневање за неусогласеност.

(3)
Заради утврдување на унифицирани барања за извршување на официјални контроли на животни, производи од животинско потекло, герминални производи, нуспроизводи од животинско потекло и добиени производи од нив, Директорот ги пропишува посебни барања за унифицирана минимална зачестеност на официјални контроли на животни, производи од животинско потекло и герминални производи, како и нуспроизводи од животинско потекло,  кога е потребно минимално ниво на официјални контроли со цел да се одговори на постоечки исти опасности и ризици за здравјето на луѓето и здравјето на животните преку официјални контроли спроведени заради проверка на усогласеноста со мерките за спречување и контрола на болести утврдени во согласност со барањата од прописите  од член 2 став (1) точка (д) и (г) од овој закон и

(4) За целите на член 31 од овој закон, Агенцијата може  да делегира одредени задачи во врска со официјалните контроли од ставовите (1), (2) и (3) од овој член на едно или повеќе физички лица.

Член 22

Посебни барања за официјални контроли и активности во врска со благосостојбата на животните

(1)
Официјалните контроли со кои се потврдува усогласеноста со барањата утврдени во  прописите од член 2 став (1) точка (ѓ) од овој закон, се спроведуваат во сите фази на производство, преработка и дистрибуција во рамките на земјоделско-прехранбениот синџир.

(2)
Официјалните контроли за потврдување на усогласеноста со правилата за утврдување на барањата за благосостојба на животните при транспорт, се вршат:

(а)
при долги патувања официјални контроли пред утовар, со цел да се потврди подготвеноста на животните за транспорт;

(б)
пред долги патувања на домашни копитари, различни од регистрираните копитари, и на домашни животни од видот говеда, овци, кози и свињи, официјални контроли:

· на дневниците за патување за да се утврди дека внесовите во патниот дневник се соодветни и се во согласност со прописите за благосостојба на животните; и

·  со цел да се утврди дали превозникот има одобрување за долги патувања, одобрение за превозното средство за долги патувања и уверение за компетентност за возачот и придружните лица;

(в)
на граничните контролни места, утврдени со прописите од член 63 ставови (1) и (2) од овој закон и на излезните места, официјални контроли:

-
со цел проверка на погодноста на животните за транспорт и соодветноста на превозните средства, за да се провери усогласеноста со одредбите за заштита на животните за време на превозот согласно прописите за заштита и благосостојба на животните;

-
за да се потврди дека превозниците се во согласност со меѓународните договори и превозникот да има одобрување за долги патувања, одобрение за превозното средство за долги патувања и уверение за компетентност за возачот и придружните лица; и 

-
за да се утврди дека домашните копитари и домашните животни од видовите говеда, овци, кози и свињи биле или ќе бидат транспортирани со долги патувања.

(3) При вршење на официјални контроли и други официјални активности, Агенцијата треба да ги преземе сите неопходните мерки за спречување или да го сведе на минимум одложувањето на времето од натоварот до тргнувањето или продолжување на времетраењето на транспортот.

(4) При вршењето на официјалните контроли, Агенцијата не смее да ги задржи животните за време на транспортот, освен ако тоа е строго неопходно за благосостојба на животните или здравјето на животните и луѓето. Ако животните мора да бидат задржани за време на транспортот за повеќе од два часа, Агенцијата обезбедува дека се преземени соодветни мерки поврзани со грижата за нив и кога е потребно, нивно хранење, напојување, истовар и сместување.

(5) Доколку при спроведување на официјални контроли од став (2) точка б) од овој член, се утврди неусогласеност по која не е постапено од страна на организаторот пред долго патување, долгото патување се забранува.

(6) Доколку при спроведување на  официјални контроли од став (2) точка в) од овој член, се утврди дека животните не се во можност да го завршат патувањето, се наложува истовар на животните и нивно напојување, хранење и одмор се до исполнување на условите за продолжување на патувањето.

(7) При утврдена неусогласеност со став (1) од овој член, за целите на членовите 93 и 94 од овој закон, Агенцијата, ги известува:
(а)
земјата-членка на Европската унија или трета земја која го одобрила превозникот;

б)
при неусогласеност со барањата за транспортни средства, земјата-членка Европската унија или трета земја која го издала сертификатот за одобрување на транспортно средство;
(в)
при неусогласеност со барањата за возачите на превозното средство, земјата-членка Европската унија или трета земја која ја издала возачката дозвола за превозното средство.

(8) Заради униформност во вршењето на официјални контроли, со цел  на проверка на усогласеноста  со барањата утврдени со прописите  од член 2 став (1) точка (ѓ) од овој закон и имајќи ги предвид ризиците за благосостојба на животните поврзани со земјоделството, транспортот, колењето и убивањето, Директорот ги пропишува:
(а)
посебните барања за вршење на официјални контроли за да се одговори на ризиците поврзани со различните видови животни и превозни средства и потребата да се спречат несоодветните практики и да се ограничи страдањето на животните;
(б)
случаите и мерките утврдени во членовите 112 став (2) и 113 став (2) од овој закон кои треба да  се преземат во однос на специфична неусогласеност;

(в)
проверка на усогласеноста со барањата за благосостојба на животните на граничните премини и излезни места, како и минималните барања што се применуваат на овие излезни точки;

(г)
специфичните критериуми и услови под кои се активираат механизмите за административна помош што се утврдени во Глава VIII од овој закон;

(д)
случаите и барањата под кои во официјалните контроли за да се потврди усогласеноста со барањата за благосостојба на животните може да вклучи употреба на специфични индикатори за благосостојба на животните врз основа на мерливи критериуми за извршување и развој на таквите индикатори врз основа на научни и технички податоци.

(9) Заради утврдување на унифицирани практични услови за извршување на официјалните контроли за да се потврди усогласеноста со  барањата утврдени со прописите  од член 2 став (1) точка (ѓ) од овој закон каде се утврдуваат барањата за благосостојба на животните и на активностите преземени од страна на Агенцијата како резултат на таквите официјални контроли, Директорот ги пропишува правилата за:

(а)
единствената минимална зачестеност на официјални контроли каде што е неопходно минимално ниво на официјални контроли за да се одговори на ризиците поврзани со различни видови на животни и транспортни средства и потребата да се спречат несоодветните практики и да се ограничи страдањето на животните  и

(б)
начин за составување на записници за извршените официјални контроли и периодот за чување на евиденцијата. 

(10) За целите на член 31 од овој закон, Агенцијата може да делегира  одредени задачи во врска со официјалните контроли од ставовите (1), (2), (3), (4),(5), (6) и (7) од овој член на едно или повеќе физички лица.                  
Член 23
Посебни барања за официјални контроли и активности во врска со здравјето на растенијата
(1) Официјалните контроли за проверка на усогласеноста со барањата утврдени со прописите од член 2 став (1) точка е) од овој закон вклучуваат официјални контроли на штетни организми, растенија, растителни производи и други предмети, како и професионални оператори и други лица кои подлежат на овие барања.
(2) Официјалните контроли од ставот (1) од овој член се вршат согласно Законот за здравје на растенијата.
Член 24

Посебни барања за официјални контроли и активностите во врска со ГМО за производство на храна и храна за животни и за генетски модифицирана храна и храна за животни

(1) Официјалните контроли за проверка на усогласеноста со барањата утврдени во прописите од член 2 став (1) точки (а), (б) и (в) од овој закон ја вклучуваат официјалната контрола на ГМО за производство на храна и храна за животни и на генетски модифицирана храна и храна за животни, во сите фази на производство, преработка и дистрибуција во земјоделско-прехранбениот синџир.
(2) Заради унифицирано практично постапување при вршењето на официјалните контроли при проверка на усогласеноста со барањата утврдени со прописите од член 2 став (1) точка (б) од овој закон, а со цел да се спречи употребата на практики спротивни на тие барања, министерот, во соработка со министерот за животна средина и просторно планирање, ги пропишува посебните барања за извршување на официјалните контроли поврзани со опасности и ризици при одгледување на ГМО и намерно ослободување на ГМО во животната средина.

(3) Директорот, во соработка со министерот за животна средина и просторно планирање, ги пропишува посебните барања за извршување на официјалните контроли поврзани со генетски модифицирана храна и храна за животни во сите фази на производство, преработка и дистрибуција во земјоделско-прехранбениот синџир, како и мерките кои треба да се преземат во случај на неусогласеност согласно членовите 112 став (2) и 113 став (2) од овој закон.
 (3)
За целите на член 31 од овој закон, Агенцијата  може да делегира  одредени задачи во врска со официјалните контроли од став (1) од овој член на едно или повеќе физички лица.

Член 25

Посебни барања за официјални контроли и активности во однос на фитофармацевтски производи
(1)
Официјални контроли за проверка на усогласеноста со барањата утврдени со прописите од член 2 став (1) точка ж) од овој закон, вклучува и официјална контрола на активните супстанции, антидоти, синергисти, коформуланти, адитиви и обезбедувачи.

(2)
Со цел одредување на зачестеноста на официјалните контроли врз основа на ризик наведени во став (1) од овој член, надлежните органи го земаат во предвид и следново:

(а)
резултатите од соодветните активности за следење, вклучувајќи ги и оние поврзани со резидуи од пестициди, и програмите за мониторинг на водите согласно Законот за водите; 

(б)
информациите за неодобрени фитофармацевтски производи, вклучувајќи за недозволена трговија со фитофармацевтски производи и

(в)
информациите за труење поврзани со фитофармацевтски производи.

(3) Заради  унифицирано практично постапување при вршењето на официјални контроли при проверка на усогласеноста  со барањата утврдени со прописите  од член 2 став (1) точка (ж) од овој закон Министерот ги пропишува:

(а)
посебните барања за извршување на овие официјални контроли за да се одговори на признати исти опасности и ризици, кои може да бидат предизвикани фитофармацевтски производи, за производство, ставање во промет, увоз во Република Северна Македонија, етикетирање, пакување, транспорт, складирање и употребата на фитофармацевтски производи, за да се осигури нивната безбедна и одржлива употреба и за борбата против нелегалната трговија со такви производи; и
(б)
случаите и мерки кои треба да се преземат при неусогласеност;

(4) Заради униформност во извршување на официјалните контроли на производите од став (1) на овој член Министерот ги пропишува барањата за:

(а)
минимална зачестеност на официјални контроли, и минимално ниво на официјална контрола на фитофармацевтски производи за производство, пласирање на пазарот, внесување во Република Северна Македонија, етикетирање, пакување, транспорт, складирање и употреба на фитофармацевтски производиза да се обезбеди нивна безбедна и одржлива употреба и борба против недозволена трговија со таквите производи;
(б)
собирање на информации, следење и пријавување на сомнителни случаи на труење предизвикани од фитофармацевтски производи и
(в)
собирање на информации и следење и известување за неодобрени фитофармацевтски производи, вклучувајќи и недозволена трговија со фитофармацевтски производи.

(5) За целите на член 31 од овој закон, Министерството може да делегира  одредени задачи во врска со официјалните контроли од став (1) од овој член на едно или повеќе физички лица.

Член 26

Посебни барања за официјални контроли и други официјални активности во врска со органското производство и означувањето на органски производи

(1)
Официјалните контроли и други официјални активности кои имаат за цел да ја проверат усогласеноста со  барањата утврдени во  прописите од член 2 став (1) точка з) од овој закон вклучуваат официјални контроли на органско производство и означувањето на органските производи.

(2)
Заради униформност при извршување на официјалните контроли и други официјални активности, од став (1) на овој член, Министерот во соработка со Директорот ги пропишуваат:

(а)
посебните барања и дополнителни барања кои се утврдени во член 98 од овој закон за изготвување на соодветните делови на ПНКП утврден во член 97 став (1) од овој закон и содржината на извештајот утврден во член 100 од овој закон;
(б)
услови за спроведување на механизмите за административна помош, утврдени во Глава VIII од овој закон, вклучувајќи размена на информации помеѓу надлежните органи и органите со делегирани овластувања за случаи на неусогласеност или веројатност за неусогласеност и
(в)
методите што треба да се користат за земање примероци и за лабораториски анализи и тестови, со исклучок на одредби за поставување на прагови. 

Член 27

Посебни барања за официјални контроли и други официјални активности што ги вршат надлежните органи во врска со заштитените ознаки за потекло, заштитените географски ознаки и загарантираните традиционални специјалитети

(1)
По исклучок од член 31 став (5) од овој закон, а во врска со барањата утврдени во прописите од член 2 став (1) точка ѕ) од овој закон, во процесот на регистрација за ЗОП, ЗГО, ГТС ( на ознака на потекло, географска ознака или ознака за гарантиран традиционален специјалитет, врз основа на позитивните прописи од оваа област, може да се делегира:
а)
обврска со која одредени активности на операторот ќе подложат на систематски или подобрени официјални контроли;
б)
обрвска на операторот да ја зголеми зачестеноста на сопствената контрола и

в)
обврска за промена на означувањето, со цел да се усогласат со спецификациите или елаборатот на производите и правилата утврдени во прописите од областите од член 2 став (1)  точка ѕ) од овој закон.

(2) Министерот  во соработка со Директорот поблиску го пропишува начинот за вршење на официјалните контроли со цел проверка на усогласеноста со барањата утврдени во прописите од член 2 став (1) точка ѕ) од овој закон во однос на:
(а)
барањата, методите и техниките утврдени во членовите 14 и 16 од овој закон за официјални контроли извршени за да се потврди усогласеноста со спецификациите или елаборати на производите и барањата за означување;

(б)
специјалните методи и техники утврдени во член 16 од овој закон, за вршење на официјални контроли со цел да се обезбеди следењето на стоките и животните кои спаѓаат во опсегот на барањата утврдени во прописите од член 2 став (1) точка ѕ) од овој закон во сите фази на производството, подготвување и промет, како и обезбедување на доказ за усогласеност со овие барања и
(в)
случаи и мерки кои треба се да преземат при неусогласености, наведени во член 113  ставови (1) и (2) од овој закон.

(3) Заради униформност за вршење на официјални контроли со цел проверка на усогласеноста со барањата утврдени во прописите од член 2 став (1) точка ѕ) од овој закон Министерот може да пропише посебни барања за:

(а)
посебни мерки за активирање на механизмите за административна помош и соработка,  вклучувајќи размена на информации помеѓу надлежните органи и органите со делегирани овластувања за случаи на неусогласеност или веројатност за неусогласеност; и
(б)
посебните обврски за известување на органите со делегирани овластувања

(4) За целите на член 30 и член 31 од овој закон, Министерот може да делегира  одредени задачи во врска со официјални контроли од ставот (1) од овој член на едно или повеќе правни, односно физички лица.

Член 28

Посебни барања за официјални контроли и за дејствата преземени од надлежните органи, во случај на ново утврдени ризици во однос на храната и храната за животни
(1)
Официјалните контроли и други официјални активности кои имаат за цел да ја проверат усогласеноста со  барањата утврдени во  прописите од член 2 став (1) точки а), б),в), г) и д) од овој закон вклучуваат официјални контроли кои се применливи на ново утврдените ризици во однос на храната и храната за животни.
(2)
Директорот поблиску ги пропишува :

а) начинот за вршење на официјални контроли на одредени категории храна или храна за животни а со цел да се утврди усогласеноста со барањата утврдени во  прописите од член 2 став (1) точки а), б),в), г) и д) од овој закон и за активностите кои се преземаат од страна на Агенцијата како последица на извршената службена контрола;

б) мерки во однос на новоутврдени ризици предизвикани од храна или храна за животни, кои можат да произлезат преку здравјето на луѓето или животните, како и преку животната средина - во врска со ГМО и фитофармацевтски производи, како и сите ризици кои произлегуваат од новите модели на производство или потрошувачка на храна или храна за животни, и во однос на кои не можат да бидат преземени ефективни мерки, без да постојат општи правила. 

в)
посебни барања за извршување на официјални контроли, со цел да се одговори на постоечките специфични опасности и ризици во однос на секоја категорија на храна и храна за животни и различните процеси низ кои поминува производот; и

г)
случаите и мерки кои треба да се преземат утврдени во членовите 112 став (2) и 113 став (2) од овој закон во однос на специфичното неусогласување;

(3) Директорот поблиску ги пропишува начинот на унифицирано вршење на официјална контрола на одредени категории храна или храна за животни, со цел проверка на усогласеноста со барањата утврдени во  прописите од член 2 став (1) точки а), б),в), г) и д) од овој закон така што да се надминат новоутврдените ризици, кои можат да предизвикаат опасност по здравјето на луѓето или животните преку храната или храната за животни, или опасност по животната средина преку ГМО и фитофармацевтски производи, или пак било какви слични ризици кои произлегуваат од новите методи на производство или потрошувачка на храна или храна за животни, и кои не можат да бидат ефикасно надминати во отсуство на такви заеднички правила за унифицираната минимална зачестеност на официјалните  контроли, кога е потребно минимално ниво на службена контрола, за да се одговори на постоечките специфични опасности и ризици во однос на секоја категорија храна и храна за животни и различните процеси низ кои поминува.

III. ДЕЛЕГИРАЊЕ НА ОДРЕДЕНИ ЗАДАЧИ ОД НАДЛЕЖНИТЕ ОРГАНИ

Член 29

Делегирање од надлежните органи на одредени задачи поврзани со официјални контроли

(1)
Надлежните органи од член 6 став (1) од овој закон можат да делегираат некои задачи поврзани со официјалните контроли, на еден или повеќе органи со делегирани овластувања или физички лица, во согласност со условите утврдени во членовите 30 и 31 од овој закон. Надлежниот орган обезбедува дека телото со делегирани овластувања или физичкото лице на кои таквите задачи се делегирани, ги имаат неопходните овластувања за ефективно извршување на овие задачи.

(2)
При делегирање задачи поврзани со официјалните контроли за проверка на усогласеноста со правилата утврдени со прописите од член 2 став (1) точка е) ж) з), ѕ), од овој закон, на еден или повеќе органи со делегирани овластувања, Министерството доделува број на решение за овластување на секој орган со делегирани овластувања и  ќе ја спровеува постапката за одобрување согласно материјалните закони, како  и  врши надзор над нивното работење.

Член 30

Услови за делегирање на одредени задачи поврзани со официјални контроли на тела со делегирани овластувања

(1) Делегирањето на одредени задачи поврзани со официјални контроли на телото со делегирани овластувања се врши во писмена форма и доколку се исполнети следниве услови:

а)
делегирањето содржи точен опис на задачите поврзани со официјалните контроли кои може да ги извршува телото со делегирани овластувања и условите под кои може да ги извршува овие задачи;
б)
телото со делегирани овластувања:

-
поседува потребно искуство, опрема и инфраструктура за спроведување на делегираните задачи поврзани со официјалните контроли;

-
има доволен број на персонал со соодветни квалификации и искуство;
-
е непристрасен и нема никаков конфликт на интереси, а особено не е во состојба која може директно или индиректно да влијаe на непристрасноста на неговото професионално однесување при извршувањето на делегираните задачи поврзани со официјалните контроли;
-
врши дејност и е акредитиран во согласност со стандардите, кои се однесуваат на конкретните делегирани задачи, вклучувајќи акредитација по стандард ISO/IEC 17020 „Барања за активностите на различни видови органи кои вршат контрола“;

-
има соодветни овластувања за извршување на делегираните задачи поврзани со официјалните контроли и

(в)
воспоставени се дејствија со кои се гарантира ефикасна и ефективна координација меѓу надлежните органи кои извршиле делегирање и телата со делегирани овластувања.

(2) Директорот поблиску ги пропишува барањата од став (1) на овој член за делегирање на  задачи поврзани со официјални контроли на телата во областите утврдени во прописите од член 2 став (1) точки а), б), в), г), д) и ѓ) од овој закон.

(3)Министерот поблиску ги пропишува барањата од став (1) на овој член за делегирање на  задачи поврзани со официјалните контроли на телата во областите утврдени во прописите од член 2 став (1) точки е), ж), з), ѕ), од овој закон.

Член 31

Услови за делегирање на одредени задачи поврзани со официјални контроли на физички лица

(1)
Надлежните органи од член 6 став (1) од овој закон можат да делегираат некои задачи поврзани со официјалните контроли, на едно или повеќе физички лица, доколку истото е утврдено во прописите од членовите 19,20,21,22,23,24,25,26,27 и 28 од овој закон.

(2)
Делегирањето од став (1) на овој член се спроведува во писмена форма и доколку се исполнети следниве услови:

а)
делегирањето содржи точен опис на задачите поврзани со официјалните контроли кои можат да се извршуваат од физички лица и условите под кои физичките лица можат да ги извршуваат овие задачи;

б)
физичките лица треба да:

-
поседуваат потребно искуство, опрема и инфраструктура за спроведување на делегираните задачи поврзани со официјалните контроли;

-
имаат соодветни квалификации и искуство;

-
дејствуваат непристрасно и немаат конфликт на интереси при извршување на делегираните задачи поврзани со официјалните контроли и

в)
воспоставени се методи со кои се гарантира ефикасна и ефективна координација меѓу надлежните органи кои доделиле и физичките лица.

(3) Директорот поблиску ги пропишува условите од став (2) на овој член за делегирање на  задачи поврзани со официјалните контроли на физички лица во областите утврдени во прописите од член 2 став (1) точки а), б), в), г), д) и ѓ) од овој закон.

(4) Министерот поблиску ги пропишува условите од став (2) на овој член за делегирање на  задачи поврзани со официјалните контроли на физички лица во областите утврдени во прописите од член 2 став (1) точки е), ж), з), ѕ), од овој закон.

(5) Надлежните органи од член 6 став (1) од овој закон не можат да му делегираат на телото со делегирани овластувања или на физичко лице право за донесување на одлука во врска со мерките за извршувањето утврдени во член 113 став (1) точка б) и ставови (2) и (3) од овој закон.

Член 32

Услови за делегирање на одредени задачи поврзани со други официјални активности

(1)
Надлежните органи од член 6 став (1) од овој закон можат да делегираат некои задачи поврзани со други официјални активности на едно или повеќе тела со делегирани овластувања, ако се исполнети следниве услови:
а)
прописите утврдени во член 2 став (1) од овој закон не го забрануваат таквото делегирање и

б)
исполнети се условите утврдени во член 30 став (1) од овој закон, со исклучок на условот утврден во точка б), алинеја 4 од тој член.

(2) Надлежните органи од член 6 став (1) од овој закон можат да делегираат некои задачи поврзани со други официјални активности на едно или повеќе физички лица, ако се исполнети следниве услови:

а)
прописите утврдени во член 2 став (1) од овој закон дозволуваат такво делегирање; и

б)
исполнети се условите предвидени во член 31 од овој закон, кои се применуваат mutatis mutandis.

Член 33

Обврски на правни и физички лица со делегирани овластувања

Делегираните тела или физичките лица на кои им се делегирани одредени задачи поврзани со официјалните контроли во согласност со член 29 став (1) од овој закон или одредени задачи поврзани со други официјални активности во согласност со член 32 од овој закон се должни:

а)
резултатите од нивните официјални контроли и други официјални активности редовно да ги доставуваат до надлежните органи од член 6 став (1) од овој закон и секогаш кога тоа го бараат надлежните органи од член 6 став (1) од овој закон;

б)
веднаш ги известуваат надлежните органи од член 6 став (1) од овој закон, секогаш кога резултатите од официјалните контроли ќе покажат неусогласеност или веројатност за неусогласеност, освен ако не е поинаку предвидено во посебни договори склучени помеѓу надлежниот орган и делегираниот орган или физичко лице и

в)
обезбедуваат на надлежните органи од член 6 став (1) од овој закон пристап до нивните простории и објекти и соработуваат и помагаат на надлежниот орган.

Член 34

Должности на надлежните органи од член 6 став (1) од овој закон

(1) Надлежните органи од член 6 став (1) од овој закон кои доделиле одредени задачи поврзани со официјалните контроли на делегираните тела или физички лица во согласност со член 29 став (1) од овој закон или доделиле одредени задачи поврзани со други официјални активности за делегирани овластувања или на физички лица во согласност со член 32 од овој закон треба да:
(а)
организираат аудит или инспекции на тие тела или лица каде што е потребно и да се избегне дуплирање, земајќи ја предвид акредитацијата од член 30 став (1) точка (б) алинеја 4 од овој закон и
(б)
веднаш во целост или делумно го повлекуваат  делегираното овластување доколку:

-
постојат докази дека делегираните органи или физичките лица не ги извршуваат правилно своите делегирани задачи;

-
делегираниот орган или физичкото лице не презема соодветни и навремени мерки за решавање на идентификуваните слабости; или

-
се покажало дека независноста или непристрасноста на делегираниот орган или физичко лице е компромитирана.

(2) Одредбите на став (1) точка  б) од овој член се применуваат без да се во спротивност со овластувањата на надлежните органи да повлечат делегирање од други причини освен оние утврдени во овој закон.

Член 35

Постапка за делегирање на одредени задачи поврзани со официјалните контроли и делегирање на одредени задачи поврзани со други официјални активности

(1)
За делегирање на одредени задачи поврзани со официјалните контроли и делегирање на одредени задачи поврзани со други официјални активности, надлежните органи од член 6 став (1) од овој закон објавуваат јавен повик за покажување на интерес.

(2)
Избирањето на учесниците се врши врз основа на пријава по јавниот повик која задолжително ги содржи доказите за исполнетоста на условите од член 30,31 и 32 од овој закон.

(3)
Надлежните органи од член 6 став (1) од овој закон вршат проценка на исполнетоста на условите од страна на пријавените кандидати за што составуваат записник со комплетна документација од процедурата за избор и утврдуваат листа на кандидати.

(4)
Врз основа на листата од став (3) на овој член, Министерот, донесува решение за делегирање на одредени задачи поврзани со официјалните контроли или делегирање на одредени задачи поврзани со други официјални активности за областите утврдени во прописите од член 2 став (1) точки е), ж), з), ѕ), од овој закон. 
(5) Врз основа на листата од став (3) на овој член, Директорот, донесува решение за делегирање на одредени задачи поврзани со официјалните контроли или делегирање на одредени задачи поврзани со други официјални активности за областите утврдени во прописите од член 2 став (1) точки а), б), в), г), д) и ѓ) од овој закон.
(6)
Надлежните органи од член 6 став (1) од овој закон, за издадените решенија за  делегирање на одредени задачи поврзани со официјалните контроли или делегирање на одредени задачи поврзани со други официјални активности  водат регистри. 

(7)
За постапката за издавање на решение за делегирање на одредени задачи поврзани со официјалните контроли или делегирање на одредени задачи се плаќа надоместок во  висина на трошоците за одобрување кои се определуваат во зависност од времето потребно за разгледување на документацијата и стручната експертиза и се на товар на учесникот во јавниот повик.

(8)
Директорот поблиску ја пропишува постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за други официјални активности за областите утврдени во прописите од член 2 став (1) точки а), б), в), г), д) и ѓ) од овој закон, начинот на водење на регистерот, формата и содржината на барањето, потребната документација и висина на трошоците во постапката.

(9)
Министерот поблиску ја пропишува постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за областите утврдени во прописите од член 2 став (1) точки е), ж), з), ѕ), од овој закон, начинот на водење на регистерот, формата и содржината на барањето, потребната документација и висина на трошоците во постапката 
IV. ЗЕМАЊЕ НА ПРИМЕРОЦИ, АНАЛИЗА, ТЕСТИРАЊЕ И ДИЈАГНОСТИКА И НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА ЛАБОРАТОРИЈА 

1.
ЗЕМАЊЕ НА ПРИМЕРОЦИ, АНАЛИЗА, ТЕСТИРАЊЕ И ДИЈАГНОСТИКА

Член 36

Методи за земање примероци и анализа, лабораториско испитување и дијагностика

(1) Методите што се користат за земање примероци и за извршување на лабораториски анализи, тестови и дијагнози за време на официјалните контроли и други официјални активности треба да се  во согласност со воспоставените методи или критериумите за  вршење на тие методи.

(2)  Методите на земање примероци при вршење официјални контроли и за вршење анализи користени при официјалните контроли во областите утврдени во прописите од член 2 став (1) точки а), б), в), г), д) и ѓ) од овој закон се вршат според Законот за безбедност на храна.
(3)
Во отсуство на прописите од став (1) на овој член, а со цел на ефективно и ефикасно вршење на официјалните контроли и другите официјални активности, назначените лаборатории ќе користат еден од следниве методи, во зависност од нивната соодветност за специфичните потреби за анализа, тестирање и дијагностика:

а)
достапни методи кои се во согласност со меѓународно признати правила или протоколи, вклучувајќи ги и оние усвоени од Европскиот комитет за стандардизација (CЕН); или релевантните методи развиени или препорачани од референтните лаборатории на Европската унија и потврдени во согласност со меѓународно прифатените научни протоколи;
(б)
кога не се достапни соодветни правила или протоколи од точката (а) на овој став, методите што се во согласност со законодавството на Република Северна Македонија или, доколку не постојат такви прописи, релевантните методи развиени или препорачани од националните референтни лаборатории и потврдени во согласност со меѓународно прифатени научни протоколи; или 

релевантните методи развиени и потврдени преку интерлабораториски или интралабораториски методи за валидација во согласност со меѓународно прифатените научни протоколи.

(4)
Кога итно се бараат лабораториски тестови, тестови или дијагнози, и ниту една од методите наведени во ставовите (1) и (3) на овој член не е достапна, релевантната национална референтна лабораторија или, доколку не постои, било која друга лабораторија назначена во согласност со член 39 став (1) од овој закон, можат да користат методи различни од оние наведени во ставовите (1) и (3) од овој член до потврда на методот  во согласност со меѓународно прифатените научни протоколи.

(5)
Методите што се користат за лабораториски анализи и проверка на резултатите се карактеризираат со соодветни критериуми по однос на точноста, применливоста, селективноста и друго

(6)
Министерот поблиску ги пропишува барањата за определување на методите што се користат за лабораториски анализи и проверка на резултатите за областите утврдени во прописите од член 2 став (1) точки е), ж), з), ѕ), од овој закон
(7) Директорот поблиску ги пропишува барањата за определување на методите што се користат за лабораториски анализи и проверка на резултатите за областите утврдени во прописите од член 2 став (1) точки а), б), в), г), д) и ѓ) од овој закон.
(8)
Примероците кои се земаат,  се обработуваат и означуваат на начин што обезбедуваат нивна законска, научна и техничка важност.

(9)
Министерот поблиску ги пропишува  барањата за областите утврдени во прописите од член 2 став (1) точки е), ж), з), ѕ), од овој закон кои се однесуваат на:

а)
начин на земање примероци и методи за лабораториски испитувања, тестирање и дијагностика;

б)
начин на испитување, параметри за анализа, тестови или дијагностика, несигурност во мерењето и процедури за валидација на овие методи и

 в)  толкувањето на резултатите од анализите, тестовите и дијагнозите .
г) Трошоците   за земање примероци и анализа, лабораториско испитување и дијагностика за потребите на  официјалните  контроли при увоз, без оглед на резултатите ги сноси увозникот-операторот.
(10) Директорот поблиску ги пропишува  барањата за областите утврдени во прописите од член 2 став (1) точки а), б), в), г), д) и ѓ) од овој закон кои се однесуваат на:

а)
начин на земање мостри и методи за лабораториски испитувања, тестирање и дијагностика;

б)
начин на испитување, параметри за анализа, тестови или дијагностика, несигурност во мерењето и процедури за валидација на овие методи и

 в)  толкувањето на резултатите од анализите, тестовите и дијагнозите .

г) Трошоците   за земање примероци и анализа, лабораториско испитување и дијагностика за потребите на  официјалните  контроли при увоз, без оглед на резултатите ги сноси увозникот-операторот, освен за примероците земени во рамките на  ПРОГРАМА ЗА КОРИСТЕЊЕ НА СРЕДСТВАТА ЗА ВЕТЕРИНАРНО ЈАВНО здравство за храна од животинско потекло од увоз  

Член 37

Вторo стручно мислење
(1) Надлежните органи од член 6 став (1) од овој закон гарантираат дека операторите чии животни или стоки се предмет на земање примероци, анализи, студии или дијагностика во рамките на официјалните контроли, имаат право на второ стручно мислење што вклучува преглед на документација која се однесува на земање на примероци и лабораториски анализи од страна на друго стручно лице, кое е на трошок на операторот.

(2) По искучок од став (1) од овој член, примерок за второ стручно мислење не се зема при проценка на присуство на карантиски штетни организми на растенијата, растителните производи согласно Законот за здравјето на растенијата, како и при испитување на болести кај животните согласно Законот за ветеринарно здравство.

(3) Посебните барања и начинот на спроведувања на второто стручно мислење (дополнително стручно мислење) се врши согласно Законот за безбедност на храната.

(4) Исклучително од овој став, доколку не постои референтна лабораторија за анализа на референтниот примерок (за супер анализа), примерокот се доставува во лабораторија со акредитирана метода која може на надлежниот орган  да му ја докаже спсобноста за спроведување на  анализата.
Член 38

Земање примероци од животни и стоки кои се нудат за продажба на далечина (Е комерц)

(1)
За животните и стоките кои се нудат за продажба на далечина, за целите на официјалните контроли може да се користат примероци кои надлежните органи од член 6 став (1) од овој закон ќе ги определат од операторите, без истите да бидат идентификувани.

(2)
Откако, надлежните органи од член 6 став (1) од овој закон ќе ги земат примероците, ги преземаат сите неопходни мерки за да обезбедат дека операторите од кои предметнитепримероци се земени во согласност со став (1) од овој член:

а)
ги известуваат дека примероците се земени при официјални контроли и во зависност од случајот се доставени на анализи или тестови за цели на службена контрола и

б)
доколку примероците се предмет на анализи или тестови, може да го остварат своето право на второ стручно мислење утврдено во член 37 став  (1) од овој закон.

(3) Одредбите на ставовите (1) и (2) од овој член се применуваат и на делегираните тела и на физички лица на кои им се делегирани одредени задачи поврзани со официјалните контроли.

2. НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА ЛАБОРАТОРИЈА 

Член 39

Назначување на официјални лаборатории

(1) Надлежните органи од член 6 став (1) од овој закон назначуваат официјални лаборатории за вршење на лабораториски анализи, испитувања и дијагностицирање на примероци земени при вршењето на официјалните контроли и други официјални активности, во Република Северна Македонија.

(2) Назначување на официјални лаборатории за вршење на работите во областите утврдени во прописите од член 2 став (1) точки а), б), в), г), д) и ѓ) од овој закон се врши според Законот за безбедност на храна, а назначување на официјални лаборатории за вршење на работите во областите утврдени во прописите од член 2 став (1) точка (е) од овој закон се врши според Законот за здравје на растенијата, а за вршење на официјални лаборатории од члн 2 став 1 точка (ж) се врши согласно Законот за фитофармацевски производи.
(3) Назначувањето на официјална лабораторија се врши во писмена форма и содржи детален опис на:

а)
задачите кои лабораторијата ги врши како официјална лабораторија;

б)
условите под кои ги извршува задачите наведени во точка (а) од овој став; и

в)
мерките неопходни за да се обезбеди ефикасна и ефективна координација и соработка помеѓу лабораторијата и надлежните органи од член 6 став (1) од овој закон.

(4) Надлежните органи од член 6 став (1) од овој закон можат да назначат како официјална лабораторија само лабораторија која:

a) 
има седиште на територијата на Република Северна Македонија

б)
располага со искуство, опрема и инфраструктура кои се потребни за вршење на анализи, тестови или дијагностика на примероците;

в)
има доволен број на соодветно квалификуван и искусен персонал кој добил соодветна обука;

г)
гарантира дека доделените задачи во согласност со став (1) од овој член се вршат непристрасно и во однос на неа нема каков и да е конфликт на интереси, поврзан со исполнувањето на задачите како официјална лабораторија;
д)
може навремено да ги обезбеди резултатите од анализите, тестовите или дијагностиката на примероците земени за време на службена контрола и други официјални активности и

ѓ)
врши дејност во согласност со стандардот МК ISO/IEC 17025 и е акредитирана во согласност со овој стандард од Институтот за акредитација на Република Северна Македонија еквивалентниот стандард EN ISO/IEC 17025 од соодветна надлежна институција во земја-членка на Европската Унија и ги исполнува условите за вршење на дејност согласно со посебните прописи од областа на безбедност на храна и ветеринарно здравство, ветеринарното јавно здравство и здравствената заштита на животните.
(5) Во рамките на назначување на официјална лабораторија согласно  став (4) точка (ѓ) од овој член:

а)
се вклучуваат овие методи за лабораториски анализи, испитувања или дијагностика кои се бараат лабораторијата да ги користи при вршење на анализи, тестови или дијагностика во рамките на својата дејност како официјална лабораторија;
б)
може да се вклучи еден или повеќе методи на лабораториска анализа, тестирање или дијагностика или групи на методи;

в)
може да биде формулиран флексибилно, па да овозможува опсегот на акредитација да вклучува модифицирани варијанти на методите користени од официјалната лабораторија во моментот на нејзината акредитацијата, или нови методи во прилог на нив, врз основа на валидација од самата лабораторија без извршување на посебно оценување од страна на националното тело за акредитација пред да се користат овие модифицирани или нови методи.
(6) Кога ниту една официјална лабораторија не е назначена во согласност со став (1) од овој член на територијата на Република Северна Македонија, може да биде назначена лабораторија од земја членка  на Европската Унија, согласно посебните барања кои ги пропишува Министерот за областите утврдени во прописите од член 2 став (1) точки е), ж), з), ѕ), на овој закон , како и:

а)
лабораторијата да е предмет на аудит и инспекции утврдени во член 41 став (1) од овој закон, и

б)
лабораторијата да е веќе назначена за официјална лабораторија од страна на надлежните органи на земјата-членка  на Европската унија на чија територија се наоѓа.
(7) Кога ниту една официјална лабораторија не е назначена во согласност со став (1) од овој член на територијата на Република Северна Македонија, може да биде назначена лабораторија од земја членка  на Европската Унија, согласно посебните барања кои ги пропишува Директорот за областите утврдени во прописите од член 2 став (1) точки а), б), в), г), д) и ѓ) од овој закон, како и:
а)
лабораторијата да е предмет на аудит и инспекции утврдени во член 41 став (1) од овој закон, и

б)
лабораторијата да е веќе назначена за официјална лабораторија од страна на надлежните органи на земјата-членка  на Европската унија или на чија територија се наоѓа

(8) Доколку за вршење на нови или особено ретки лабораториски анализи, испитувања или дијагностика, каде лабораторијата од ставот (1) од овој член не располага со експертиза, опрема, инфраструктура и вработени кои се потребни за вршење на такви анализи, надлежните органи од член 6 став (1) од овој закон можат да побараат соодветните анализи, испитувања и дијагностика да бидат извршени од лабораторија или дијагностички центар кои не исполнуваат еден или повеќе од условите утврдени во ставовите (3) и (4) од овој член.
(9) За назначување на официјални лаборатории, надлежните органи од член 6 став (1) од овој закон објавуваат Јавен повик за покажување на интерес. 

 (10) Избирањето на учесниците се врши врз основа на пријава по Јавниот повик која задолжително ги содржи доказите за исполнетоста на условите утврдени во ставовите (3) и (4) од овој член.

(11) Надлежните органи од член 6 став (1) од овој закон вршат проценка на исполнетоста на условите од страна на пријавените кандидати за што составуваат записник со комплетна документација од процедурата за избор и утврдуваат листа на кандидати.

(12) Врз основа на листата од став (3) на овој член, Министерот, донесува решение за назначување на официјални лаборатории  за областите утврдени во прописите од член 2 став (1) точки е), ж), з), ѕ), на овој закон.

(13) Врз основа на листата од став (3) на овој член, Директорот донесува решение за назначување на официјални лаборатории за областите утврдени во прописите од член 2 став (1) точки а), б), в), г), д) и ѓ) од овој закон.
(14) Надлежните органи од член 6 став (1) од овој закон, за издадените решенија  водат регистри. 

(15) За постапката за издавање на решение за назначување на официјални лаборатории се плаќа надоместок во  висина на трошоците за назначување кои се определуваат во зависност од времето потребно за разгледување на документацијата и стручната експертиза и се на товар на учесникот во јавниот повик.

(16) Директорот на Агенцијата поблиску ги пропишува начинот и барањата за назначувње на лабораторијата од ставот (1) и  ја пропишува постапката за организирање на јавниот повик за назначување на официјални лаборатории за вршење на работите во областите утврдени во прописите од член 2 став (1) точки а), б), в), г), д) и ѓ) од овој закон. начинот на водење на регистарот и висина на трошоците во постапката.

(17) Министерот поблиску ги пропишува начинот и барањата за назначување на лабораторијата од ставот (1) и ја пропишува постапката за организирање на јавниот повик за назначување на официјални лаборатории за вршење на работите во областите утврдени во прописите од член 2 став (1) точки е), ж), з), ѕ), од овој закон, начинот на водење на регистарот и висина на трошоците во постапката.
Член 40

Обврски на официјалните лаборатории

(1) Кога резултатите од анализа, тестирање или дијагностика на примероци земени за време на службена контрола или други официјални активности укажуваат на ризик за здравјето на луѓето, животните или растенијата или во однос на ГМО и фитофармацевтски производи, исто и за животната средина или упатуваат на веројатноста за неусогласеност, официјалните лаборатории неодложно но не подолго од 24 часа  од утврдувањето на наодот, ги известуваат надлежните органи од член 6 став (1) од овој закон кои ги назначиле за соодветната анализа, тестирање или дијагностика и, каде што е соодветно, делегираните тела или физичките лица на кои им се делегирани задачите. 

(2) По барање на националната референтна лабораторија официјалните лаборатории учествуваат во меѓулабораториски компаративни тестови или испитувања за соодветност, кои се организирани за анализите, испитувања или дијагностика кои тие ги извршуваат во својство на официјални лаборатории.

(3) На барање на надлежните органи од член 6 став (1) од овој закон, официјалните лаборатории јавно ги ставаат на располагање имињата на методите што ги користат за да извршат анализи, тестови или дијагностика во рамките на официјалните контроли и други официјални активности.

(4) Официјалните лаборатории, на барање на надлежните органи од член 6 став (1) од овој закон, заедно со резултатите, наведуваат метод кој се користи за секоја анализа, тестирање или дијагностика што се врши во рамките на официјалните контроли и други официјални активности.

Член 41

Аудит на официјални лаборатории

(1) Надлежните органи од член 6 став (1) од овој закон организираат редовни аудити на официјалните лаборатории кои ги назначиле во согласност со член 39 од овој закон, и секогаш кога сметаат дека е потребен аудит, освен ако сметаат дека аудит е непотребен, имајќи ја предвид проценката на акредитацијата од член 39 став  (4) точка (ѓ) од овој закон.
(2) Надлежните органи од член 6 став (1) од овој закон веднаш го повлекуваат назначувањето на официјална лабораторија - целосно или за некои задачи, ако таа не преземе соодветни и навремени активности за отстранување на слабостите констатирани како резултат на аудит согласно став (1) од овој член, при што е утврдена било која од следниве околности:

(а)
лабораторијата повеќе не ги исполнуваат условите утврдени во член 39 ставови (5) и (6) од овој закон;

б)
лабораторијата не ги исполнува обврските утврдени во член 40 од овој закон и

в)
лабораторијата не покажува задоволителни резултати во меѓу лабораториските компаративни тестови на оспособеност наведени во член 40 став (2) од овој закон.

Член 42

Отстапувања од барањето за задолжителна акредитација на некои официјални лаборатории
(1) По исклучок од член 39 став (4) точка (ѓ) од овој закон, надлежните органи од член 6 став (1) од овој закон можат да ги назначат следниве лаборатории како официјални лаборатории без разлика дали ги исполнуваат условите утврдени во тој став и тоа:

а)
лаборатории:

-
чија единствена активност е откривање на Trichinella во месото;

-
кои  ги користат само оние методи за откривање на Trichinella утврдени во прописите за ветеринарно здравство;

-
чија дејност по откривање на Trichinella се врши под надзор на надлежните органи од член 6 став (1) од овој закон или на официјална лабораторија определена во согласност со член 39 став (1) од овој закон која е акредитирана во согласност со стандардот МК ISO/IEC 17025 за користење на методите наведени во алинеја 2 од оваа точка; и

-
кои редовно учествуваат и покажуваат задоволителни резултати во меѓулабораториските компаративни тестови или тестовите за владеење организирани од националните референтни лаборатории за методите што ги користат за откривање на Trichinella.

б)
лаборатории кои извршуваат само анализи, тестови или дијагностика во други официјални активности, доколку тие:

-
ги користат само методите за лабораториска анализа, тестирање и дијагностика утврдени во член 36  став(1) и член 36 став (3)  точки (а) или (б) од овој закон;

-
вршат анализи, тестови или дијагностика под надзор на надлежните органи или националните референтни лаборатории во однос на методите што ги користат;

-
редовно учествуваат и покажуваат задоволителни резултати во меѓу лабораториските компаративни тестови или тестовите за соодветност организирани од националните референтни лаборатории во однос на методите што ги користат; како и

-
имаат востановен систем за обезбедување на квалитетот со цел да се обезбедат добри и сигурни резултати од користените методи за лабораториски анализи, испитувања и дијагностика.

(2) Кога методите што ги користат лабораториите од став (1) точка б) на овој член бараат потврда на резултатите од лабораториските анализи, тестови или дијагностика, лабораториски тестови, испитувања или дијагностика за потврда, истите треба да ги изврши официјална  лабораторија која ги исполнува условите, утврдени во член 39 став (4) точка (ѓ) од овој закон.

Член 43

Овластувања за усвојување на отстапувања од условот за задолжителна акредитација на сите методи на лабораториска

анализа, тестирање и дијагностика што ги користат официјалните лаборатории

(1) Надлежните органи од член 6 став (1) од овој закон можат да ги назначат како официјални лаборатории во согласност со член 39 од овој закон лабораториите кои не ги исполнуваат условите утврдени во 39 став (4) точка (ѓ) од овој закон, во однос на сите методи што ги користат за официјални контроли или други официјални активности, доколку ги исполнуваат следните услови : 

а) вршат дејност и се акредитирани во согласност со стандардот ISO/IEC 17025 за користење на еден или повеќе методи кои се слични со и репрезентативни за другите методите кои ги користат; како и

б) редовно и во значителна мерка ги користат методите за кои добиле акредитација од точка (а) на овој член; со исклучок на областа, на која се применуваат прописите утврдени во член 2 став (1) точка е) од овој закон и кога не постои валиден метод за откривање на специфични штетници за растенија утврден во член 36 ставови (1) и( 3) од овој закон.

(2) Поблиските услови од став (1) на овој член на предлог на Министерот во областите утврдени во прописите од член 2 став (1) точки е), ж), з), ѕ), од овој закон ги пропишува Владата.
(3) Поблиските услови од став (1) на овој член на предлог на Директорот во областите утврдени во  прописите од член 2 став (1) точки а), б), в), г), д) и ѓ) од овој закон ги пропишува Владата.
Член 44

Привремени отстапувања од условите за задолжителна акредитација на официјалните лаборатории

(1) По исклучок од член 39став (6) точка а) од овој закон надлежните органи од член 6 став (1) од овој закон можат привремено да определуваат постоечка официјална лабораторија за официјална лабораторија во согласност со член 39 став (1) од овој закон за користење на метод за лабораториски анализи, испитувања или дијагностика за кој лабораторијата не ја добила акредитацијата утврдена во член 39 став (4) точка (ѓ) од овој закон:

      а)
каде што употребата на овој метод е ново барање кое е воведено со законодавството на Република Северна Македонија;

 б)
каде што промените во користениот метод бараат добивање на нова акредитација или проширување на опсегот на акредитација добиена од официјална лабораторија; или

в) во случаите кога потребата од користење на методот е предизвикана од вонредна состојба или појавување на ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи исто и за животната средина.
(2) Привременото определување од став (1) на овој член подлежи на следниве услови:

(а)
официјалната лабораторија веќе е акредитирана во согласност со МК ISO/IEC 17025 за употреба на метод сличен на оној што не е покриен со нејзината акредитација;

(б)
во официјалната лабораторија е воспоставен систем за обезбедување на квалитет за да се обезбедат добри и сигурни резултати преку употреба на методот што не е опфатен со постоечката акредитација;

в) анализите, тестовите или дијагностиката се вршат под надзор на надлежните органи од член 6 став (1) од овој закон или од страна на националната референтна лабораторија за тој метод.
(3) Времетраењето на привременото определување од став (1) на овој член не може да биде подолго од една година и може да се продолжи само еднаш за уште една година.
(4) Официјалните лаборатории, назначени во согласност со став (1) од овој член, треба да се со седиште на територијата на Република Северна Македонија.
Член 45

Назначување на национална референтна лабораторија
(1) Надлежните органи од член 6 став (1) од овој закон назначуваат една или неколку национални референтни лаборатории со седиште во Република Северна Македонија.

(2) По исклучок од став (1) од овој член надлежните органи од член 6 став (1) од овој закон можат да назначат и лабораторија која е лоцирана во земја-членка на Европската унија или во трета земја која е договорна страна на Спогодбата за Европска економска област.

(3) Националните референтни лаборатории  се должни да ги применуваат барањата утврдени во член 39 став 4 точка ѓ) и став (5), член 41 и член 44 ставови (1), (2)  и (3) од овој закон.

(4) Националните референтни лаборатории:

а)
работат непристрасно и во однос на нив нема никаков конфликт на интереси, а особено не се во состојба која може директно или индиректно да влијае на нивната непристрасност во професионална дејност во однос на исполнувањето на нивните задачи како национални референтни лаборатории;

б)
немаат или имаат договорно утврден пристап до персонал со соодветна квалификација, обучен за техниките за анализа, тестирање и дијагностика во нивната сфера на компетентност, како и со потребниот персонал, кога е потребно;

в)
поседуваат или имаат пристап до потребната инфраструктура, опрема и производи за извршување на задачите кои им се доделени;

г)
обезбедуваат дека нивниот персонал и договорниот персонал се добро запознаени со меѓународните стандарди и практики и дека најновите истражувања на национално, на ниво на Европската Унија и меѓународно ниво се земени предвид во нивната работа;

д)
ја имаат потребната опрема за извршување на нивните задачи во вонредни ситуации или имаат пристап до таквата опрема; и

ѓ)
каде што е соодветно, ја имаат потребната опрема за да обезбедат усогласеност со релевантните стандарди за биосигурност.

(5) Агенцијата:

а)
ги доставува името и адресата на секоја национална референтна лабораторија до Европската комисија, релевантната референтна лабораторија на Европската унија и другите земји-членки;

б)
обезбедува јавен пристап до информациите наведени во точка (а) од овој став; и

в)
доколку е потребно, ги ажурира информациите од точка (а) од овој став.

(6) Постапката за назначување на национална референтна лабораторија се врши согласно одредбите на член 39 ставови (8), (9), (10), (11), (12) и (13) од овој закон.

(7) Директорот поблиску ја пропишува постапката за организирање на јавниот повик за назначување на национална референтна лабораторија за вршење на работите во областите утврдени во прописите од член 2 став (1) точки а), б), в), г), д) и ѓ) од овој закон. начинот на водење на регистарот и висина на трошоците во постапката.

(8) Министерот поблиску ја пропишува постапката за организирање на јавниот повик за назначување на национална референтна лабораторија за вршење на работите во областите утврдени во прописите од член 2 став (1) точки е), ж), з), ѕ), од овој закон, начинот на водење на регистарот и висина на трошоците во постапката согласно материјалните закони.
Член 46

Одговорности и задачи на националните референтни лаборатории

(1) Во рамките на својата надлежност, националните референтни лаборатории:

а)
соработуваат со референтните лаборатории на Европската унија и учествуваат во обуката и меѓулабораториските компаративни тестови што ги организираат;

б)
ги координираат активностите на официјалните лаборатории, утврдени во согласност со член 39 став (1) од овој закон, со цел усогласување и усовршување на методите за лабораториска анализа, тестирање и дијагностика и на нивната употреба;

в)
каде што е соодветно, организираат меѓулабораториски компаративни тестови или тестови за квалитет меѓу официјалните лаборатории, гарантираат соодветно следење на овие тестови и ги известуваат надлежните органи за резултатите од тестовите и следењето;

г)
обезбедуваат ширење на информациите обезбедени од референтната лабораторија на Европската унија до надлежните органи од член 6 став (1) од овој закон и официјалните лаборатории;

д)
во рамките на своите овластувања обезбедуваат научна и техничка поддршка на надлежните органи од член 6 став (1) од овој закон за спроведување на ПНКП од член 97 на овој закон, и поддршка за спроведување на контролните програми на овој закон;

ѓ)
кога е применливо, ги потврдуваат реагенсите и сериите реагенси, подготвуваат и одржуваат ажурирани списоци на достапните референтни супстанции и реагенси и на производителите и набавувачите на овие супстанции и реагенси;

е)
каде што е неопходно, спроведуваат курсеви за обука за вработените во официјалните лаборатории назначени во согласност со член 39 став (1) од овој закон; и

ж)
активно помагаат за дијагностицирање на епидемии на болести кои се пренесуваат преку храната, зоонози или болести на животните и штетни организми кај растенијата, како и во случај на неусогласување на пратките, како вршат дијагностика за потврдување, карактеризација и таксономични или епизоотични истражувања на патогени изолати или примероци на штетници.
V. ОФИЦИЈАЛНИ КОНТРОЛИ НА ЖИВОТНИ И СТОКИ ЗА ВНЕС ВО РЕПУБЛИКА СЕВЕРНА МАКЕДОНИЈА

1. Општа одредба

Член 47

(1) Надлежните органи од член 6 став (1) од овој закон, официјалните контроли на животните и стоките кои се увезуваат во Република Северна Македонија ги организираат врз основа на ризик.

(2) Официјалните контроли на животните и стоките од членовите 51 и 52 на овој закон, се вршат во согласност со членовите од 51 до 66 од овој закон.
2. Животни и стоки кои подлежат на официјални контроли на граничните контролни места од Оддел 3 од овој закон

Член 48

Официјални контроли на животни и стоки, освен оние кои подлежат на официјални контроли на граничните контролни места од Оддел 3 од овој закон

(1) Со цел проверка на усогласеноста со прописите утврдени во областите од член 2 став (1) од овој закон, надлежните органи од член 6 став (1) од овој закон вршат редовно официјални контроли, врз основа на ризикот и со потребната зачестеност, на животни и стоки кои се внесуваат во Република Северна Македонија за кои не се применуваат одредбите на членовите 51 и 52 од овој закон.

(2) За животните и стоките од став (1) на овој член, потребната зачестеност на официјалните контроли се утврдува земајќи ги предвид:

а)
ризиците за здравјето на луѓето, животните или растенијата, благосостојбата на животните или, во случај на ГМО и фитофармацевтски производи, исто така и за животната средина поврзана со различни видови на животни и стока;

б)
секоја информација која покажува дека постои веројатност потрошувачите да бидат добедени во заблуда, особено во однос на природата, идентитетот, својствата, составот, количеството, трајноста, земјата на потекло или местото на потекло, методот на обработка или производство на стоките;

(в)
податоците од претходни проверки за усогласенот со барањата за животни или стоки утврдени со прописите утврдени во областите од член 2 став (1) од овој закон кои се добиени од:

-  третата земја и објектот на потеклото или местото на производство, зависно од случајот;

-  извозникот;

- операторот одговорен за пратката;
-увозникот.
(г)
контролите што се веќе извршени на предметните животни и стоки  и

(д)
гаранциите обезбедени од надлежните органи на третата земја на потекло, во однос на усогласеноста на животните и производите со барањата утврдени во прописите за областите од член 2 став (1) од овој закон, или со барања кои се признати најмалку како еквивалентни на нив.

(3)  Официјални контроли од став (1) на овој член се вршат на соодветно место во царинската зона во Република Северна Македонија, вклучувајќи:

а)
место на влез во Република Северна Македонија;

б)
граничен премин;

в)
местото на пуштање во слободен промет во Република Северна Македонија;

г)
магацините и просториите на испраќачот што е одговорен за пратката;

д)
дестинација.

(4)  Независно од ставовите (1) и (3) од овој член, кога имаат причина да веруваат дека животните и стоките при внес во Република Северна Македонија може да претставува ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи и за животната средина, надлежните органи од член 6 став (1) од овој закон, на граничните контролни места и други места за влез во Република Северна Македонија вршат официјални контроли на:

а)
транспортните средства, вклучително и кога се празни и

б)
пакувањата, вклучувајќи и палети.

(5)  Надлежните органи од член 6 став (1) од овој закон можат исто така да вршат официјални контроли на стоки кои се ставени во царинска постапка согласно член 4 точка 20. од Царинскиот закон. 
Член 49

Видови на официјални контроли на животни и стоки, освен оние кои подлежат на официјални контроли на граничните контролни места од Оддел 3

(1) Кога официјалните контроли се вршат во согласност со член 48 став (1) од овој закон, тие вклучуваат:

а)
задолжителен преглед на документација и

б)  преглед на идентитет и физички  преглед, зависно од ризикот по здравјето на луѓето, животните или растенијата, благосостојбата на животните или во случај на ГМО и фитофармацевтски производи како и за животната средина.

(2) Надлежните органи вршат физичките прегледи од став (1) точка б) од овој став под соодветни услови за да овозможат правилно спроведување на истите.

(3) Доколку прегледите на документацијата, прегледите на идентитетот или физичките прегледи од став (1) од овој член покажуваат дека барањата утврдени во прописите за областите од член 2 став (1) од овој закон не се исполнети во однос на животните и стоките, се применуваат  одредбите на членовите 68 ставови (1), (3) и (5), 69, 70, 71,  73 ставови (1) и став 2, член  74 ставови (1) и (2), 112 и 113 од овој закон.
Член 50

Земање примероци од животни и стоки, освен оние кои подлежат на официјални контроли на граничните контролни места од Оддел 3

(1) При земање на примероци од животни и производи, без да е во спротивност со членовите 36,37,38,39,40,41,42 и 43 и 44 од овој закон надлежните органи од член 6 став (1) од овој закон:

а)
ги известуваат операторите и, каде што е соодветно, царинските служби и

б)
одлучуваат дали животните или стоките мора да се задржат се додека резултатите од анализите, тестовите или дијагностиката не се спроведат или можат да се пуштат под услов да се обезбеди следливост на животните или стоките.

 (2) Директорот за вршење на работите во областите утврдени во прописите од член 2 став (1) точки а), б), в), г), д) и ѓ) од овој закон поблиску ги пропишува :

     а)
постапките потребни за да се обезбеди следењето на животните или стоките   наведени во став 1, точка б) од овој член и

      б)
посебните документи кои ги придружуваат животните или стоките од став (1) на овој член, кога Агенцијата земала примероци од нив.

(3) Министерот за вршење на работите во областите утврдени во прописите од член 2 став (1) точки е), ж), з), ѕ), од овој закон :

                        а)
ги утврдува постапките потребни за да се обезбеди следењето на стоките   наведени во став 1, точка б) од овој член и

         б)
ги одредува документите кои треба да ги придружуваат стоките од став (1) на овој член, кога Агенцијата земала примероци од нив.

3. Официјални контроли на животни и стоки на граничните контролни места

Член 51

Животни и стоки кои подлежат на официјални контроли на граничните контролни места

(1) Со цел да се воспостави усогласеност со барањата утврдени со прописите од член 2 став (1) од овој закон, надлежните органи од член 6 став (1) од овој закон вршат официјални контроли на граничното инспекциско место на влез во Република Северна Македонија на секоја пратка од следниве категории животни и стоки кои се внесуваат во Република Северна Македонија и тоа:

а)
животни;

б)
производи од животинско потекло, герминални производи, нуспроизводи од животинско потекло, сено и слама и прехранбени производи кои во својот состав содржат производи од растително потекло и преработени производи од животинско потекло („мешовити производи“); 

(в)
растенија, растителни производи и други предмети наведени во листите изготвени во согласност со прописите од областа на здравје на растенијата, како и фитофармацевтски производи;

(г)
стоки од трети земји, за кои согласно прописите предвидени во став (2) точка б) од овој член, надлежните органи од член 6 став (1) од овој закон, е потребно да се воведат мерки за привремено зајакнување на официјални контроли при внес на животни и стоки во Република Северна Македонија, поради познат или новопојавен ризик или  има податоци дека може да има широко распространета и суштинска неусогласеност со барањата утврдени со прописите од член 2 став (1) од овој закон;

(д)
животни и стоки, на кои се применуваат итни мерки, согласно прописите од областа на безбедноста на храната, ветеринарното здравство и здравјето на растенијата, со кои се бара пратките со наведените животни или стоки, идентификувани со нивните кодови според Комбинираната номенклатура, да подлежат на официјални контроли при нивен внес во Република Северна Македонија;

(ѓ)
животни и стоки, за чие пуштање во Република Северна Македонија се утврдени услови или мерки согласно прописите предвидени со член 112 или член 113 од овој закон, или во согласност со прописите од член 2 став (1) од овој закон, со кои се бара усогласувањето на соодветните услови или мерки да биде утврдено при внесувањето на животните или стоките во Република Северна Македонија.

(2)  Директорот ги пропишува:

       а)
листите на животни и стоки наведени во став (1), точки а) и б) од овој член, вклучително и нивните кодови и детални описи според Комбинираната номенклатура, кои подлежат на официјални контроли на граничното инспекциско место на влез во Република Северна Македонија; и

       б)
листите на стоките кои спаѓаат во категоријата наведена во став (1), точка г) од овој член, вклучително и нивните кодови и детални описи според Комбинираната номенклатура, кои подлежат на официјални контроли на граничното инспекциско место на влез во Република Северна Македонија, и по потреба ги ажурира листите во зависност од ризикот.

(3)   Директорот, ги пропишува категориите на пратките од став (1) од овој член, со цел вклучување на мешовити производи, сено и слама и други производи, кои претставуваат новопојавен ризик или имаат значително зголемен ризик за здравјето на луѓето, животните или растенијата или во однос на ГМО и фитофармацевтски производи, ризик за животната средина за областите утврдени во прописите од член 2 став (1) точки а), б), в), г), д) и ѓ) од овој закон. 

(4) Министеротги пропишува категориите на пратките од став (1) од овој член, со цел вклучување на мешовити производи, сено и слама и други производи, кои претставуваат новопојавен ризик или имаат значително зголемен ризик за здравјето на луѓето, животните или растенијата или во однос на ГМО и фитофармацевтски производи, ризик за животната средина за областите утврдени во прописите од член 2 став (1) точки е), ж), з), ѕ), на овој закон.
(5) Одредбите на ставовите (1), (2) и (5) од овој член се применуваат и на пратки животни и стоки од категориите утврдени во став (1), точките а), б) и в) од овој член, кога тие немаат комерцијален карактер, освен ако во прописот од став (3) на овој член, со кои се утврдуваат мерките или условите  за увоз на животни и стоки утврдени во став (1), точки г), д) и ѓ) од овој член, не е поинаку пропишано. 

(6)  Операторите одговорни за пратката, се должни, животните и стоките од категориите утврдени во став (1) од овој член, да ги стават на увид за официјални контроли на граничното инспекциско место во Република Северна Македонија.

Член 52

Животни и стоки кои не подлежат на официјални контроли на граничните контролни места

(1) Следните категории на животни и стоки можат да бидат ослободени од примената на одредбите на член 51 од овој закони, кога тоа е оправдано под услови и на начин утврдени во прописот од став (3)  на овој член, за:

а)
стоки кои се испраќаат како комерцијални примероци или за прикажување на саеми и кои не се наменети за ставање во промет;

б)
животни и стоки наменети за научни цели;

в)
стока во превозни средства во меѓународен превоз која не е истоварена и е наменета за консумирање од екипажот и патниците;

г)
стока која е дел од личниот багаж на патникот и е наменета за лично консумирање или употреба;

д)
мали пратки на стоки испратени на физички лица кои не се наменети за пуштање во промет;

ѓ)
домашни миленици за некомерцијално движење во смисла на Законот за ветеринарно здравство;

е)
стоки што претрпеле посебен третман и не ги надминуваат количините утврдени во прописите од став (2) од овој член и

ж)
категории на животни или стоки кои претставуваат низок ризик или не претставуваат специфичен ризик и за кои поради тоа нема потреба да се контролираат на граничните инспекциски места. 
(2) Контролата на категории на животни и стоки од став (1) точки б), в), г), д) и ѓ) на овој член ја врши царинскиот орган. 
(3) Министерот, поблиску ги пропишува посебните барањата за случаите и условите под кои категориите на  стоки  од став (1) на овој член не подлежат на официјални контроли на гранично инспекциско местоК за областите утврдени во прописите од член 2 став (1) точки е), ж), з), ѕ), на овој закон.
(4) Директорот  поблиску ги пропишува посебните барањата за случаите и условите под кои категориите на  животни и стоки  од став (1) на овој член не подлежат на официјални контроли на гранично инспекциско место за областите утврдени во прописите од член 2 став (1) точки а), б), в), г), д) и ѓ) од овој закон.
Член 53

Официјални контроли на граничните контролни места

(1) Со цел проверка на усогласеноста со барањата утврдени со прописите од член 2 став (1) од овој закон, надлежните органи од член 6 став (1) од овој закон вршат официјални контроли на пратките животни и стоки од категориите утврдени во член 51 став (1) од овој закон и согласно материјалните закони, по пристигнувањето на пратката на граничното инспекциско место. Официјалните контроли вклучуваат преглед на документи, преглед на идентитет и физички преглед.

(2) Официјалните лица кои вршат официјални контроли на гранично инспекциско место треба да бидат соодветно обучени за спроведување на тие контроли.

(3) Физичките  прегледи од ставот 1 на овој член се вршат на:

а)
животни, со исклучок на водни животни или месо и остатоци од месо за јадење,  од страна на официјален ветеринар, кој може да биде потпомогнат од вработени кои се определени од Агенцијата, обучени од областа на ветеринарното здравство, во согласност со барањата утврдени во прописот од  став (5) на овој член.

б)
водни животни, производи од животинско потекло, различни од оние наведени во точка а) од овој став, како и герминални производи или нуспроизводи од животинско потекло,  од страна на официјален ветеринар или од вработени кои се определени од Агенцијата, обучени од областа на ветеринарното здравство, во согласност со барањата утврдени во прописот од  став (5) на овој член.

в)
растенија, растителни производи и други објекти од страна на државни фитосанитарни инспектори согласно Законот за здравје на растенијата.

(4) Официјалниот ветеринар на граничните инспекциски места систематски врши официјални контроли на пратки  со животни и на транспортните средства, со цел да ја утврди усогласеноста со барањата за благосостојба на животните, согласно прописите од член 2 став (1) точки г) и ѓ) од овој закон, при што утврдува приоритет на официјалните контроли за животните, за да се намалат времето на чекање за тие контроли.

(5) Министерот ги пропишува посебните барања за пристигнување и преглед на пратките  на гранично инспекциско место животни и стоки од категориите наведени во член 51 став (1) од овој закон, на животните или стоките кои се транспортираат или единиците кои можат да сочинуваат одделна пратка,  максималниот број на единици или делови во секоја пратка, со цел да се обезбеди брзина и ефикасност при преглед на пратките при официјални контроли од страна на надлежните органи, а кога е соодветно и почитување на меѓународни стандарди за областите утврдени во прописите од член 2 став (1) точки е), ж), з), ѕ) на овој закон 
(6) Директорот ги пропишува посебните барања за пристигнување и преглед на пратките  на гранично инспекциско место животни и стоки од категориите наведени во член 51 став (1) од овој закон, на животните или стоките кои се транспортираат или единиците кои можат да сочинуваат одделна пратка,  максималниот број на единици или делови во секоја пратка, со цел да се обезбеди брзина и ефикасност при преглед на пратките при официјални контроли од страна на надлежните органи, а кога е соодветно и почитување на меѓународни стандарди за областите утврдени во прописите од член 2 став (1) точки а), б), в), г), д) и ѓ) од овој закон.
(7) Директорот ги пропишува посебните барања за обука на вработените, од став (2) точки а) и б) од овој член, во поглед на извршувањето на физичките прегледи на граничните контролни места.

Член 54

Сертификати и документи кои ги придружуваат пратките и поделени пратките

(1) Оригиналите официјални сертификати или документи во печатена или електронска форма поднесени со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги кои, согласно барањата утврдени со прописите од член 2 став (1) од овој закон, ги придружуваат пратките на животни и стоки од категориите наведени во член 51 став (1) од овој закон, се поднесуваат до и се чуваат од надлежните органи од член 6 став (1) од овој закон на граничното инспекциско место, освен ако не е поинаку утврдено со прописите од член 2 став (1) од овој закон.

(2) Надлежните органи од член 6 став (1) од овој закон, на граничното инспекциско место, му издаваат на операторот одговорен за пратката, заверена копија од официјалните сертификати или документите од став (1) од овој член, во печатена или електронска форма, или, ако пратката е поделена на делови, одделни заверени копии на сертификатите или документите во печатена или електронска форма кои можат да бидат поднесени  со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) Пратките нема да се делат на делови, додека не биде извршена официјална контрола и не биде издаден здравствен  влезен документ (во натамошниот текст „ЗВД“) согласно член 60 и член 61 од овој закон.

(4) За пратките на животни и стоки на кои се применуваат барањата утврдени со прописите од областите утврдени во член 2 став (1) точки а), б), в), г), д) и ѓ) од овој закон,  Директорот ги пропишува правилата за одредување на случаите и условите под кои ЗВД задолжително треба да е ја придружува пратката со животни и стоки од категориите од член  51 став (1) од овој закон, до нивната дестинација.

(5) Министерот за пратките на стоки на кои се применуваат барањата утврдени со прописите од областите утврдени во прописите од член 2 став (1) точки е), ж), з), ѕ), од овој закон ги пропишува правилата за одредување на случаите и условите под кои ЗВД задолжително треба да е во прилог на пратките животни и стоки од категориите наведени во член 51 став (1) од овој закон и материјалните закони, до нивната дестинација.

Член 55

Посебни правила за официјални контроли на граничните контролни места

(1) Министерот ги пропишува согласно овој закон и материјалните закони за областите утврдени во прописите од член 2 став (1) точки е), ж), з), ѕ) на овој закон.  :

а)
барањата под кои надлежните органи на граничното инспекциско место може да дозволат понатамошно транспортирање на пратките нa стока од категориите од член 51 став (1) од овој закон, до местото на крајната дестинација, додека се чекаат резултатите од физичките проверки, доколку е потребно;

б)
роковите, редоследот и условите за извршување на преглед на документи и по потреба преглед за идентитет и физичките прегледи на стоки кои подлежат на официјалните контроли, предвидени во 51 став (1) од овој закон, кои се внесуваат во Република Северна Македонија, со воздушен транспорт од трета земја, кога овие стоки се пренесени од авион и се транспортираат под царински надзор на друг авион, во истиот  аеродром, при подготовка за понатамошно патување, („претоварени пратки“transshipment);

в)
барања под кои прегледите за идентитет и физичките прегледи на претоварени пратки кои пристигнуваат по воздушен пат и остануваат во истото превозно средство за понатамошно патување, може да се извршат на граничен премин, различен од местото на прво пристигнување во Република Северна Македонија;

(г)
барањата под кои може да се дозволи транзит на пратки на стоки од категориите наведени во член 51 став (1) од овој закон и Законот за здравје на растенијата, и официјални контроли кои треба да се извршат врз пратките на граничните контролни места, вклучувајќи ги случаите и условите за складирање на стоки во одобрени царински складови или слободни зони;

д)
барањата под кои се применуваат исклучоци од правилата за преглед на идентитет и физичките прегледи во однос на претоварени пратки и транзитот на стоките наведени во член 51 став (1) точка в) од овој закон. 
(2) Директорот ги пропишува согласно овој закон и материјалните закони за областите утврдени во прописите од член 2 став (1) точки а), б), в), г), д) и ѓ) од овој закон.

а)
барањата под кои надлежните органи на граничното инспекциско место може да дозволат понатамошно транспортирање на пратките животни и стоки од категориите од член 51 став (1) од овој закон, до местото на крајната дестинација, додека се чекаат резултатите од физичките проверки, доколку е потребно;

б)
роковите, редоследот и условите за извршување на преглед на документи и по потреба преглед за идентитет и физичките прегледи на категории животни и стоки кои подлежат на официјалните контроли, предвидени во 51 став (1) од овој закон, кои се внесуваат во Република Северна Македонија, со воздушен транспорт од трета земја, кога овие животни и стоки се пренесени од авион и се транспортираат под царински надзор на друг авион, во истиот  аеродром, при подготовка за понатамошно патување, („претоварени пратки“transshipment);

в)
барања под кои прегледите за идентитет и физичките прегледи на претоварени пратки и животни кои пристигнуваат по воздушен пат и остануваат во истото превозно средство за понатамошно патување, може да се извршат на граничен премин, различен од местото на прво пристигнување во Република Северна Македонија;

(г)
барањата под кои може да се дозволи транзит на пратки на животни и стоки од категориите наведени во член 51 став (1) од овој закон, и официјални контроли кои треба да се извршат врз пратките на граничните инспекциски места, вклучувајќи ги случаите и условите за складирање на животни и стоки во одобрени царински складови или слободни зони;

д)
барањата под кои се применуваат исклучоци од правилата за преглед на идентитет и физичките прегледи во однос на претоварени пратки и транзитот на стоките наведени во член 51 став (1) од овој закон. 
      (3)   Министерот ги пропишува барањата одредување на случаите и условите под кои се применуваат отстапувања од правилата за прегледи на документи во однос на претоварени пратки и транзит на стоки наведена во член 51 став (1) точка в) од овој закон. 
Член 56

Детални правила за преглед на документи, преглед на идентитетот и физички  преглед
Директорот ги пропишува посебни барања за активностите кои се вршат за време на и по преглед  на документи, преглед на идентитет и физичките преглед, со цел да се обезбеди ефикасно спроведување на официјалните контроли. 

Член 57

Официјални контроли кои не се вршат на граничните контролни места

(1) За пратките на кои се применуваат прописите од член 2 став (1) точки а),б),в),г),и д) од овој закон, Директорот поблиску  ги пропишува:

а)
начинот на спроведувањето на прегледи за идентитет и физичките прегледи на пратките животни и стоки од категориите наведени во член 51 став (1) од овој закон, да можат да бидат извршени од страна на официјалните ветеринари на контролни места, различни од граничните контролни места, под услов овие контролни места да ги исполнуваат барањата од член 63 став (2) од овој закон и во прописите донесени во согласност со член 66 став (2)  од овој закон;

б)
физичкиот преглед на пратки на кои е извршен преглед на документите и  на идентитет на граничното инспекциско место во Република Северна Македонија,  да можат да бидат извршени на местото на истовар;

в)
прегледот на идентитет и физичкиот преглед на пратки, кај  кои е извршен преглед на документите на гранично инспекциско место на влез во Република Северна Македонија, можат да бидат извршени на местото на истовар;

г)
начинот и постапката за вршење на контрола од страна на царинските органи или други јавни органи, поврзани со:

-
пратките од член 67 став (2) од овој закон;

-
личен багаж на патници;

-
стоки нарачани преку продажба на далечина, вклучително и по телефон или преку интернет;

-
домашни миленици кои ги исполнуваат условите утврдени прописите за ветеринарно здравство и

д) правила за мониторирање на транспортот и пристигање на пратки животни и стоки од категориите наведени во член 51 став (1) од овој закон кои се наменети за ставање во промет од граничните контролни места до местата за дестинација;

     (2) Во однос на контролните места, наведени во ставот (1) точка а) од овој член, ќе се применуваат одредбите на членовите 60 став (2) точка б),  61 став (2) точка а), 63 став (1), 64 став 1 точки а) и г) и 65 од овој закон.
Член 58

Фреквенција на преглед на документи, преглед на идентитет и физички преглед
(1) Сите пратки на животни и стоки од категориите утврдени во член 51 став (1) од овој закон се предмет на преглед на документацијата.

(2) Зачестеноста на извршување на прегледите на идентитет и физичките преглед на пратки на животни и стоки од категориите утврдени во член 51 став (1) од овој закон се утврдува во зависност од ризикот што го претставува секое животно, стока или категорија животни или стоки за здравјето на луѓето, животни или растенија или, во случај на ГМО и фитофармацевтски производи, како и за животната средина.

 (3) За пратките на кои се применуваат прописите од член 2 став (1) точки а),б),в),г) и д) од овој закон Директорот поблиску ги пропишува:

а)
начинот  и постапката, како и критериумите  за определување и промена на зачестеноста на прегледите за идентитет и физичките прегледи кои се вршат на пратки на животни и стоки од категориите наведени во член 51 став (1) точки а), б),г)  и д) од овој закон, и за нивно усогласување со степенот на ризик поврзан со овие категории, земајќи ги предвид:

-
информациите собрани во согласност со член 102 став (1) од овој закон;

-
резултатите од претходни официјални контроли 

-
податоци од претходни контроли во врска со усогласеноста на операторите со барањата утврдени во прописите од член 2 став (1) точки а),б),в),г) и д) од овој закон;

-
податоци и информации добиени преку Системот за управување со информациите од официјалните контроли (електронски информационен систем), од член 107 став (1) од овој закон;

-
достапни научни проценки; како и

-
сите други информации за ризикот поврзан со релевантните категории на животни и стоки;

б)
условите под кои инспекциските органи можат да ја зголемат зачестеноста на прегледите за идентитет и физичките прегледи утврдени во согласност со точка a) од овој став, за да се земат предвид локалните фактори на ризик и

в)
постапките со цел да се осигури дека зачестеноста на прегледите за идентитет и физичките  прегледи, одредена во согласност со точка а) од овој став, се применува навреме и на ист начин.

(4) Директорот ги пропишува :

а)
зачестеноста на прегледот на идентитетот и физичкиот преглед на стоките во категориите наведени во член 51 став (1)  точка (г) од овој закон; и

б)
зачестеноста на прегледот за идентитет и физичкиот преглед на животни и стоки од категориите наведени во член 51 став (1) точки д) и ѓ) во случај кога таа веќе не е одредена согласно истите.

Член 59

Одлуки за пратките

(1) По извршувањето на официјалните контроли, вклучувајќи преглед на документи и по потреба преглед на идентитет и физички преглед, надлежните органи од член 6 став (1) од овој закон донесуваат одлука за секоја пратка животни и стоки од категориите утврдени во член 51 став (1) од овој закон, во која се наведува дали пратката е во согласност со барањата утврдени со прописите од член 2 став (1) од овој закон и онаму каде што е соодветно, со  царинската постапка.

(2) Одлуките за пратките ги донесува:

а)
официјален ветеринар во случај на животни, производи од животинско потекло, герминативни производи или нуспроизводи од животинско потекло или

б)
фитосанитарен инспектор во случај на растенија, растителни производи и други објекти.

        (3)  По исклучок од став (2) точка а) на овој член одлуката за пратките на  производи од рибарство и аквакултура, живи школки, живи иглокожи, живи плаштари и живи морски гастроподи наменети за исхрана на луѓето, може да ја донесат и вработени кои поминале соодветна обука и  се назначени за таа цел од страна на Агенцијата, согласно овој закон.
Член 60

Употреба на здравствен влезен документ  (ЗВД) од страна на операторот и надлежните органи

(1) За секоја пратка животни и стоки од категориите утврдени во член 51  став (1) од овој закон, одговорниот оператор за пратката го пополнува соодветниот дел од ЗВД наведувајќи ги информациите кои се потребни за итна и целосна идентификација на пратката и нејзината дестинација.

(2) ЗВД се користи од страна на:

а)
операторите кои се одговорни за пратките животни и стоки од категориите утврдени во член 51 став (1) од овој закон, со цел однапред да известат надлежните органи од член 6 став (1) од овој закон, на граничното инспекциско место за пристигнувањето на пратките; и

б) 
надлежните органи на граничната инспекциска служба, за да се:

-
евидентираат резултатите од спроведените официјални контроли и одлуките донесени врз таа основа, вклучувајќи ја и одлуката да не се прифати пратката;

-
пренесат  информациите од алинеја 1 на оваа точка преку Информативниот систем на АХВ електронски информационен систем.
(3)  Операторите одговорни за пратката, поднесуваат претходно известување во согласност со став (2) точка а) од овој член, така што го пополнуваат и испраќаат соодветниот дел од ЗВД во информативниот систем на АХВ за да биде предадена на надлежните органи на граничното инспекциско место пред физичкото пристигнување на пратката во Република Северна Македонија.

(4) Надлежните органи на граничната инспекциска служба издаваат конечна ЗВД веднаш по:

а)
 спроведување на сите официјални контроли во согласност со барањата од член 53 став  (1) од овој закон;

б)
 добивање на резултатите од физичките проверки, доколку е потребно; и

в) 
одлуката за пратката во согласност со член 59 од овој закон и она што е евидентирано во ЗВД.
Член 61

Употреба на ЗВД од страна на царинските органи

(1) Ставањето на пратки на животни и стоки од категориите утврдени во член 51 став (1) од овој закон, под царинска постапка, вклучувајќи евидентирање или обработката во царински складишта или слободни зони, се врши под услов операторот кој е одговорен за пратката, на царинските органи да ја прикаже ЗВД, без да е во спротивност со ослободувањето наведено во член 52 од овој закон и одредбите на членовите 57 и 58 од овој закон. Во оваа фаза ЗВД треба да е  воведен во електронски информационен системод страна на надлежните органи  од член 6 став (1) од овој закон, на граничното инспекциско место.

(2) Царинските органи:

а) 
не дозволуваат пратката да биде ставена под царинска постапка различна од онаа што ја наведуваат надлежните органи од член 6 став (1) од овој закон, на гранично  инспекциско место и

б) 
дозволуваат пуштање на пратката во слободен промет само по претставувањето на комплетиран ЗВД во кој се потврдува дека пратката е во согласност со прописите утврдени во областите од член 2 став (1) од овој закон, без да е во спротивност со исклучоците утврдени во член 52 и одредбите на  членовите 57 и 58 од овој закон.

(3) При поднесување на царинска декларација за пратка животни или стоки од категориите утврдени во член 51 став (1) од овој закон, за кои не е приложен ЗВД, царинските органи ја задржуваат пратката и веднаш ги известуваат надлежните органи на граничното инспекциско место. Надлежните органи ги преземаат неопходните мерки во согласност со член 68 став (9) и став (10) од овој закон.

Член 62

Форма, содржина, временски распоред и посебни правила за користење на ЗВД
(1) Министерот за пратките на стоки на кои се применуваат прописите од член 2 став (1) точки е), ж), з), ѕ), од овој закон ги пропишува:

 а)
формата и содржината на ЗВД и упатствата за неговото пополнување и употреба, водејќи сметка за релевантните меѓународни стандарди; 

б) случаите и условите во рамките на кои ЗВД е потребно да е приложен кон пратките на стоки од категориите утврдени во член 51 став (1) од овој закон кои се наменети за пласирање на пазарот;

в) 
минималните рокови за претходно известување за пратките од страна на операторите одговорни за пратката, согласно член 60 став (2) точка a) од овој закон, за да можат надлежните органи на граничното инспекциско место навремено и ефикасно да ги извршат активностите на официјалните контроли.

(2) Директорот за пратките на кои се применуваат прописите од член 2 став (1) точки а),б),в),г) д) и ѓ) од овој закон ги пропишува:

а) формата и содржината на ЗВД и упатствата за неговото претставување и употреба, водејќи сметка за релевантните меѓународни стандарди; 

б) случаите и условите во рамките на кои ЗВД е потребно да е приложен кон пратките на животни и стоки од категориите утврдени во член 51 став (1) од овој закон кои се наменети за пласирање на пазарот;

в)
 минималните рокови за претходно известување за пратките од страна на операторите одговорни за пратката, согласно член 60 став (2) точка a) од овој закон, за да можат надлежните органи на граничното инспекциско место навремено и ефикасно да ги извршат активностите на официјалните контроли.

Член 63

Назначување на гранични контролни места

(1) За спроведување на официјална контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ) од овој закон, Владата на предлог на   Директорот ги  назначува граничните контролни места. 
(2) За спроведување на официјална контрола на една или повеќе категории на стоки утврдени во прописите од член 2 став (1) точки е), ж), з) и ѕ) од овој закон, Владата на предлог на  Министерот ги  назначува граничните контролни места
(3) Владата при назначување на место за влез во Република Северна Македонија за гранично инспекциско место треба да ги има во предвид следните услови:

а)
 доволен број на соодветно квалификуван персонал;

б) 
простории или други објекти соодветни на природата и обемот на категориите животни и стоки што треба да се обработуваат;

в)
 опрема и простории или други објекти за да се овозможи вршење на службена контрола за секоја од категориите животни и стоки за кои е определено граничното инспекциско место;

г)
воспоставени се постапки со цел да се гарантира, пристап до друга опрема, простории и услуги потребни за спроведување на мерките преземени во согласност со членовите 66, 67 и 68 од овој закон во случај на сомневање за неусогласеност, како и во однос на пратки, кои не се во согласност или претставуваат ризик;

д)
 воспоставени се постапки при вонредни околности со цел да се обезбеди непречено спроведување на официјалните контроли и ефикасно спроведување на мерките преземени во согласност со членовите 66, 67 и 68 од овој закон, во случај на непредвидени и неочекувани услови или настани;

ѓ)
технолошките средства и опремата потребни за ефективно функционирање на електронскиот информациски систем потребен за обработка и размена на податоци;

е) 
пристап до услугите на официјални лаборатории кои поседуваат потребни капацитет за да обезбедат во соодветен рок резултатите од извршените анализи, испитувања и дијагностика, и се опремени со потребните информациско-технолошки средства за да се обезбеди внес на резултатите од извршените анализи, испитувања и дијагностика во електронски информационен систем;

ж)
соодветна организација за правилно ракување со различни категории на животни и стоки и за спречување на ризици кои можат да произлезат од вкрстена контаминација; и

з)
 постапки за усогласување со релевантните стандарди за биосигурност со цел да се спречи ширењето на болестите во Република Северна Македонија.

(4) За извршените назначувања на граничните инспекциски места согласно одредбите од ставот (1)  од овој член, надлежните органи ја известуваат Европската комисија.

(5) Посебните барања под кои гранично контролно место може да биде лоцирано на далечина, различно од непосредна близина од местото на внес во Република Северна Македонија во случај на специфични географски ограничувања за вршење на службена контрола на една или повеќе категории на стоки утврдени во прописите од член 2 став (1) точки е), ж), з), ѕ), од овој закон ги пропишува Министерот.

(6) посебните барања за локацијата, различно од непосредна близина од местото на внес во Република Северна Македонија во случај на специфични географски ограничувања за вршење на официјални контроли на една или повеќе категории на стоки утврдени во прописите од член 2 став (1) точки а), б), в), г), д) и ѓ)  од овој закон ги пропишува Директорот. 
Член 64

Листа на гранични контролни места

(1) Надлежните органи од член 6 став (1) на овој закон, ги водат и објавуваат на своите веб страни Листите на гранични контролни места, наведувајќи ги за секоја гранично инспекциско место следниве информации:

а) 
податоци за контакт;

б) 
работното време;

в) 
точната локација и дали местото е пристаниште, аеродром или железничка или патна граница; и

г)
категориите животни и стоки утврдени во член 51 став (1) од овој закон кои се вклучени во дефинираниот опсег на неговото назначување.

(2) Владата на предлог на Министерот ги пропишува формата и содржината на листите на гранични контролни места, категориите на пратки кои се прегледуваат на секое гранично контролно место, кратенките како и други информации кои надлежните органи од член 6 став (1) од овој закон и  Законот за здравје на растенијата треба да ги користат во  листите на граничните контролни места. 
(3) Владата на предлог на Директорот ги пропишува формата и содржината на листите на гранични контролни места, категориите на пратки кои се прегледуваат на секое гранично контролно место, кратенките како и други информации кои надлежните органи од член 6 став (1) од овој закон, Законот за безбедност на храна и треба да ги користат во  листите на граничните контролни места.
Член 65

Укинување на назначување  и времено укинување на гранични контролни места 
(1) Владата, на предлог на Надлежните органи од член 6 став (1) од овој закон, за граничните инспекциски места кои повеќе не ги исполнуваат условите утврдени во член 66 од овој закон, треба да:

а)
 го повлечат назначувањето утврдено  во член 63 ставови (1) од овој закон за сите или за одредени категории на животни и стоки за кои е назначено местото; и

б)
 ги бришат граничните контролни места од списоците од член 64 став (1) од овој закон, за категориите на животни и стоки во однос на кои назначувањето е повлечено.

(2) Надлежните органи ја известува Комисијата и другите земји-членки на Европската унија, како и трети земји за повлекување на назначувањето на граничното контролно место согласно став (1) на овој член, како и за причините за тоа.

(3) Министерот ги пропишува  постапките за повторно  назначување на гранични инспекциски места за вршење на официјална контрола на една или повеќе категории на стоки утврдени во прописите од член 2 став (1) точки е), ж), з), ѕ), од овој закон, за кои назначувањето е делумно повлечено во согласност со став (1) точка а) од овој член, по исклучок од одредбите на член 63 од овој закон, 
(4) Директорот ги пропишува  постапките за повторно назначување на гранични инспекциски места за вршење на официјална контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ)  од овој закон. 

(5) Владата на предлог на надлежните органи од член 6 став (1) од овој закон времено го укинуваат назначувањето на одредено гранично инспекциско место и наредуваат да се прекине со активности за сите или за одредени категории животни и стоки, за кои било определено, ако неговата работа може да доведе до ризик за здравјето на луѓето, животните или растенија, благосостојба на животните или, во случај на ГМО и фитофармацевтски производи, како и за животната средина. Ако постои сериозен ризик, временото укинување влегува во сила веднаш по појавата на ризикот.

(6) Надлежните органи, за временото укинување и за причините за временото укинување на одредено гранично инспекциско место во рок од 24 часа од моментот на донесувањето на актот за суспензија, ја известува Комисијата, земјите-членки на Европската унија и трети земји.

(7) Надлежните органи од член 6 став (1) од овој закон го нотираат временото укинување на назначувањето на гранично инспекциско место во листата од член 64 став  (1) од овој закон.

(8) Владата на предлог на надлежните органи од член 6 став (1) од овој закон го повлекуваат временото укинување кога ќе утврдат дека ризикот од став (1) на овој член повеќе не постои.

(9) Надлежните органи, за повлекувањето на  временото укинување на одредено гранично инспекциско место во рок од 24 часа од моментот на донесувањето на актот за повлекување, ја известува Европската комисијата, земјите-членки на Европската унија и трети земји.
Член 66

Минимални барања за гранични контролни места

(1) Граничните инспекциски места треба да се наоѓаат во непосредна близина до местото на влез во Република Северна Македонија и на место кое се назначува од страна на царинските органи во согласност со прописите за царинско работење, или во слободна зона.

(2) Директорот ги пропишува поблиските услови утврдени во член 63 став (2) од овој закон за гранично инспекциско место за вршење на официјална контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ) од овој закон, со цел да се земат предвид посебните карактеристики и логистичките потреби за вршење на официјална контрола и за примената на мерките преземени во согласност со член 68 ставови (3) и (9) и член 69 од овој закон, во врска со различните категории животни и стоки наведени во член 51 став (1) од овој закон. 

(3) Министерот ги пропишува посебните барања под кои граничните контролни места назначени за увоз на необработени логови сечено дрво и струготини, да можат да бидат ослободени од една или повеќе од обврските утврдени во член 63 став (2) од овој закон, за да се земат предвид потребите на надлежните органи кои вршат официјални контроли и работат во услови на специфични географски ограничувања, а при тоа се обезбедува непречено извршување на контролата. 

4. Постапки во случај на неусогласеност и сомнеж за неусогласеност при увоз на животните и стоките во Република Северна Македонија

Член 67

Сомневање на неусогласеност и зголемени официјални контроли

(1) Во случај на сомневање дека пратки животи и стоки од категориите утврдени во членовите 48 став (1) и 51 став (1) од овој закон, не се во согласност со барањата утврдени во прописите од член 2 став (1) од овој закон, надлежните органи од член 6 став (1) од овој закон вршат официјални контроли со цел потврдување или одбивање на сомневањето.   

(2) Пратки на животни и стоки, за кои операторите не пријавиле дека спаѓаат во категориите животни и стоки утврдени во член 51 став (1) од овој закон, се предмет на официјална контрола, кога надлежните органи од член 6 став (1) од овој закон  имаат сомневање дека пратката содржи животни или стоки од категориите од член 51 став (1) од овој закон.

(3) Надлежните органи од член 6 став (1) од овој закон официјално ги задржуваат пратките од ставовите (1) и (2) од овој член, до добивање  на резултатите од официјалните контроли, спроведени согласно истите.

(4) Пратките за кои постои сомнеж се ставаат во изолација или карантин, а животните се сместуваат, хранат, појат и по потреба лекуваат во очекување на резултатите од официјалните контроли.

(5) Кога надлежните органи имаат причина за сомневање на лажни или измамнички практики од страна на операторот одговорен за пратката, или од спроведените официјалните контроли може да произлезе дека постои сериозно или постојано прекршување на барањата утврдени со прописите од член 2 став (1) од овој закон, во прилог на мерките утврдени  во член 68 став (3) од овој закон, се вршат засилени официјални контроли на пратки со исто потекло или намена, според случајот.

(6) Надлежните органи ја известува Европската комисија и земјите-членки преку електронски информационен системза одлуките за спроведување на засилени официјални контроли согласно став (5) од овој член, наведувајќи ги причините за донесената одлука.

(7) Директорот  ги пропишува посебните барања на извршувањето на засилените официјални контроли наведени во ставовите (4) и (5) од овој член врз животи и стоки од категориите утврдени во членовите 48 став (1) и 51 став (1) од овој закон наменети за ставање во промет во Република Северна Македонија. 
Член 68

Преземање на мерки за неусогласени пратки кои се внесуваат во Република Северна Македонија
(1) Надлежните органи од член 6 став (1) од овој закон ја задржуваат секоја пратка животни или стока за внес во Република Северна Македонија, а не е во согласност со барањата утврдени во прописите од член 2 став (1) од овој закон и го одбиваат внесот во Република Северна Македонија.
(2) Секоја пратка од став (1) на овој член се става во изолација или карантин и животните во неа се чуваат, добиваат соодветна грижа или се лекуваат во соодветни услови до одлучувањето за понатамошна постапка. Во зависност од видот на пратката,  Агенцијата ја зема предвид и соодветноста од обезбедување на посебна грижа во однос на одредени видови на стока.

(3) Во однос на пратката од став (1) на овој член, надлежниот орган од член 6 став (1) од овој закон му наредува  на операторот одговорен за пратката веднаш да ги спроведе следните мерки:

а) да ја уништи пратката;

б) 
да ја препрати пратката надвор од Република Северна Македонија во согласност со член 74 ставови (1) и (2) од овој закон; или

в) 
да изврши посебна обработка на пратката во согласност со член 73 ставови (1) и (2) од овој закон или да примени друга мерка потребна за нејзино усогласување со барањата утврдени во прописите од член 2 став (1) од овој закон и каде што е соодветно, да ја препрати пратката за други цели, освен за нејзината првобитна намена.

(4) Мерките наведени во став (3) од овој член се спроведуваат во согласност со барањата утврдени во прописите од член 2 став (1) од овој закон, вклучувајќи ги особено за пратките од живи животни  оние активности кои се наменети да ги заштитат животните од каква било болка, страв или страдање што може да се избегне.

(5) Кога пратката е составена од растенија, растителни производи или други објекти, одредбите на став (3) од овој член се применуваат или за пратката, или за сериите на таква пратка.

(6) Пред да ги реализира мерките од став (3) на овој член, надлежниот орган од член 6 став (1) на овој закон го сослушува операторот, освен ако се потребни итни дејства како одговор на достапен ризик за здравјето на луѓето, животните или растенијата или во однос на ГМО и фитофармацевтски производи како и за животната средина.

(7) Кога надлежниот орган од член 6 став (1) на овој закон  му наредува на операторот да преземе една или неколку од мерките од став (3) на овој член, може да дозволи по исклучок дејството да биде преземено само во однос на дел од пратката, под услов  на делумно уништување, препраќање, специјална обработка или друга мерка која:

а) што обезбедува усогласеност;

б)
 не претставува ризик за здравјето на луѓето, животните или растенијата или за благосостојбата на животните или во однос на ГМО и фитофармацевтски производи како и за животната средина како и

в) 
не ги нарушува операциите поврзани со официјални контроли. 
(8) Надлежниот орган од секоја област од член 2 став  (1) на овој закон за секое решение за одбивање на пратка согласно став (1) од овој член и за секое решение за преземање на мерки согласно ставовите (3) и (9) од овој член и во согласност со член 69 од овој закон, во рок од три дена ги известува:

а) Европската комисија;

б)
 надлежните органи на другите земји-членки;

в) 
царински органи;

г)
надлежните органи на третата земја на потекло; и

д) испраќачот кој е одговорен за пратката.

(9) Ако пратка животни или стоки од категориите утврдени во член 51 став (1) од овој закон, не биде доставена за вршење на официјални контроли согласно одредбите на член 51 од овој закон или не биде ставена за преглед во согласност со барањата утврдени во членовите 54 ставови (1) и (3),  60 ставови (1) (2) и (3), од овој закон или со прописите утврдени  во членовите 52, 53 став (4), 55, 57 став (1) и 62 од овој закон, надлежните органи од член 6 став (1) од овој закон наредуваат пратката да биде задржана или запленета и веднаш да биде ставена под официјален надзор.

(10) За пратките од став (9) на овој член се применуваат одредбите на ставовите (1), (3) и (7) на овој член.

(11) Мерките од ставовите (1), (2),(3),(4),(5),(6),(7) и (9) од овој член се применуваат на трошок на операторот што е одговорен за пратката.

(12) Директорот поблиску ги пропишува барањата за објектот и за излоција и карантин од ставот (2) од овој член.

Член 69

Преземање на мерки во однос на животни или стоки внесени во Република Северна Македонија од трети земји кои претставуваат ризик

(1) Кога официјалните контроли покажуваат дека пратката животни или стоки претставува ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина, пратката се става во изолација или под карантин, и животните во неа се чуваат, добиваат соодветна грижа или се лекуваат во соодветни услови до одлучувањето за понатамошна постапка

(2) Надлежните органи од член 6 став (1) од овој закон  официјално ја задржуваат соодветната пратка и веднаш  му даваат наредба на операторот кој е одговорен за пратката:

а) 
да ја уништи пратката во согласност со барањата утврдени во прописите од член 2 став (1) од овој закон, преземајќи ги сите неопходни мерки за заштита на здравјето на луѓето, животните или растенијата, благосостојбата на животните или за заштита на животната средина, а што се однесува до пратките од живи животни - вклучувајќи ги особено правилата за заштита на животните од секаква болка, страв или страдање кои можат да бидат избегнати; или 

б) 
да ја подложи  пратката на посебен третман во согласност со член 73 ставови (1) и (2) од овој закон.

(3)    Мерките од ставовите (1) и (2) од овој член се применуваат на трошок на операторот што е одговорен за пратката.

Член 70

Одлуки кои следуваат во однос на  неусогласени пратки кои треба да се внесат во Република Северна Македонија од трети земји

(1) Надлежните органи од член 6 став (1) на овој закон во случај кога официјалните контроли покажуваат дека пратката од трети земји на животни или стоки претставува ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина,:

а) ги прогласуваат за неважечки официјалните сертификати и/или други сродни документи приложени со пратките, во однос на кои се преземени мерки во согласност со членовите 68 ставови (3) и (11) и  69 од овој закон; и

б)
соработуваат во согласност со одредбите од членовите 91, 92, 93,94,95 и 96 од овој закон со цел да се преземат сите неопходни дополнителни мерки за да се осигури дека не е можно во Република Северна Македонија повторно да бидат воведени пратки, чиј внес е одбиено во согласност со член 68 став (1) од овој закон.

(2) Надлежните органи од член 6 став (1) од овој закон, вршат надзор над примената на мерките наредени во согласност со членовите 68 ставови (3) и (9) и  69 од овој закон, со цел да се осигури дека пратката не влијае негативно влијание врз здравјето на луѓето, животните или растенијата, благосостојбата на животните или животната средина за време на спроведувањето на мерките или нивното спроведување.

Член 71

Мерки кои се преземаат во случај операторот да не ги почитува мерките наложени од страна на надлежните органи

(1) Операторот кој е одговорен за пратката, ги спроведува сите мерки наредени од страна на надлежните органи од член 6 став (1) од овој закон во согласност со членовите 68 ставови (3) и (9) и  69 од овој закон, веднаш и не подоцна од 60 дена по денот на кој надлежните органи го информирале соодветниот оператор за својата одлука во согласност со член 68  став (8) од овој закон. 

(2) Доколку, по истекот на рокот од став (1) на овој член, операторот не презел дејство, надлежните органи донесуваат одлука со која определуваат:

а) 
пратката да биде уништена или да се примени друга соодветна мерка;

б)
во случаите утврдени во член 69 од овој закон - пратката да биде уништена во соодветна инсталација која е лоцирана колку што е можно поблиску до граничното инспекциско место, преземајќи ги сите потребни мерки за заштита на здравјето на луѓето, животните или растенијата, благосостојбата на животните или за заштита на животната средина.

(3) Надлежните органи од член 6 став (1) од овој закон можат да го продолжат рокот од  ставовите (1) и (2) од овој член, за период за кој е потребен за добивање на резултатите од втора анализа, согласно член 37 од овој закон, под услов тоа да нема негативно влијание врз здравјето на луѓето, животните и растенија, за благосостојба на животните или, во случај на ГМО и фитофармацевтски производи, како и врз животната средина.

(4) Мерките од ставовите (1) и (2) од овој член се применуваат на трошок на операторот кој е одговорен за пратката.
Член 72

Доследна примена на членовите 68, 69 и 70 од овој закон

Владата на предлог на Министерот во соработка со Директорот ги пропишува правилата со цел во сите гранични контролни места, наведени во член 63 став (1) од овој закон и во гранични контролни места наведени во член 57 став (1) точка a) од овој закон да се обезбеди конзистентност на мерките издадени од надлежните органи од член 6 став (1) од овој закон, утврдени во согласност со членовите 68, 69 и 70 од овој закон кои треба да ги следат надлежните органи од член 6 став (1) од овој закон во нивните постапки во случаи на чести или повторени неусогласености или ризици. 
Член 73

Посебно постапување со пратки

(1) Посебното постапување со пратките утврдени во членовите 68 став (3) точка (в) и 69 став (2) точка б) од овој закон, зависно од случајот, може да вклучува:

а) 
обработка или преработка, вклучувајќи деконтаминација, каде што е соодветно, со исклучок на разредување, за доведување на пратката во согласност со барањата утврдени во прописите од член 2 став (1) од овој закон или со барањата на трета држава во која се препраќа пратката; или

б)
ракување на кој било друг начин погоден за консумација од страна на луѓето или животните или за други цели освен за таа цел.

(2) Посебниот третман утврден во став (1) од овој член треба да:

а)
 се врши ефикасно и да гарантира отстранување на секаков ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина;

б) се документира и се врши под надзор на надлежните органи од член 6 став (1) од овој закон и  

в)
ги исполнува барањата утврдени во прописите од член 2 став (1) од овој закон.

(3) Министерот ги пропишува посебните барања за постапување со пратките утврдена во став (1) од овој член за областите утврдени во прописите од член 2 став (1) точки е), ж), з), ѕ), на овој закон.
(4) Директорот ги пропишува посебните барања за постапување со пратките утврдена во став (1) од овој член за областите утврдени во прописите од член 2 став (1) точки а), б), в), г), д) и ѓ) од овој закон.
Член 74

Препраќање на пратки
(1) Надлежните органи од член 6 став (1) од овој закон ќе дозволат препраќање на пратките ако се исполнети следниве услови:

а) дестинацијата е договорена со операторот одговорен за пратката;

б) одговорниот оператор за пратката ги известил писмено надлежните органи од член 6 став (1) на овој закон, дека надлежните органи на третата земја на потекло или третата земја на дестинација, ако таа е различна, биле информирани за причините и околностите поради кои е одбиено внесувањето на соодветната пратка животни или стока во Република Северна Македонија;

в) кога третата земја на дестинација не е земја на потекло, операторот има добиено одобрение од надлежните органи земјата на дестинација и надлежни органи на земјата на дестинација ги информирале надлежните органи од член 6 став (1) од овој закон, дека се подготвени да ја прифатат пратката; и

г) во случај на пратки на животни, повторното испраќање е во согласност со барањата за благосостојба на животните.

(2)  Условите утврдени во став (1) точките б) и в) од овој член не се применуваат за пратки на стоки од категориите утврдени во член 51 став (1) точка в) од овој закон.

5. Одобрување на контролите пред извозот на животни и стоки од трети земји

Член 75

Одобрение за контрола пред извоз која се изведува од трети земји

(1) Надлежните органи од член 6 став (1) од овој закон може да одобрат посебни предизвозни контроли на животни и стока, кои ги спроведува трета земја извозничка непосредно пред извоз во Република Северна Македонија, со цел да се утврди дека производите наменети за извоз ги исполнуваат барањата утврдени со прописите од член 2 став (1) од овој закон.

(2) Одобрението од став (1) на овој член се однесува само за пратки со потекло од трета земја и може да биде доделено за една или повеќе категории животни или стоки.

(3) Одобрението од став (1) на овој член особено содржи:

а) 
максималната зачестеност на официјалните контроли, кои надлежните органи од член 6 став (1) од овој закон ги вршат при внесувањето на пратките во Република Северна Македонија, кога нема основа за сомневање дека постои неусогласеност со барањата утврдени со прописите од член 2 став (1) од овој закон, или лажни или измамнички практики;

б)
 официјалните сертификати кои мора да ги придружуваат пратките внесени во Република Северна Македонија;

в) 
примерок од сертификатите наведени во точка (б) од овој став;

г)
надлежните органи на третата земја под чија надлежност треба да се  службената контрола пред извозот; и

д)
каде што е соодветно, сите делегирани овластувања на кои овие надлежни органи може да делегираат одредени задачи. Таквото делегирање може да се одобри само ако се исполнети критериумите утврдени во членовите  29, 30, 31,32,33,34 и 35 од овој закон или слични услови.

(4) Одобрението од став (1) на овој член може да се додели на трета земја само ако достапните докази и кога е договорено контролата на надлежните органи од член 6 став (1) од овој закон покажуваат дека системот за официјални контроли во трета земја  може да обезбеди дека:  

а) 
пратките на животни или стока извезени во Република Северна Македонија се во согласност со барањата утврдени во прописите од член 2 став (1) од овој закон или еквивалентни барања; и

б)
контролите кои се извршени во третата земја пред испораката во Република Северна Македонија се доволно ефикасни, за да ги заменат прегледите на документи, прегледите на идентитет и физичките прегледи утврдени во прописите од член 2 став (1) од овој закон, или да се намали нивната зачестеност.

(5) Надлежните органи на третата земја кои се наведени во одобрението или делегираниот орган:

а) се одговорни за поврзување со надлежните органи од член 6 став (1) од овој закон; и

б)
обезбедуваат дека официјалните сертификати наведени во став (3)  точка (б) од овој член се во прилог на секоја пратка која е под надзор.

(6) Министерот ги пропишува посебните барања за одобрување на контролата пред извозот, спроведена од трети земји во согласност со став (1) од овој член, во однос на стоки кои се предмет на одобрувањето утврдени во став (1) од овој член. 
(7) (7)Директорот ги пропишува посебните барања за одобрување на контролата пред извозот, спроведена од трети земји во согласност со став (1) од овој член, во однос на животните и стока кои се предмет на одобрувањето утврдени во став (1) од овој член.
Член 76

Неусогласување и повлекување на одобрување за контрола пред извоз од трети земји

(1) Кога при вршењето на официјалните контроли на пратките животни и стоки од категориите во однос на кои била одобрена официјална контрола пред извозот во согласност со член 75 став (1) од овој закон, се утврдат сериозни и повторувачки неусогласености со барањата утврдени во прописите од член 2 став (1) од овој закон,  Агенцијата

а) ја известува преку електронски информационен систем  Европската Комисијата и земјите-членки, како и соодветните оператори, и бараат административна помош во согласност со постапките утврдени во членовите 91,92,93,94,95 и 96 од овој закон  и

б)
 го зголемуваат бројот на тековните официјални контроли на пратките од засегнатата трета држава и кога тоа е потребно, за да се овозможи соодветна анализа на ситуацијата, задржуваат соодветен број примероци во соодветни услови на складирање.

(2) Надлежните органи од член 6 став (1) од овој закон можат да го повлечат одобрението од член 75 став (1) од овој закон, кога врз основа на  официјалните контроли од став (1) на овој член, утврдат докази дека барањата утврдени во член 75 ставови (3) и (4) од овој закон, веќе не се почитуваат.

(3) Начинот на определување на пред извозни проверки спроведените за областите утврдени во прописите од член 2 став (1) точки е), ж), з), ѕ), од овој закон го пропишува Министерот. 

(4) Директорот  поблиску ги пропишува Начинот на определување на пред извозните проверки за областите утврдени во прописите од член 2 став (1) точки а),б),в),г) и д) од овој закон.

6. Соработка помеѓу надлежните органи во однос на пратките од трети земји

Член 77

Соработка помеѓу надлежните органи и Царинската управа за пратки кои се внесуваат во Република Северна Македонија

(1) Надлежните органи од член 6 став (1) од овој закон соработуваат со Царинската управа со цел да се осигури дека официјалните контроли на пратки на животни и стоки, внесени во Република Северна Македонија, се вршат во согласност со барањата утврдени во овој закон.

(2) За реализација на  целта од став (1) од овој член, надлежните органи од член 6 став (1) од овој закон и Царинската управа:

а)
 гарантираат реципрочен пристап до информации, кој е неопходен за организацијата и спроведувањето на нивните извршени активности во однос на животни и стоки, внесени во Република Северна Македонија и

б)
обезбедуваат навремена размена на такви информации, вклучително и електронски.

(3) Владата на предлог на Министерот во соработка со Директорот ги донесува механизмите за соработка, кои треба да ги воведат надлежните органи од член 6 став (1) од овој закон и царинската служба со цел да се обезбеди:

а)
 пристап на надлежните органи до информациите потребни за итно и целосно идентификување на внесувањето во Република Северна Македонија на пратки животни и стоки кои се предмет на официјални контроли на граничен премин во согласност со член 51 став (1) од овој закон;

б)
 заемна надградба - преку размена на информации или синхронизација на соодветните бази на податоци - на информациите собрани од страна на надлежните органи од член 6 став (1) од овој закон царинските органи и другите органи за внес во Република Северна Македонија на пратки животни и стоки; и

в)
 брзото пренесување на одлуките донесени од страна на соодветните органи врз основа на информациите наведени во точките а) и б) од овој став.

Член 78

Соработка помеѓу надлежните органи од член 6 став (1) од овој закон, Царинската управа и Министерството за внатрешни работи во однос на пратките кои не подлежат на посебни гранични контроли

(1) На пратки на животни и стоки, различни од оние кои подлежат на контрола при нивен внес во Република Северна Македонија во согласност со барањата на член 51 став (1) од овој закон и за кои е поднесена царинска декларација за пуштање во слободен промет во согласност со прописите за царинско работење, се применуваат одредбите на ставовите (2), (3) и (4) од овој член. 

(2) Царинските органи и Министерството за внатрешни работи запираат пуштање во слободен промет на пратки за кои имаат причина да веруваат дека може да претставуваат ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина и веднаш ги известуваат надлежните органи од член 6 став (1) од овој закон за запирањето.

(3) Пратка, чие пуштање во слободен промет било запрено во согласност со став (2) од овој член, се ослободува ако во рок од три работни дена од нејзиното запирање надлежните органи од член 6 став (1) од овој закон не побараат од царинските органи и Министерството за внатрешни работи да го продолжат дејството на оваа мерка или ги известат дека не постои ризик.

(4) Кога надлежните органи од член 6 став (1) од овој закон сметаат дека постои ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина: 
а)
 тие упатуваат барање до царинските органи и Министерството за внатрешни работи да не дозволат пуштање на пратката во слободен промет при што  во комерцијалната фактура во прилог на пратката и/или на секој друг поврзан со пратката придружен документ или соодветен негов електронски еквивалент треба да ја инкорпорираат следната изјава: „Производот претставува ризик - пуштање во слободен промет не е дозволено:

 б)
царинските органи и Министерството за внатрешни работи не смеат да ја стават предметната пратка во друг вид на царинска постапка без согласност на надлежните органи и

в)
 со пратката се постапува согласно одредбите на членовите 68 ставови (1), (3), (8) и (9), 69, 70, 71, 73 став (1) и (2)  и 74 ставови (1) и (2) од овој закон.

(5) Во однос на пратки на животни и стоки, различни од оние кои подлежат на контрола при нивен внес во Република Северна Македонија во согласност со барањата на член 51  став (1) од овој закон  и за кои не е поднесена царинска декларација за пуштање во слободен промет, царинската управа кога има причина да верува дека пратката може да претставува ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи како и за животната средина, ги пренесува сите потребни информации на царинските органи на земјите-членки на крајната дестинација.

7. Посебни мерки

Член 79

Правила за посебни официјални контроли и за мерки кои треба да се преземат за изведување на тие контроли

(1) На следниве категории животни и стоки или на начинот и средствата за нивниот превоз се применуваат правила за посебни официјални контроли и мерки:

(а)
пратки свежи производи од рибарство, кои директно се истоваруваат во пристаништата, идентификувани од страна на земјите-членки на Европската унија или трета земја, од рибарски брод, кој пловел под знамето на трета земја;

(б)
пратки на дивеч со кожа и крзно;

(в)
пратки од категориите стоки наведени во член 51 став (1) точка б) од овој закон кои се доставени, со или без складирање во специјално одобрен царински склад или во слободни зони, во пловни објекти кои заминуваат од Република Северна Македонија, и се наменети за полнење на бродот или потрошувачка од екипажот и патниците;

(г)
дрвен материјал за пакување;

(д)
храна за животни што ги придружува животните и е наменета за нивна исхрана;

(ѓ)
животни и стоки, порачани преку продажба од далечина, и предадена од трета земја на адреса во Република Северна Македонија, и потребните барања за известување со цел да се овозможи соодветно извршување на официјалните контроли;

(е)
растителни производи кои со оглед на нивните последователни дестинација можат да доведат до ризик од ширење на заразни или преносливи болести кај животните;

(ж)
пратки животни и стоки од категориите од член 51став (1), точки а), б) и в) од овој закон со потекло од Република Северна Македонија кои се враќаат во Република Северна Македонија по одбивање за нивен внес од трета земја;

(з)
стоки, кои се внесуваат во Република Северна Македонија како рефус од трета држава, независно од тоа дали сите стоки се со потекло од таа трета земја;

(ѕ)
животните и стоките во однос на кои одредбите од член 51 од овој закон не се применуваат во согласност со член 52 од овој закон.

(2) Директорот ги пропишува деталните правила и мерки за животни и стоки од став (1) точките а), б), в), д), ѓ), e), ж), з) и ѕ) на овој член.
(3) Министерот  ги пропишува деталните правила и мерки за стоки од став (1) точките г) и ж) на овој член. 
(4) Директорот ги пропишува барањата за следење на транспортот и пристигнувањето на пратките на животни и стоки од граничното контролно место на нивното пристигнување до објектот во одредиштето во Република Северна Македонија, до граничното контролно место на дестинација или до излезното гранично инспекциско место.
(5 ) Министерот ги пропишува барањата за следење на транспортот и пристигнувањето на пратките на стоки од граничното контролно место на нивното пристигнување до објектот во одредиштето во Република Северна Македонија, до граничното контролно место на дестинација или до излезното гранично инспекциско место.
(6) Директорот ги пропишува:

(а)
моделите на официјалните сертификати и правилата за нивно издавање; и

(б)
формата и содржината на документите кои ги придружуваат категориите на животни или стока од став (1) на овој член.
(7) Министерот ги пропишува:

(а)
моделите на официјалните сертификати и правилата за нивно издавање; и

(б)
формата и содржината на документите кои ги придружуваат категориите на  стока од став (1) на овој член. 
(8) Директорот ги пропишува посебните правила за вршење на официјални контроли на животни и стоки од член 51 став (1) точки а) и б) од овој закон со потекло од Република Северна Македонија на кои им е забранет влез во трета земја од страна на надлежните органи на трета земја.
(9)Министерот ги пропишува посебните правила за вршење на официјални контроли на стоки од член 51 став (1) точка в) од овој закон со потекло од Република Северна Македонија на кои им е забранет влез во трета земја од страна на надлежните органи на трета земја.
VI. ФИНАНСИРАЊЕ НА ОФИЦИЈАЛНИ КОНТРОЛИ И НА ДРУГИТЕ ОФИЦИЈАЛНИ АКТИВНОСТИ

Член 80

Општи принципи

(1) Надлежните органи од член 6 став (1) од овој закон обезбедуваат соодветни финансиски и други средства за спроведување на официјални контроли и другите официјални активности кои се вршат согласно овој закон.

(2) Одредбите на членовите 81,82,83,84 и  од овој закон соодветно се применуваат и на делегирање на одредени задачи поврзани со официјалните контроли, и други официјални активности во согласност со членовите 29 и 32 од овој закон.

Член 81

Надоместоци

(1) За покривање на трошоците за спроведување на официјалните контроли се плаќа надоместок.

(2) Операторите плаќаат надоместок за вршење на официјални контроли:

а) во кланиците, погони за сечење месо, погоните за преработка на дивеч, производство на млеко и производство и пласирање на пазарот на производи од  рибарство и производи од аквакултура, а во однос на животните и стоките  утврдени во член 51 став (1), точки а), б) и в) од овој закон, на граничните контролни места или на инспекциските места наведени во член 57 став (1) точка а) од овој закон ;

б) официјалните контроли на животните и производите наведени во член 51 став (1) точки г), д) и ѓ) од овој закон;

в ) официјалните контроли спроведени по барање на операторот за да се добие одобрение за објект за производство на храна за животни уредено согласно Законот за безбедност на храната за животни;

г) официјалните контроли, кои првично не биле планирани, и кои:

· станале неопходни по утврдување на случај на неусогласеност од страна на истиот оператор за време на официјална контрола спроведена во согласност со овој закон  како и

· се вршат со цел да се проценат степенот на неусогласеноста и влијанието од неа или со цел да се утврди дека неусогласеноста била поправена.

(3) Одредбата на ставот (2) од овој член не се применува за официјална контрола спроведена со цел да се утврди усогласеноста со барањата утврдени во прописите за областите од член 2 став (1) точки з) и ѕ) од овој закон.

(4) Надлежните органи од член 6 став (1) можат да собираат такси или надоместоци наменети да ги покријат трошоците за официјални контроли и други официјални активности различни од таксите или надоместоци, наведени во членовите 81 и 82 , под услов тие да не се забранети од законските одредби применливи во областите кои се регулирани со правилата наведени во член 2, став 1.

Член 82

Определување на висината на надоместоците за вршење на официјални контроли

(1) Висината на надоместоците од член 81 од овој закон, начинот на наплата и методите на пресметката ги пропишува Владата на предлог на Министерот односно Директорот согласно надлежностите наведени во член 6 став (1) од овој закон, врз основа на реално потребните трошоци за нивно спроведување, особено земајќи ги предвид одредбите од ставот (2) на овој член.
(2) Таксите или давачките во согласност со член 81 став  (се утврдуваат врз основа на следниве трошоци, до степен до кој тие произлегуваат од предметните официјални контроли:
(а)
платите и трошоците за социјално осигурување, пензиско осигурување и осигурување на вработените кои учествуваат во извршувањето на официјалните контроли, вклучувајќи ги и помошниот и административниот персонал;

(б)
трошоците за простории и опрема, вклучувајќи трошоци за одржување и осигурување и други придружни трошоци;

(в)
трошоците за потрошен материјал и алати;

(г)
трошоците за услуги кои делегираните тела за официјални контроли ги наплаќаат на надлежните органи кои се делегирани од тие делегирани тела.

(д)
трошоците за обука на вработените, наведени во точка а), со исклучок на обуката за стекнување на потребните квалификации за вработување од страна на надлежните органи;

(ѓ)
патните трошоци на персоналот од точка (а) и трошоците поврзани со дневен надомест

(е)
трошоците за земање примероци и лабораториски анализи, испитувања и дијагностицирање, наплатени од официјалните лаборатории за извршување на овие задачи

(3) Средствата од надоместоците од член 81 од овој закон се уплаќаат во Буџетот на Република Северна Македонија.

При одредувањето на висината на надоместоците за вршење  на официјални контроли, се зема предвид:
а) видот на бизнисот вклучително и оној со низок производен капацитет;

б) традиционалните методи кои се користат за производство, преработка и дистрибуција

в) локацијата и географската положба на објектите кои се тешко достапни.

г) евиденција на операторите за усогласеност  со прописите од член 2 став (1) од овој закон, поврзани со претходни официјални контроли. 
Член 83

Наплата на надоместоците

(1) Надоместоците кои се однесуваат на официјалните контроли од членот 81 став (2) од овој закон се на товар на операторот или негов застапник кај надлежните органи од член 6 став (1) од овој закон.

(2) Надоместоците нема да бидат директно или индиректно рефундирани, освен кога се натплатени.

(3) Кога надлежните органи од член 6 став (1) од овој закон вршат неколку официјални контроли во исто време во еден објект, сите се сметаат за една активност и се наплаќа единствен надоместок.

(4) Надоместокот во однос на официјалните контроли и другите официјалните активности извршени врз основа на известување се наплаќа на операторот само ако со таквата контрола се потврдува неусогласеноста.

(5) Надлежните органи од член 6 став (1) од овој закон се должни по барање на операторите да достават доказ за уплата на надоместоците, во случај кога операторите на друг начин немаат пристап до таков доказ.

(6) Директорот поблиску го пропишува начинот на наплатата на надоместокот од ставот (1) од овој член, надзорот и контролата на наплатата на истиот.
Член 84

Транспарентност на надоместоците

Надлежните органи од член 6 став (1) од овој закон се должни на своите веб страни да ги стават на располагање на јавноста следните информациите: 

а)  надоместоците утврдени во прописот од член 81 став (1) и став (2) од овој закон вклучувајќи ги и

- 
методот и податоците користени за утврдување на надоместоците;

- 
износот на надоместоците кои се применуваат за секоја категорија на операторот и за секоја категорија на официјална контроли или други официјални активности и

- 
распределбата на расходите утврдени во прописот од член 82 став (1) од овој закон и

б)
точната идентификација на органите одговорни за наплата на надоместоците.

VII. ОФИЦИЈАЛНО СЕРТИФИЦИРАЊЕ

Член 85

Општи одредби

(1) Надлежните органи од член 6 став (1) од овој закон по спроведувањето на официјални контроли издаваат официјални сертификати, а во постапка за проверка на  усогласеноста со едно или повеќе од барањата утврдени во прописите од  член 2 став (1) од овој закон и официјални потврди.

(2) Кога надлежните органи од член 6 став (1) од овој закон делегираат одредени задачи поврзани со издавање на официјални сертификати или официјални потврди, или со вршење на официјалниот надзор од член 90 став (1) од овој закон, делегирањето се врши во согласност со членовите 29, 30, 31, 32, 33, 34 и 35 од овој закон.

Член 86

Примена на официјални сертификати

Во случаи кога, во согласност со барањата утврдени во прописите од  член 2 став (1) од овој закон се бара официјален сертификат, како и кога во однос на официјални сертификати кои се потребни за целите на извозот на пратки на животни и стоки за трети земји или кои надлежниот орган на земјата на дестинација ги бара од надлежниот орган на земјата на испраќање, во однос на пратките животни и стоки кои се извезуваат за трети земји се применуваат одредбите на членовите 87, 88 и 89 од овој закон.
Член 87

Потпишување и издавање на официјални сертификати

(1) Надлежните органи од член 6 став (1) од овој закон определуваат лице од редот на вработените  за потврдување кој има овластување да потпишува официјални сертификати и обезбедуваат дека тие лица:

а)
се непристрасни и во однос на нив нема никаков конфликт на интереси, а особено не се во состојба која може директно или индиректно да влијае на нивно непристрасно професионално однесување во однос на предметот на сертификација; и

б)
добиле соодветна обука за правилата за потврдување на официјалниот сертификат и за техничката проценка на усогласеноста со тие правила и релевантните правила утврдени во овој закон.

(2) Официјалните сертификати ги потпишува службено лице за потврдување и се издава врз една од следниве основи:

а)
службеното лице за потврдување е директно запознаено со моменталните факти и податоци кои се релевантни за сертификација и ги добилo овие информации преку:

-
спроведување на официјални контроли; или

-
стекнување на друго службено уверение издадено од надлежни органи;

б)
факти и податоци кои се од значење за сертификација, познавањето на кои е потврдено од друго овластено за целта лице коешто дејствува под надзор на надлежните органи, под услов службеното лице за потврдување да може да ја утврди точноста на овие факти и податоци;

в)
факти и податоци од значење за сертификација добиени од системите за сопствени контроли на операторите и дополнети и потврдени од резултатите од редовните тековни официјални контроли, кога службеното лице за потврдување се уверува дека условите за издавање на официјалниот сертификат се исполнети.

(3) Официјалните сертификати се потпишуваат од службено лице за потврдување и се издаваат единствено врз основа на став (2) точка а) од овој член, кога барањата утврдени во прописите од  член 2 став (1) од овој закон, го бараат тоа.
Член 88

Гаранции за веродостојноста на официјалните сертификати

(1) Официјални сертификати треба да :

а)
имаат уникатен код;

б)
тие не се потпишани од страна на службеното лице за потврдување ако не се пополнети или се нецелосни;

в)
се изготвуваат на македонски јазик и англиски јазик и кога е соодветно  на еден од официјалните јазици на земјата на дестинацијата;

г)
се автентични и точни;

д)
му овозможуваат на лицето што ги потпишува да биде идентификувано и датумот на издавање и

ѓ)
овозможуваат лесно да се утврди врската помеѓу органот за издавање на сертификатот и пратката, серијата или поединечни животни или стока опфатени со сертификатот.

 (2)   Надлежните органи од член 6 став (1) од овој закон ги преземаат сите соодветни мерки за да ги спречат издавањето на лажни  или погрешни официјални сертификати или злоупотреба на официјални сертификати.

Член 89

Прописи

(1) Министерот за реализација на барањата утврдени во прописите од член 2 став (1) точки е), ж), з), ѕ), од овој закон ги пропишува:
(а)
моделите на официјалните сертификати во пишана и електронска форма со употреба на средство за електронска идентификација преку Националниот портал за електронски услуги, согласно прописите од областа на електронското управување и електронските услуги и од областа на електронските документи, електронската идентификација и доверливите услуги, за одредени стоки и правилата за нивно издавање кога условите не се дефинирани со прописите утврдени во членот 2 став (1) од овој закон;

(б)
механизми за да се обезбеди издавање на точни и сигурни официјални сертификати и да се спречат ризиците од измама;

(в)
постапките што треба да се следат при повлекување на официјалните сертификати и издавање на сертификати за замена;

(г)
правилата за издавање на заверени копии од официјални сертификати;

(д)
формата на документите кои ги следат животните и стоката по извршените официјални контроли и

(ѓ)
правилата за издавање на електронски сертификати во електронска форма со употреба на средство за електронска идентификација преку Националниот портал за електронски услуги, согласно прописите од областа на електронското управување и електронските услуги и од областа на електронските документи, електронската идентификација и доверливите услуги. и употребата на електронски потпис.

(2) Директорот за реализација на барањата утврдени во прописите од член 2 став (1) точки а),б),в),г) и д) и ѓ од овој закон го пропишува:

(а)
моделите на официјалните сертификати во пишана и електронска форма  со употреба на средство за електронска идентификација преку Националниот портал за електронски услуги, согласно прописите од областа на електронското управување и електронските услуги и од областа на електронските документи, електронската идентификација и доверливите услуги, за одредени животни и стоки и правилата за нивно издавање кога условите не се дефинирани со прописите утврдени во членот 2 став (1) од овој закон;

(б)
механизми и технички аранжмани за да се обезбеди издавање на точни и сигурни официјални сертификати и да се спречат ризиците од измама;

(в)
постапките што треба да се следат при повлекување на официјалните сертификати и издавање на сертификати за замена;

(г)
правилата за издавање на заверени копии од официјални сертификати;

(д)
формата на документите кои мора да се во прилог на животните и стоката по извршените официјални контроли;

(ѓ)
правилата за издавање на електронски сертификати со употреба на средство за електронска идентификација преку Националниот портал за електронски услуги, согласно прописите од областа на електронското управување и електронските услуги и од областа на електронските документи, електронската идентификација и доверливите услуги,  и употребата на електронски потпис.

Член 90

Издавање на официјални потврди

(1) Кога во согласност со овој закон или во барањата утврдени со прописите од член 2 став (1) од овој закон се утврдени обврски за издавање на официјални потврди од страна на операторите под официјален надзор на надлежните органи од член 6 став (1) од овој закон, или издавање на официјални потврди од страна на самите надлежни органи, се применуваат одредбите на  ставовите (2), (3) и (4) од овој член.

(2) Официјалние потврди треба да се:

а)
 автентични и точни;

б)
се изготвуваат на македонски јазик и  на англиски јазик и кога е соодветно  на еден од официјалните јазици на земјата на дестинацијата и

в)
кога се однесуваат на пратка или серија, овозможуваат да се утврди врската помеѓу официјалната потврда и таа пратка или серија.

 (3)    Надлежните органи од член 6 став (1) од овој закон осигуруваат дека вработените во операторите кои вршат официјални контроли со цел на издавањето на официјалните потврди, или во случај кога официјалните потврди се издаваат од надлежните органи - вработените вклучени во издавањето на официјалните потврди:

          а)
се непристрасни и во однос на нив и нема никаков конфликт на интереси, а особено не се во состојба која може директно или индиректно да влијае на нивната непристрасност на професионалното однесување во однос на предметот што се сертифицира преку официјалните потврди; и

          б)
добиле соодветна обука за:

                -правилата за кои е потврдена усогласеноста со официјалните потврди и техничката проценка на     усогласеноста со тие правила;

                -релевантните правила утврдени во овој закон.

(4) Надлежните органи од член 6 став (1) од овој закон редовно вршат официјални контроли за да утврдат дека:

а)
операторите што ги издаваат официјалните потврди треба да ги исполнуваат условите утврдени во прописите за областите утврдени во член 2 став (1) од овој закон и

б)
официјалната потврда се издава врз основа на релевантни, вистинити и веродостојни факти и податоци.

VIII. АДМИНИСТРАТИВНА ПОМОШ И СОРАБОТКА

Член 91

Општи одредби

(1) Надлежните органи од член 6 став (1) од овој закон обезбедуваат меѓусебна помош како и административна помош со земјите членки на Европската унија и трети земји во согласност со членовите 93, 94, 95 и 96 од овој закон со цел да се обезбеди правилна примена на барањата утврдени со прописите од член 2 став (1) од овој закон во случај кога истите имаат влијание во повеќе земји.

(2) Надлежните органи од член 6 став (1) од овој закон во случаи на експедитивност и договор со релевантните надлежни органи на земјите членки на Европската унија или на трета земја, во рамките на административната помош овозможуваат и учество на надлежните органи на земјите членки на Европската унија или на трета земја во официјалните контроли на лице место кои ги спроведуваат во Република Северна Македонија.

(3) Спроведувањето на административната помош согласно одредбите на оваа глава не е во спротивност со прописите на Република Северна Македонија  кои:

а) се применуваат при обезбедувањето на документи и информации кои се предмет на судски истраги и судски постапки, вклучувајќи кривични истраги, или кои се поврзани со таквите истраги или постапки; и

б) имаат за цел е заштита на комерцијалните интереси на физичките или правните лица.

(4) Надлежните органи од член 6 став (1) од овој закон преземаат мерки за да се олесни преносот на информации за можни прекршувања на прописите утврдени во член 2 став (1) од овој закон кои се добиени од други државни органи, обвинители и судски органи, а кои недоследности се од значење за примената на административната помош и може да претставуваат:

а)
ризик за здравјето на луѓето, животните или растенијата или за благосостојбата на животните или во однос на ГМО и фитофармацевтски производи, како и за животната средина; или

б)
можно прекршување на прописите утврдени во член 2 став (1) од овој закон, извршено преку лажни или измамнички практики.

(5) Со цел да се рационализира и поедностави размената на информации и преземање мерки Министерот ги пропишува посебните барања за областите утврдени во прописите од член 2 став (1) точки е), ж), з), ѕ), на овој закон за механизмите на административна помош како и формата и содржината на:

а)
барањата за помош предвидени во член 93 став(1) од овој закон и

б)
комуникација на општи и повторувачки известувања и одговори. 
(5) Со цел да се рационализира и поедностави размената на информации и преземање мерки Директорот ги пропишува посебните барања за областите утврдени во прописите од член 2 став (1) точки а), б), в), г), д) и ѓ) од овој закон за механизмите на административна помош како и формата и содржината на:

а)
барањата за помош предвидени во член 93 став(1) од овој закон и

б)
комуникација на општи и повторувачки известувања и одговори

Член 92

Тело за врска

(1) Министерството за земјоделство, шумарство и водостопанство на Република Северна Македонија и Агенцијата за храна и ветеринарство, секој во своите надлежности се тела за посредување кои ќе вршат асистирање и координирање со релевантните надлежни органи на другите земји и други меѓународни организации за административна помош.

(2) Одредбата на ставот (1) од овој член не ја ограничува реализацијата на директните контакти, размената на информации или соработката меѓу вработените во надлежните органи и надлежните органи од друга земја.

(3) Комуникација помеѓу Надлежните органи од член 6 став (1) од овој закон и надлежните органи на земјите членки на Европската унија и трети земји се спроведува во писмена или во електронска форма.

(4) Надлежните органи ги пренесуваат сите барања за помош во согласност со член 93 став (1) од овој закон и сите известувања и пораки во согласност со членовите 94, 95 и 96 од овој закон  на соодветниот орган во земјата  до која е упатено барањето или известувањето.
Член 93

Административна помош по основ на барање

(1) Кога надлежните органи од член 6 став (1) од овој закон утврдат дека за вршење на официјалната контрола или за преземање на ефективни следење во врска со таква контрола на територијата на Република Северна Македонија им се потребни податоци или информации од надлежните органи на земја-членка на Европската унија, тие упатуваат аргументирано барање за административна помош до надлежните органи на засегнатата земја.

(2) Одредбата на став (1) на овој член соодветно се применува и во случај кога надлежните органи на земја-членка на Европската унија поднесуваат барање до надлежните органи од член 6 став (1) од овој закон.

(3) Во случај од став (2) на овој член надлежните органи од член 6 став (1) од овој закон:

а)
веднаш го потврдуваат приемот на барањето;

б)
во рок од десет работни дена од денот на приемот на барањето, го наведува времето што и е потребно, за да се даде внимателен одговор и

в)
ги врши потребните официјални контроли или истраги со цел веднаш да им обезбедат на надлежните органи кои го поднеле барањето сите потребни информации и документи, за да можат тие да донесат одлуки.

(4) Во случаите кога официјалните контроли од став (3) точка в) од овој член се вршат во областите  утврдени со прописите од член 2 став 1 точки е), ж), з), ѕ), од овој закон, истите ги спроведува Министерството, а во областите  утврдени со прописите од член 2 став 1 точките а), б), в), г), д), ѓ), з) и ѕ), истите ги спроведува Агенцијата.
(5) Документите од став (3) точка в) од овој член се доставуваат во оригинал или копии.

(6) Со договор меѓу надлежните органи на земја-членка на Европската унија и надлежните органи од член 6 став (1), надлежниот орган на земја-членка на Европската унија ќе назначи персонал кој може да биде присутен при административните испитувања. Ваквите испитувања секогаш ќе бидат извршени од страна на вработените во надлежните органи од член 6 став (1) од овој закон. Персоналот на надлежниот орган на земја-членка на Европската унија не смее, на сопствена иницијатива, да врши испитувања кои се во рамките на овластувањата на надлежните органи од член 6 став (1) од овој закон.

(7) Персоналот на  надлежниот орган на земја-членка на Европската унија има пристап до истите документи и простории како надлежните органи од член 6 став (1) од овој закон, при нивното посредување, со единствена причина да се изврши административното испитување.
Член 94

Административна помош без да се поднесе барање во случај на неусогласување

(1) Кога надлежните органи од член 6 став (1) од овој закон ќе утврдат неусогласености и кога истите може да има импликации за земја-членка на Европската унија, тие преку надлежните органи од член 6 став (1) од овој закон ги доставуваат наодите до надлежниот орган од соодветната земјата без претходно доставено барање и без одлагање.

(2) Кога надлежниот орган од член 6 став (1) од овој закон ќе добие информација од земја-членка на Европската унија за несогласување, кое може да има импликации за Република Северна Македонија:

а) потврдува без непотребно одлагање дека го примила известувањето;

б) на барање на надлежните органи кои ја известиле, известуваат во рок од десет работни дена од денот на приемот на известувањето за тоа: 

-кои истраги има намера да ги преземат; или,

-причините поради кои сметаат дека нема потреба да се иницираат истраги и

в)
кога смета дека е неопходно да се преземат истрагите наведени во точка б) од овој став, го испитува случајот и веднаш го известува надлежниот орган на земја-членка на Европската унија или трета земја за резултатите и кога е соодветно за сите преземени мерки.

(3) Во случаите кога истрагите од став (2) точка б) од овој член се вршат во областите  утврдени со прописите од член 2 став 1 точки е), ж), з), ѕ), од овој закон, истите ги спроведува Министерството, а во областите  утврдени со прописите од член 2 став 1 точките а), б), в), г), д), ѓ), з) и ѕ), истите ги спроведува Агенцијата.
Член 95

Помош во случај на неусогласување што предизвикува ризик или повторливи или потенцијално сериозни прекршоци

(1) Кога при вршење официјални контроли при увоз во Република Северна Македонија на животни или стока со потекло од земја-членка на Европската унија, надлежните органи од член 6 став (1) од овој закон утврдат неусогласување на животните или стоките со барањата утврдени во прописите од член 2 став (1) од овој закон, што претставува ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи, како и за животната средина, или што претставува потенцијално сериозно прекршување на овие барања, надлежните органи веднаш ги известува надлежните органи на земјата на испраќање и на која било друга засегната земја, така што  надлежните органи на тие земји да можат да спроведат соодветни истраги.

(2) Ако при извоз на пратки од Република Северна Македонија, надлежните органи од член 6 став (1) од овој закон  добиле информација за нивна неусогласеност со одредбите на овој закон и претставуваат ризик по здравјето на луѓето или животните или предизвикуваат сериозно прекршување на овој закон:

-  потврдуваат дека го примиле известувањето;

- го испитуваат случајот,

- ги преземаат сите неопходни мерки и 

Надлежните органи од член 6 став (1) од овој закон го известува надлежниот орган од местото на дестинацијата за природата на испитувањата и спроведените официјални контроли, донесените одлуки, како и за причините за донесување на таквите одлуки.

Член 96

Помош врз основа на информации обезбедени од трети земји

(1) Кога надлежните органи од член 6 став (1) од овој закон добијат информации од трета земја во која се посочува присуството на неусогласеност со барањата утврдени во прописите од областите утврдени во член 2 став (1) од овој закон, или претставуваат ризик за здравјето на луѓето, животните или растенијата, за благосостојбата на животните или во однос на ГМО и фитофармацевтски производи и за животната средина, надлежните органи од член 6 став (1) од овој закон ги доставува таквите информации до надлежните органи на земјите-членки на Европската унија и други засегнати земји.

(2) Информациите кои надлежните органи од член 6 став (1) од овој закон  ги добиле во текот на официјалните контроли и истраги спроведени во согласност со овој закон  може да се достават до третата земја од став (1) на овој член, доколку:

а)
третата земја се обврза да ја обезбеди потребната помош за собирање на докази за практики кои не се или се чини дека не се во согласност со прописите на Република Северна Македонија или кои претставуваат ризик за луѓето, животните, растенијата и животната средина;

б) надлежните органи кои ги обезбедиле податоците дадат согласност и

в)
се почитуваат соодветните прописи на Република Северна Македонија за пренос на лични податоци во трети земји.
IX. ПЛАНИРАЊЕ И ИЗВЕСТУВАЊЕ

Член 97

Повеќегодишни интегрирани контролни планови

(1) Со цел да се обезбеди ефикасно спроведување на официјалните контроли врз основа на интегриран пристап во однос на безбедноста  на храната, добра земјоделска  пракса, обезбедување на високо ниво на заштита на здравјето на луѓето, растенијата и на животните, како и на животната средина, преку оценување на ризиците поврзани со фитофармацевтски производи, како и задравјето на растенијата со истовремено подобрување на функционирањето на пазарот на Република Северна Македонија преку хармонизација на правилата за ставање во промет и истовремено подобрување на земјоделското производство, надлежните органи од член 6 став (1) од овој закон, изготвуваат интегриран повеќегодишен контролен план (во натамошниот текст: Повеќегодишен контролен план).

(2) Контролниот план  го донесува Владата на Република Северна Македонија за период од пет години на предлог на надлежните органи од член 6 став (1) од овој закон.

(3) Агенцијата ги врши работите кои се однесуваат на:

а)
координирање на изготвувањето на контролниот план помеѓу  надлежни органи одговорни за вршење на официјални контроли;

б)
обезбедување на конзистентност на контролниот план и

в)
собирање на информации за спроведувањето на контролниот план со поглед на претставувањето на годишните извештаи од член 100 на овој закон и на неговото ревидирање и ажурирање доколку е потребно, во согласност со член 99 став (2) од овој закон.
(4) Министерството доставува податоци  во рамките на своите надлежности до Агенцијата со цел подготовка на повеќегодишен контролен план. 
Член 98

Содржина на повеќегодишниот контролен план

(1) Контролниот план се подготвува на начин кој гарантира дека официјалните контроли кои се планирани во сите области опфатени со прописите утврдени во член 2 став (1) од овој закон, се во согласност со критериумите утврдени во член 11 од овој закон и со барањата утврдени во членовите 19.20,21,22,23,24,25,26,27 и 28 од овој закон.

(2) Контролниот план содржи општи информации за структурата и организацијата на системот за официјални контроли во секоја од областите утврдени во член 2 став (1) од овој закон, а особено:

а)
стратешките цели на контролниот план и на каков начин одредувањето на приоритетите на официјалните контроли и распределување на ресурси се прилагодени на овие цели;

б)
категоризација на официјалните контроли според ризиците;

в)
идентификацијата на надлежните органи и нивните задачи и ресурсите што им се на располагање;

г)
каде што е соодветно, делегирање на задачи на тела со делегирани овластувања;

д)
заедничка организација и управување со официјалните контроли на национално, регионално и локално ниво, вклучувајќи и официјални контроли на одделни локации;

ѓ)
системите за контрола, кои се применуваат во однос на различните сектори и координацијата помеѓу различните служби на надлежните органи одговорни за официјалните контроли во овие сектори;

е)
воспоставените постапки и аранжмани за да се обезбеди усогласеност со обврските на надлежните органи утврдени во член 6 став (1) од овој закон;

ж)
обука на вработените во надлежните органи;

з)
документирани постапки предвидени во член 14 став  (1) од овој закон;

ѕ)
заедничка организација и спроведување на планови за непредвидени ситуации во согласност со прописите утврдени во член 2 став (1) од овој закон и

(и)
заедничка организација за соработка и заемна помош со надлежните органи во Република Северна Македонија и со надлежни органи на трети земји.
Член 99

Подготовка, ажурирање и ревизија на контролниот план

(1) Содржината на контролниот план Агенцијата ја објавува на својата веб страница, со исклучок на одделни делови чие објавување би можело да доведе до нарушување на ефективноста на официјалните контроли

(2) Контролниот план, Владата на предлог на надлежните органи од член 6 став (1) од овој закон го ажурира редовно, за да се усогласи со промените во прописите утврдени за областите од член 2 став (1) од овој закон и се ревидира, за да се земат во предвид најмалку следниве фактори:

а)
појавата на нови болести, штетни организми кај растенија или други ризици по здравјето на луѓето, животните или растенијата, за благосостојбата на животните или во однос на ГМО и фитофармацевтски производи, како и за животната средина;

б)
значајни промени во структурата, управувањето или работењето на надлежните органи од член 6 став (1) од овој закон;

в)
резултатите од официјалните контроли извршени во земјите-членки на Европската унија и трети земји;

д)
научни наоди  и

ѓ)
резултатите од официјалните контроли извршени во Република Северна Македонија од страна на надлежните органи на трета земја;
(3) Директорот може да пропише посебни барања за подготовка на  контролниот план. 
Член 100

Годишни извештаи

(1) До 31 август секоја година, надлежните органи од член 6 став (1) од овој закон доставуваат до Владата збирен извештај  кој особено содржи:

а)
 сите измени на контролниот план со цел да се земат предвид факторите наведени во член 99 од овој закон;

(б)
резултатите од официјалните контроли извршени во текот на претходната година во рамките на контролниот план ;

в)
видот и бројот на случаите на неусогласеност со барањатае утврдени во прописите од член 2 став (1) од овој закон, во одредена област, кои се откриени во текот на претходната година;

г)
мерките преземени за да се обезбеди ефикасно спроведување на контролниот план, вклучувајќи ги и мерките за спроведување и резултатите од овие мерки и

д)
линк до веб-страницата на надлежниот орган што содржи информации за јавноста за надоместоците од член 84 од овој закон.

(2)  Владата поблиску ја пропишува содржината и начинот на доставување на збирниот извештај од став (1) на овој член.

Член 101

Планови за итни мерки за храна и храна за животни
(1) За спроведување на општиот план за управување со кризи утврден во член 39 од Законот за безбедност на храната, Агенцијата изготвува планови за итни мерки за храна и храна за животни и ги утврдува мерките кои веднаш треба да се применат ако се утврди дека храната или храната за животни, директно или преку животната средина претставува сериозен ризик за здравјето на луѓето или животните.

(2) Планот за итни мерки за храна и храна за животни од став (1) на овој член особено содржи:

а)
надлежните органи и тела кои треба да бидат вклучени;

б)
овластувањата и одговорностите на надлежните органи и телата од точка (а) на овој став и

в)
канали и процедури за размена на информации помеѓу надлежните органи и други заинтересирани страни, онаму каде што е соодветно.

(3) Агенцијата редовно го ревидира Планот за итни мерки за храна и храна за животни за да ги земе во предвид промените во организацијата и искуството стекнато од спроведувањето на планот и вежбите за симулација.

(4) Директорот ги пропишува:

а)
посебните барања за изготвување на плановите за итни мерки за храна и храна за животни, утврдени во став (1) од овој член, до степен потребен за да се обезбеди доследно и ефикасно спроведување на општиот план за управување со кризи и

б)
улогата на засегнатите страни во подготовката и спроведувањето на плановите за итни мерки.

XI. УСЛОВИ ЗА ВНЕС НА ЖИВОТНИ И СТОКИ ВО РЕПУБЛИКА СЕВЕРНА МАКЕДОНИЈА

Член 102
Информации во врска со системите за контрола на трети земји

(1) Со цел на намалување на ризикот за здравјето на луѓето, животните или растенијата, за благосостојбата на животните или во однос на ГМО и фитофармацевтски производи и за животната средина, надлежните органи од член 6 став (1) од овој закон, може да побараат од трети земји кои имаат намера да извезуваат животни и стоки во Република Северна Македонија, да ги обезбедат следниве точни и актуелни информации за заедничка организација и управување со системите за санитарна и фитосанитарна контрола на нивна територија:

а)
сите прописи во санитарни или фитосанитарната област кои се донесени или предложени на нивна територија;

б)
постапки за проценка на ризикот и факторите кои се земаат предвид при оценувањето на ризиците, како и за одредување на соодветниот степен на санитарна или фитосанитарна заштита;

в)
сите постапки и механизми за контрола и инспекција, вклучувајќи, каде што е применливо, на животни или стоки кои пристигнуваат од други трети земји;

г)
механизмите за официјална сертификација;

д)
каде што е соодветно, резултатите од извршената контрола на животни и стоки наменети за извоз во република Северна Македонија и

ѓ)
кога е применливо, информации за промени во структурата и активноста на системите за контрола запишани со цел да се одговори на санитарните или фитосанитарните барања утврдени во прописите на Република Северна Македонија  

(2) Барањето за доставување информации од став (1) на овој член треба да е пропорционално со оглед на природата на животните и стоките кои имаат намера да се извезуваат и на специфичната ситуација и структура во третата земја.

Член 103

Одредување на дополнителни барања за внес на животни и стоки во Република Северна Македонија
(1) Пратки на одредени животни и стоки, а кои потекнуваат од трети земји или региони треба да се во согласност со посебните барања за увоз утврдени во прописот од став (2) од овој член.
(2) Министерот ги пропишува посебните барања кои треба да ги исполнуваат стоките за внес во Република Северна Македонија од трети земји кои се потребни со цел да се осигури дека стоките ги исполнуваат соодветните барања утврдени со прописите од член 2 став (1) точки е), ж), з), ѕ), од овој закон, или на барања кои се признати најмалку за еквивалентни на нив за областите утврдени во прописите од член 2 став (1) точки е), ж), з), ѕ), на овој закон 
(3) Директорот ги пропишува посебните барања кои треба да ги исполнуваат животните и стоката за внес во Република Северна Македонија од трети земји кои се потребни со цел да се осигури дека животните и производите ги исполнуваат соодветните барања утврдени со прописите од член 2 став (1) точки а), б), в),г), д) ѓ), з) и ѕ) од овој закон, или на барања кои се признати најмалку за еквивалентни на нив за областите утврдени во прописите од член 2 став (1) точки а), б), в), г), д) и ѓ) од овој закон.
(4) Барањата од став (2) и (3) од овој член можат да вклучат:
а)
животни и стоки да се внесуваат во Република Северна Македонија само од трета земја или регион од трета земја кои се вклучени во листата од член 104 на овој закон;

б)
пратките со животни и стоки од трети земји да се испратени од и да се добиени или произведени во објекти кои ги исполнуваат соодветните барања утврдени во став (1) од овој член или на барања кои се најмалку како еквивалентни на нив;

в)
пратките со животни и стоки да се придружени со официјален сертификат, официјална потврда или друг доказ дека пратката одговара на соодветните барања од став (1) на овој член, или со барања кои се најмалку како еквивалентни на нив, вклучувајќи и резултати од анализа која е извршена од акредитирана лабораторија;

г)
обврска да го обезбеди доказот од точка (в) од овој став во согласност со одреден формат;

д)
секое друго барање, потребно за да се осигури дека одредени животни и стоки нудат степен на заштита на здравјето и во однос на ГМО, како и на животната средина, еквивалентно на она кое е обезбедено со барањата од став (1) на овој член.

(5) Животните и стоките од став (1) од овој член се идентификуваат со наведување на нивните кодови по Комбинираната номенклатура.

(6) Министерот ги пропишува  формата, содржината и видот на официјалните сертификати, официјалните потврди или доказите кои се бараат во согласност со правилата утврдени во став (3), точка в) од овој член за областите утврдени во прописите од член 2 став (1) точки е), ж), з), ѕ), на овој закон  

(7) Директорот ги пропишува  формата, содржината и видот на официјалните сертификати, официјалните потврди или доказите кои се бараат во согласност со правилата утврдени во став (4), точка в) од овој член за областите утврдени во прописите од член 2 став (1) точки а), б), в), г), д) и ѓ) од овој закон.
Член 104

Вклучување во листи на трети земји кои се наведени во член 103 став (4) точка (а) од овој закон

(1) Вклучувањето на трета земја или регион во листата од член 103 став (4) точка (а) од овој закон се врши  врз основа на барање од трета земја, придружено со соодветни докази и гаранции дека соодветните животни и стоки од оваа трета земја се во согласност со релевантните барања наведени во член 103 став (1) од овој закон, или со еквивалентни барања.

(2) Надлежните органи од член 6 став (1) од овој закон донесуваат одлука за барањето од став (1) од овој член, во рок од 30 дена од денот на доставувањето на истото, земајќи го во предвид следното:

а)
законодавството на третата земја во односниот сектор;

б)
структурата и организацијата на надлежните органи на третата земја и нејзините служби за контрола, нивните овластувања, гаранциите кои може да се обезбедат за примената и обезбедување на спроведувањето на важечкото законодавство на третата земја во соодветниот сектор, и сигурноста на постапките за формална сертификација;

в)
вршење на соодветни официјалните контроли и други активности од надлежните органи на третата земја со цел да се процени присутноста на опасности за здравјето на луѓето, животните или растенијата, за благосостојбата на животните, или во однос на ГМО и фитофармацевтски производи, како и за животната средина;

г)
регуларноста и брзината со која третата земја обезбедува информации за постоењето на опасности за здравјето на луѓето, животните или растенијата, за благосостојбата на животните, или во однос на ГМО и фитофармацевтски производи, како и за животната средина;

д)
гаранциите кои се обезбедени од третата земја во однос на тоа дека:

-
условите што се применуваат за објекти од кои животните или производите се извезуваат во Република Северна Македонија, ги исполнуваат условите што се еднакви на оние утврдени во член 103 став (1) од овој закон;

-
изготвената листа на објекти кои се наведени во алинеја 1 на оваа точка и дека информациите во него се ажурираат;

-
списокот на објекти кои се наведени во алинеја 1 од оваа точка и неговите ажурирања се доставени до надлежните органи од член 5 став (1) од овој закон и

-
местата наведени во алинеја 1 од оваа точка  подлежат на редовна и ефективна контрола од страна на надлежните органи на третата земја;

ѓ)
наодите од инспекцијата на надлежните органи од член 6 став (1) од овој закон во третата земја;

е)
секоја друга информација или податок за способноста на третата земја да се осигури дека на територијата на Република Северна Македонија се внесуваат само животни или стоки кои го нудат истиот или еквивалентен степен на заштита како оној што се обезбедува во релевантните барања утврдени во член 103 став (1) од овој закон.

(3) Директорот ја донесува листата од член 103 став (4) точка а)  

(4)   Надлежните органи од член 6 став (1) од овој закон ја бришат од листата третата земја, доколку одредената трета земја престане да ги исполнува условите за вклучување во списокот. 

(5) Листата на трети земји од кои е дозволен увоз на одредени животни и стоки наменети за човечка исхрана се објавува на веб страните на надежните ограни од член 6 став (1) од овој закон.

Член 105

Посебни мерки за внес на одредени животни и стоки во Република Северна Македонија

(1) Директорот ги пропишува мерките за ограничување на ризикот или за престанок на утврдените неусогласувања  во случаи различни од мерки во случај на неусогласеност, како и за  условите за некомерцијално движење на миленичиња кога надлежните органи од член 6 став (1) на овој закон имаат добиено податоци дека внесувањето во Република Северна Македонија на некои животни или стоки со потекло од трета земја, регион од трета земја или група трети земји претставува ризик за здравјето на луѓето, животните или растенијата или во однос на ГМО, како и за животната средина, или кога има податоци за широко распространети  значајни неусогласувања со прописите утврдени во областите од член 2 став (1) од овој закон.. 
(2) Мерките од  став (1) на овој член, ги идентификуваат животните и стоките со наведување на нивните кодови по Комбинираната номенклатура, и може да вклучат:

а)
забрана за внес во Република Северна Македонија на животни и стоки од став (1) на овој член со потекло или испратени од соодветните трети земји или региони од нив;

б)
обврска за животни и стоки со потекло или испратени од некои трети држави или региони од истите пред нивно испраќање да бидат подложени на специфична обработка или контрола;

в)
обврска за животни и стоки со потекло или испратени од некои трети држави или региони од истите при нивен внес во Република Северна Македонија  да бидат подложени на специфична обработка или контрола;

г)
обврската пратките со животни и стоки со потекло или испратени од некои трети држави или региони од истите да се придружени со официјален сертификат, службена потврда или друг доказ дека пратката ги исполнува барањата утврдени со прописите за областите од член 2 став (1) од овој закон, или барања кои се признати како еквивалентни на нив;

д)
да се достави доказот од точка г) на овој став во согласност со одреден формат и

ѓ)            други неопходни мерки за ограничување на ризикот.

(3) Надлежните органи од член 6 став (1) од овој закон при донесувањето на мерките од став (2) на овој член го земаат во предвид следното:

а)
информациите обезбедени согласно член 102 од овој закон и

б)
сите други информации обезбедени од засегнатите трети земји 
(4) Директорот при оправдани причини за итност, поврзани со здравјето на луѓето и животните или во однос на ГМО и фитофармацевтски производи, како и со заштитата на животната средина, ги пропишува мерките кои треба да се превземат.

Член 106

Еквивалентност
(1) Во областите утврдени со прописите од член 2 став (1) точките а), б), в),ѓ, з) и ѕ) од овој закон, надлежните органи од член 6 став (1) од овој закон, можат да донесат одлука за признавање на мерките кои се превземени во  трета земја или региони, како  еквивалентни на барањата утврдени во тие прописи врз основа на:

а)
темелно проучување на информациите и податоците обезбедени од засегнатата трета земја во согласност со член 102 став (1) од овој закон; и

б) каде што е соодветно, задоволителни резултати од извршените контроли.
(2) Со одлуките од став (1) на овој член се утврдуваат практичните договори со кои се регулира внес на животните и стоките во Република Северна Македонија од засегнатите трети земји или региони и може да вклучуваат одредби за:

а)
природата и содржината на официјалните сертификати или сертификати кои мора да ги придружуваат животните или стоката;

б)
специфични барања што се применуваат за внес на животни или стоки во Република Северна Македонија и официјалните контроли што треба да се извршат;

в)
каде што е неопходно, постапките за изготвување и изменување на листа на региони или места во засегнатата трета земја од кои животните и стоките може да бидат внесени во Република Северна Македонија.

(3) Надлежните органи од член 6 став (1) од овој закон веднаш ги укинуваат одлуките од став (1) од овој член, кога некој од условите за признавање на еднаквоста престанува да биде исполнет.

XII. СИСТЕМ ЗА УПРАВУВАЊЕ СО ИНФОРМАЦИИ

Член 107

Системи за управување со информации за официјални контроли (електронски информационен систем)

(1) Агенцијата за храна и ветеринарство во соработка со Министерството за земјоделство, шумарство и водостопанство, востановува, води и управува со компјутерски системи за управување со информации во врска со официјалните контроли (електронски информациски системи) со цел интегрирано функционирање на механизмите и инструментите со кои се управуваат, обработуваат и разменуваат автоматски податоци, информации и документи за официјалните контроли и други официјални активности.

(2) Обработката на личните податоци од страна на надлежните органи од член 6 став (1) од овој закон  преку електронски информационен систем се врши единствено за целите на официјалните контроли и другите официјални активностиво согласност со овој закон и со прописите утврдени во областите од член 2 став (1) од овој закон.

Член 108

Заеднички карактеристики на електронските информациски системи
Со електронски информациски системи се:

a)
дава можност за компјутерска обработка и размена на информации, податоци и документи потребни за вршење на официјална контрола добиени како резултат на извршените официјални контроли или евидентирањето на извршените официјални контроли или резултатите од нив, во сите случаи кога во согласност со овој закон, со прописите утврдени во областите од член 2 став (1) од овој закон, или со прописите утврдени во членовите 18,19,20,21,22,23,24,25,26,27,28 од овој закон, се предвидува размена на  информации, податоци и документи помеѓу надлежните органи од член 6 став (1) од овој закон со надлежни органи на земји членки на Европската унија и трети земји и каде што е соодветно, со други органи и операторите;

б)
обезбедува механизам за размена на податоци, информации и документи во согласност со членовите од 91,92, 93 94 95 и 96 од овој закон;

в)
обезбедува алатка за собирање и управување со извештаи за официјалните контроли;

г)
дава можност за составување, обработка и пренос, вклучувајќи и во електронска форма, на дневникот за патувања и на записите добиени од навигациските системи, утврдени во прописите за заштита и благосостојба на животните, официјалните сертификати и ЗВД од член 60 од овој закон и

д)
интегрираат постојните компјутерските системи, управувани од Агенцијата и Министерството и се користат за брза размена на податоци, информации и документи во врска со ризици за здравјето на луѓето, здравјето на животните и нивната благосостојба, како и за здравјето на растенијата, а воедно се обезбедува соодветна поврзаност помеѓу овие системи и другите компоненти.

Член 109

Употреба на електронски информациски системи во однос на животните и стоките кои се предмет на одредени официјални контроли

(1) Во однос на животни или стоки, за чие движење во Република Северна Македонија или за ставање во промет се применуваат специфични барања или постапки утврдени со прописите утврдени во областите од член 2 став (1) од овој закон, електронски информационен системовозможува на надлежните органи од член 6 став (1) од овој закон, во местото на испраќање и на други надлежни органи одговорни за вршење на официјални контроли на овие животни или стоки, да разменуваат податоци во реално време, информации и документи за животните или производите кои се придвижуваат од една земја-членка во друга, како и за извршената официјална контрола.

(2) Одредбата на став (1) на овој член не се применува за стока, во однос на која се применуваат барања утврдени со прописите за областите од член 2 став (1), точки е) и ж) од овој закон.

(3) Во однос на животни и стоки за извоз, кои се пропратени со сертификат за извоз, електронски информационен систем им овозможува на надлежните органи од член 6 став (1) од овој закон и на други надлежни органи од земји членки на Европската унија или трети земји одговорни за вршење на официјална контрола да разменуваат податоци во реално време, информации и документи за животните и стоките, како и резултатите од извршената контрола на овие животни и стоки.

(4) Што се однесува до животните или производите кои подлежат на официјални контроли кои се наведени во членовите од 48 до 66 од овој закон, електронски информационен систем:

а)
дава можност на надлежните органи на граничните контролни места и на други надлежни органи одговорни за вршење на официјална контрола на овие животни или стоки, да разменуваат податоци во реално време, информации и документи за животните и стоките, како и за извршената контрола на овие животни и стоки;

б)
дава можност на надлежните органи на граничните контролни места да споделат и разменат потребни податоци, информации и документи со царинските органи и други органи одговорни за извршување на контрола на животни или стоки, внесени во Република Северна Македонија од трети земји и со операторите вклучени во постапки за внесување, во согласност со правилата донесени во согласност со член 17 став (4) и член 77 став (2) од овој закон. и

в)
помагаат и ги спроведуваат постапките наведени во член 58 став (3) точка а) и член 67 став (6) од овој закон.

Член 110

Работата на електронски информациски системи
За спроведување на работата на електронски информациски системи  Владата на Република Северна Македонија донесува уредба со која се пропишува:

а)
техничките спецификации на електронски информационен систем и компонентите на системот, вклучувајќи механизмот за размена на електронски податоци за размена со постојните национални системи, идентификација на важечките стандарди, дефинирање на структурата на извештаите, речници на податоците, размената на протоколи и постапки;

б)
посебните правила за работењето на електронски информационен систем и компонентите на системот со цел да се обезбеди заштита на личните податоци и безбедноста на размена на информации;

в)
специјалните правила за работата и користењето на електронски информационен систем и компонентите на системот, вклучувајќи ги и правилата за ажурирање и создавање на неопходните врски меѓу системите наведени во член 108 точка д) од овој закон;

г)
кризни мерки што се применуваат ако една од функциите на електронски информационен систем не е достапна;

д)
случаите и условите под кои трети земји и меѓународните организации може да добијат делумен пристап до функциите на електронски информационен системи практичните услови за таквиот пристап;

ѓ)
случаите и условите под кои податоците, информациите и документите се пренесуваат преку електронски информационен систем;

е)
правилата за електронски систем каде надлежните органи од член 6 став (1) од овој закон ги прифаќаат електронските сертификати издадени од надлежните органи на трети земји;

ж)
случаите и условите под кои корисниците кои ретко имаат корист од електронски информационен систем можат да бидат изземени од обврската за употреба на електронски информационен систем и

з) рокови и постапки за доставување на извештаи од спроведена анализа од овластените лаборатории.

Член 111

Заштита и безбедност на податоците

Надлежните органи од член 6 став (1) од овој закон  се должни да во постапките при работењето со електронски информационен систем со личните податоци постапуваат согласно прописите за заштита и безбедност на лични податоци.

XIII. Спроведување на законот

Член 112

Општи обврски на надлежните органи во врска со мерки за обезбедување на извршувањето

(1) Кога надлежните органи од член 6 став (1) од овој закон преземат мерки за обезбедување на извршувањето на наодите од официјалните контроли, даваат приоритет на мерки кои треба да бидат преземени за отстранување или намалување на ризиците за здравјето на луѓето, животните и растенијата, за благосостојбата на животните или во однос на ГМО и фитофармацевтските производи, исто така и за животната средина.

(2) При сомневање за неусогласеност надлежните органи од член 6 став (1) од овој закон спроведуваат истрага со цел сомнежот да биде потврден или отфрлен.

(3) Онаму каде што е неопходно, мерки кои се преземени во согласност со став (2) од овој член вклучуваат:

a)
извршување на засилена официјална контрола во однос на животни, стоки и оператори за соодветен временски период;

б)
запленување на животни, стоки и сите неовластени супстанции или производи, како што е соодветно.

Член 113

Дејствија во случај на утврдено неусогласување

(1) Во случај на неусогласеност, надлежните органи од член 6 став (1) од овој закон треба да преземат:

а)
какви било активности неопходни за да се утврди потеклото и степенот на неусогласеност и да се идентификува одговорноста на операторот; и

б)
соодветни мерки за да се обезбеди дека засегнатиот оператор ја коригира неусогласеноста и го спречува повторното појавување на таквото неусогласување.

(2) Кога одлучуваат какви мерки да преземат надлежните органи од член 6 став (1) од овој закон ги земат  во предвид природата на неусогласеноста и податоците за претходните периоди за операторите во врска со обезбедувањето на согласност.

(3) Кога преземат активности во согласност со став (1) од овој член, надлежните органи од член 6 став (1) од овој закон ги преземаат сите мерки кои сметаат дека се соодветни за гарантирање на почитувањето на барањата утврдени во прописите од член 2 став (1) од овој закон, што вклучува, но не се ограничени на следново:

а)
наредба за третман или третирање на животни;

б)
наредба за истовар, пренос на друго превозно средство, сместување и згрижување на животните, периоди на карантин и одложување на масакрот на животните, и по потреба налог да се бара ветеринарна помош;

в)
наредба за обработка на стоки, промена на етикети или да обезбедат корективни информации за потрошувачите;

г)
ограничување или забранување на пласирање на пазарот, движењето, внесувањето во Унијата или извозот на животни и стоки и забрана на нивното враќање во земјата-членка на испраќање или налог за нивното враќање во земјата-членка на испраќање;

д)
наредба на операторот да ја зголеми зачестеноста на сопствените контроли;

ѓ)
наредба за одредени активности на односниот оператор да подлежат на зголемени или систематски официјални контроли;

е)
 наредба за изземање, повлекување, преместување и уништување на стока и каде што е соодветно, дозволуваат нивно користење за цели различни од првобитната намена; 

ж)
 ставање под изолација или затворање за соодветен временски период на целата или дел од економската активност на засегнатиот оператор или нејзините предмети, фарми или други простории;

з)
наредба за раскинувањето за соодветниот период за сите или за дел од активностите на соодветниот оператор и, доколку е применливо, на интернет сајтовите кои тој ги работи или користи;

ѕ)
наредба за суспендирање или одземање на регистрацијата или одобрението на објектот, растенијата, фармата или нивните транспортни средства, на одобрението, на превозникот или на возачката дозвола и

и)
наредба за колење или убивање на животни, под услов тоа да е најсоодветната мерка за заштита на здравјето на луѓето и животните и благосостојбата на животните.

(4) Надлежните органи од член 6 став (1) од овој закон при утврдувањето на мерките од став (3) на овој член му обезбедуваат на засегнатиот оператор, односно на неговиот застапник:

а)
писмено известување за нивната одлука во врска со дејствието или мерката што треба да се преземе во согласност со ставовите 1 и 2, заедно со причините за таа одлука; и

б)
информации за секое право на жалба против таквите одлуки и за применливата постапка и временски рокови во однос на таквото право на жалба.

(5) Сите трошоци направени за спроведување на мерките од став (3) на овој член член ги сносат одговорните оператори.

(6) Надлежните органи од член 6 став (1) од овој закон во случај на издавање лажни или погрешни официјални сертификати или во случај на злоупотреба на официјални сертификати, преземаат соодветни мерки, вклучувајќи:

а)
привременото суспендирање на службеникот за потврдување од неговите должности;

б)
повлекување на овластувањето за потпишување на официјални сертификати и

в)
било која друга мерка за спречување на повторување на прекршоците наведени во член 88 став (2) од овој закон.
Член 114

Известување за прекршоци

      Владата на Република Северна Македонија  со цел на ефективно и непристрасно известување за актуелните или  потенцијалните прекршувања на овој закон ги пропишува постапките за прием на извештаи за прекршоци и нивно следење, како и механизми за соодветна заштита за лицата кои пријавуваат прекршок против одмазда, дискриминација или друг вид неправеден третман и заштита на личните податоци на лицето кое известува за повреда во согласност со прописите за заштита на личните податоци.

Член 121
Привремено одземање

 (1) Инспекторот може привремено да одземе храна, предмети, средства, производи, растенија, животни и документи. 

(2) За одземените храна, предмети, средства, производи, растенија, животни и документи, инспекторот издава потврда за привремено одземени предмети. 

(3) Инспекторот е должен документацијата да ја врати што е можно побрзо, но не подоцна од три дена сметано од денот на одземање, како и производите за кои е обезбедена соодветна документација. 

(4) Одземените предмети или стока, инспекторот ги предава на Агенцијата за управување со одземен имот на Република Северна Македонија. 

(5) Формата и содржината на потврдата за привремено одземање на храната, предмети, средства, производи, животни  во рамките на официјалните контроли од областите утврдени со прописите од член 2 став (1) точки а),б),в),г), д) и ѓ) од овој закон, ги пропишува Директорот.

(6) Формата и содржината на потврдата за привремено одземање на предмети, средства, производи и растенија како и минималната висина на вредноста на одземените предмети, средства, производи и растенија  при спроведените официјални контроли од областите утврдени со прописите од член член 2 став (1) точки е), ж), з), ѕ), од овој закон ги пропишува Министерот.           
Член 124
Опомена

(1)
За неправилности и недостатоци од член 126 став 1,   точка 1 ,2 и 3 ,член 127 став 1 ,точка 1 и 3, член 128 став 1 ,точка 2,3 и 4  од овој Закон инспекторот издава ОПОМЕНА  како инспекциска мерка и определува рок во кој операторот треба да го отстрани недостатокот и да се усогласи со одредбите од овој Закон.

Опомената не  се изрекува на правно и физичко лице доколку веќе еднаш му е изречена опомена за било кој недостаток . 

(2)
Доколку по истекот на рокот определен при изрекувањето на опомената од став (1) на овој член, инспекторот утврди дека неправилностите и недостатоците се уште не се отстранети, со решение изрекува друга инспекциска мерка, како задолжување, наредба, забрана и друга мерка, доколку е утврдена со посебен закон, со која најсоодветно ќе се постигне целта на инспекцискиот надзор.
Член 125

Постапка за порамнување

(1) Кога инспекторот ќе констатира прекршок составува записник во кој ги забележува битните елементи на дејствието од кое произлегува правното обележје  на  прекршокот, лично име, адреса и единствен матичен број на граѓанинот, ако се работи за странец и број на патната исправа и држава, а за правно лице, назив, седиште и даночен број, времето,  местото  и  начинот  на сторувањето на прекршокот, описот на дејствието, правната  квалификација  на  прекршокот и лицата затекнати на самото место, како и дава предлог за  порамнување со издавање на прекршочен платен налог. Записникот го потпишува инспекторот и сторителот.

(2) По исклучок  од  ставот (1)  на  овој  член,  ако инспекторот прекршокот го утврди лично или го утврди со употреба на соодветни технички средства и направи, односно со податоци од службена евиденција записникот  го  потпишува  само  инспекторот. 

(3) Доколку во постапката на сторителот му бил издаден прекршочен   платен налог, тоа  ќе се забележи во записникот за констатиран прекршок.

(4) Доколку сторителот не се согласи да му биде издаден прекршочен платен налог, истото ќе се забележи во записникот за констатиран прекршок, a инспекторот поднесува барање за поведување на прекршочна постапка пред надлежен суд односно прекршочен орган. 

(5) Во прекршочниот платен налог се наведени битните елементи на дејствието од кое произлегува правното обележје на прекршокот, лично име, адреса и единствен матичен број на граѓанинот, ако се работи за странец и број на патната исправа и држава, а за правно лице, назив,  седиште и даночен број,  местото и времето  на  сторување  на  прекршокот,  правната  квалификација  на  прекршокот,  износот  на глобата, број на сметката за плаќање, правна поука како и други податоци во согласност со закон. 

(6) Во постапката за порамнување глобата во прекршочниот платен налог се изрекува во фиксен износ пропишан со закон, а ако глобата е пропишана во распон се изрекува минималниот пропишан износ за прекршокот.

(7) По приемот на прекршочниот платен налог сторителот е должен да ја плати глобата изречена согласно со ставовите (5) и (6) на овој член во рок од осум дена од денот на приемот на прекршочниот платен налог на сметката означена во прекршочниот платен налог.

(8) Сторителот кој ќе ја плати глобата во рокот од ставот (7) на овој член ќе плати половина од изречената глоба, за кое право се поучува во правната поука.

(9) Во постапката која ќе заврши со плаќање на прекршочен платен налог не се   плаќаат трошоци на постапката.

(10) Сторителот којшто со заминувањето заради престој во странство би можел  да го одбегне плаќањето на глобата, е должен веднаш да ја плати глобата изречена со прекршочниот платен налог.

 (11) Ако сторителот не ја плати глобата во рокот од ставовите (7) и (10) на овој член, овластеното службено лице поднесува барање за поведување на прекршочна постапка до надлежниот суд односно прекршочен орган.

(12) Инспекторот е должен да води евиденција за издадените прекршочни платни налози и за нивниот исход.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.
XV. ПРЕКРШОЧНИ ОДРЕДБИ

Член 126
(1) Глоба во износ од 700 евра до1000  евра во денарска противвредност ќе му се изрече за прекршок на друштвото класифицирано како микро трговец, глоба во износ од 1500 евра до 2000 евра во денарска противвредност ќе му се изрече за прекршок на друштвото класифицирано како мал трговец, глоба во износ 2500  евра до 3000 евра во денарска противвредност ќе му се изрече за прекршок на друштвото класифицирано како среден трговец и глоба во износ од 3500 евра до 4500  евра во денарска противвредност ќе му се изрече за прекршок на друштвото класифицирано како голем  трговец, ако:

      1. не обезбедат пристап до опремата, превозните средства, просториите и другите места под нивна контрола и нивната околина; нивните компјутеризирани системи за управување со информации; животните и стоките под нивна контрола и нивните документи и сите други релевантни информации (член 17 став (1));

      2. не постапат согласно барањата за производство на производите од животинско потекло наменети за исхрана на луѓето, утврдени во Законот за безбедност на храната и Законот за безбедност на храната за животни на начин утврден со прописите од член 19 ставови (7) и (8) од овој закон и

     3. при спроведувањето на официјални контроли во секоја фаза на производството, преработката и дистрибуцијата, за некои супстанции, вклучувајќи состојки кои ќе се користат во материјали кои доаѓаат во контакт со храна, контаминенти, неодобрени, забранети и несакани супстанции и резидуи на фармаколошки активни супстанци се утврди надминувањето на максималниот лимит на резидуи на фармаколошки активни супстанци или се открие нелегална употреба и поседување на забранети или нелегализирани активни супстанци согласно прописот од член 20 став (2) од овој закон;

4. Не постапи по наредените мерки од  Решението од член 123 од овој закон 
     (2) Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 300 евра во денарска противвредност и на одговорното лице во правното лице – средни трговци, од 400 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”.
(3) Глоба во износ од 250 евра во денарска противвредност ќе му се изрече за прекршок на физичко лице за дејствијата од ставот (1) од овој член.

Член 127
Прекршоци за правни и физички лица со делегирани овластувања

(1) Глоба во износ од 700 евра до 1000 евра во денарска противвредност ќе му се изрече за прекршок на друштвото класифицирано како микро трговец, глоба во износ од 1500 евра до 2000 евра во денарска противвредност ќе му се изрече за прекршок на друштвото класифицирано како мал трговец, глоба во износ 2500 евра до 3000 евра во денарска противвредност ќе му се изрече за прекршок на друштвото класифицирано како среден трговец и глоба во износ од 3500 евра до 4500 евра во денарска противвредност ќе му се изрече за прекршок на друштвото класифицирано како голем  трговец, на правно лице со делегирани овластувања класифицирано како голем  трговец, ако:

1. резултатите од нивните официјални контроли и други официјални активности не ги доставуваат до надлежните органи од член 6 став (1) од овој закон и секогаш кога тоа го бараат надлежните органи од член 6 став (1) од овој закон ( член 33 точка а)  од овој закон);

2. веднаш не ги известуваат надлежните органи од член 6 став (1) од овој закон, секогаш кога резултатите од официјалните контроли ќе покажат неусогласеност или веројатност за неусогласеност, освен ако не е поинаку предвидено во посебни договори воспоставени помеѓу надлежниот орган и делегираниот орган( член 33 точка б)  од овој закон);

3. Не им обезбедат на надлежните органи од член 6 став (1) од овој закон пристап до нивните простории и објекти и да соработуваат и да им помагаат ( член 33 точка в)  од овој закон).

(1) Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 300 евра во денарска противвредност и на одговорното лице во правното лице – средни трговци, од 400 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”.

(3) Глоба во износ од 250 евра во денарска противвредност ќе му се изрече за прекршок на физичко лице за дејствијата од ставот (1) од овој член.
Член 128
Прекршоци за официјалните лаборатории

(1)  Глоба во износ од 800 евра до 1000 евра во денарска противвредност ќе му се изрече за прекршок на друштвото класифицирано како микро трговец, глоба во износ од 1500 евра до 2000 евра во денарска противвредност ќе му се изрече за прекршок на друштвото класифицирано како мал трговец, глоба во изно 3000 евра до 4000 евра во денарска противвредност ќе му се изрече за прекршок на друштвото класифицирано како среден трговец и глоба во износ од 4500 евра до 5500 евра во денарска противвредност ќе му се изрече за прекршок на друштвото класифицирано како голем  трговец, ,, ако:

      1. не ги известат надлежните органи од член 6 став (1) од овој закон кои ги назначиле за соодветната анализа, тестирање или дијагностика и каде што е соодветно, делегираните тела или физичките лица на кои им се делегирани задачите кога резултатите од анализа, тестирање или дијагностика на примероци земени за време на службена контрола или други официјални активности укажуваат на ризик за здравјето на луѓето, животните или растенијата или во однос на ГМО и фитофармацевтските производи, исто и за животната средина или упатуваат на веројатноста за неусогласеност ( член 40 став (1) од овој закон);

      2. не учествуваат во меѓулабораториски компаративни тестови или испитувања за соодветност, кои се организирани за анализите, испитувања или дијагностика кои тие ги извршуваат во својство на официјални лаборатории по барање на националната референтна лабораторија (член 40 став (2) од овој закон);

     3. јавно не ги ставаат на располагање имињата на методите што ги користат за вршење на анализи, тестови или дијагностика во рамките на официјалните контроли и други официјални активности по барање на надлежните органи од член 6 став (1) од овој закон ( член 40 став (3) од овој закон) и

    4. заедно со резултатот не го наведат метод кој се користи за секоја анализа, тестирање или дијагностика што се врши во рамките на официјалните контроли и други официјални активности по барање на надлежните органи од член 6 став (1) од овој закон ( член 40 став (4) од овој закон).

(1) Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 300 евра во денарска противвредност и на одговорното лице во правното лице – средни трговци, од 400 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”.

Член 129
Прекршоци за националните референтни лаборатории

(1) Глоба во износ од 800 евра до 1000 евра во денарска противвредност ќе му се изрече за прекршок на друштвото класифицирано како микро трговец, глоба во износ од 1500 евра до 2000 евра во денарска противвредност ќе му се изрече за прекршок на друштвото класифицирано како мал трговец, глоба во изно 3000 евра до 4000 евра во денарска противвредност ќе му се изрече за прекршок на друштвото класифицирано како среден трговец и глоба во износ од 4500 евра до 5500 евра во денарска противвредност ќе му се изрече за прекршок на друштвото класифицирано како голем  трговец, ќе му се изрече за прекршок на националната референтна лабораторија ако постапува спротивно на задачите и одговорностите утврдени во член 46 од овој закон.

     (2) Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 300 евра во денарска противвредност и на одговорното лице во правното лице – средни трговци, од 400 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”.
Член 130
Прекршоци за операторите

(1) Глоба во износ од 800 евра до 1000 евра во денарска противвредност ќе му се изрече за прекршок на друштвото класифицирано како микро трговец, глоба во износ од 1500 евра до 2000 евра во денарска противвредност ќе му се изрече за прекршок на друштвото класифицирано како мал трговец, глоба во изно 4000 евра до 5000 евра во денарска противвредност ќе му се изрече за прекршок на друштвото класифицирано како среден трговец и глоба во износ од 6000 евра до 8000 евра во денарска противвредност ќе му се изрече за прекршок на друштвото класифицирано како голем  трговец, ќе му се изрече за прекршок на правно лице ако:
          1. не поднесе претходно известување за соодветниот дел од ЗВД во електронски информационен систем за да  пратката биде предадена на надлежните органи на граничното инспекциско место пред физичкото пристигнување на пратката во Република Северна Македонија-( член 60 став 3 од овој закон);

         2. не постапи согласно наредбите на надлежниот орган од член 6 став (1) од овој закон утврдени во член 68 став (3) од овој закон;

       3. не постапи согласно наредбите на надлежниот орган од член 6 став (1) од овој закон утврдени во член 68 став (9) од овој закон и

        4. не постапи согласно наредбите на надлежниот орган од член 6 став (1) од овој закон утврдени во член 69 став (2) од овој закон;

(2) Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 400 евра во денарска противвредност и на одговорното лице во правното лице – средни трговци, од 500 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”..

(3) Глоба во износ од 250 евра во денарска противвредност ќе му се изрече за прекршок на физичко лице за дејствијата од ставот (1) од овој член.

Член 131
Прекршоци за службени лица за потврдување

Глоба во износ од 50 евра во денарска противвредност ќе му се изрече за прекршок на службено лица за потврдување ако постапува спротивно на член 87  став (2) од овој закон.

Член 132
Прекршоци за службени лица кои издаваат официјални потврди

(1) Глоба во износ од 50 евра во денарска противвредност ќе му се изрече за прекршок на службено лица вработено во надлежните органи од член 6 став (1) од овој закон за издавање на официјални потврди ако постапува спротивно на член 90 став (2) од овој закон.

(2) Глоба во износ од 50 евра во денарска противвредност ќе му се изрече за прекршок на службено лица вработен кај операторот за издавање на официјални потврди ако постапува спротивно на член 90 став (2) од овој закон.

Член 133
Прекршоци за операторите кои не постапуваат во случаи на утврдено неусогласување

(1) Глоба во износ од 500 евра до 800 евра во денарска противвредност ќе му се изрече за прекршок на операторот класифициран како микро трговец, глоба во износ од 1500 евра до 1800 евра во денарска противвредност ќе му се изрече за прекршок на операторот класифициран како мал трговец, глоба во износ 3000 евра до 4000 евра во денарска противвредност ќе му се изрече за прекршок на операторот класифициран како среден трговец и глоба во износ од 4500 евра до 6000 евра во денарска противвредност ќе му се изрече за прекршок на операторот класифициран како голем  трговец, ако не постапи согласно мерките изречени од надлежните органи од член 6 став (1) од овој закон, утврдени во член 113 став (3) од овој закон. 

(2)  Глоба во износ од 200 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност  и на одговорното лице во правното лице - мали трговци, од 400 евра во денарска противвредност и на одговорното лице во правното лице – средни трговци, од 500 евра во денарска противвредност и на одговорното лице во правното лице -  големи трговци, за прекршокот од ставот (1) на овој член”.

(3) Глоба во износ од 250 евра во денарска противвредност ќе му се изрече за прекршок на физичко лице за дејствијата од ставот (1) од овој член.

Член 134
Прекршочен орган
(1) За прекршоците од овој закон, прекршочна постапка води и прекршочна санкција изрекува Комисија за одлучување на прекршок при Агенцијата под услови и на начин утврден во Законот за безбедност на храната.

(2) За прекршоците кои се во надлежност на Државниот инспекторат за земјоделство, прекршочна постапка води и прекршочна санкција изрекува комисијата за прекршоци согласно со одредбите на Законот за Државниот инспекторат за земјоделство.

(3) „Остварувањето на правото на правен лек против одлуката на комисијата од ставот (1) и  (2) на овој член, како и постапката по правниот лек се спроведува согласно Законот за прекршоците."

(4) „ За прекршоците од член 126 став (1), 127 став (1), 128 став (1), 129 став (1), 130 став (1), 133 став (1) како  и за прекшроците од член 131 став (1) и 132 став (1) за кои глобата е утврдена до најмногу 250 евра во денарска противвредност за физичко лице, 500 евра во денарска противвредност за одговорното лице во правното лице и 1.000 евра денарска противвредност за правни лица, прекршочна постапка ќе води и прекршочна санкција ќе изрече прекршочниот орган од став (1)  и (2) на овој член.

(5)  За прекршоците од член 126 став (1), 127 став (1), 128 став (1), 129 став (1), 130 став (1), 133 став (1)  за кои глобата  изнесува над 250 евра во денарска противвредност за физичко лице, 500 евра во денарска противвредност за одговорното лице во правното лице и 1.000 евра денарска противвредност за правни лица,  прекршочна постапка ќе води и прекршочна санкција ќе изрече надлежен суд.“

(6)  Постапката против одговорно лице во правно лице ја води судот односно прекршочниот орган којшто е надлежен за водење на прекршочната постапка за правно лице. 

XVI. ПРЕОДНИ И ЗАВРШНИ ОДРЕДБИ

Член 135
Подзаконските прописи чие донесување е предвидено со овој закон ќе се донесат во рок од три години од денот на влегувањето во сила на овој закон.

Член 136
Одредбите од член 10  точка (23) и (25), член 67 став (3), член 68 став (8), член 77 став (2), член 79 став (1) точка а), член 108 точка а) и член 109 став (1) и (3),   ќе се применуваат по пристапувањето на Република Северна Македонија во Европска Унија.
Член 137
Овој закон престанува  да важи  со пристапувањето на Република  Северна Македонија во Европската унија.

Член 138
Востановениот информациски систем електронски информационен системсогласно членовите 107, 108, 109 и 110 од овој закон, ќе стане оперативен во рок од две години од денот на влегување во сила на овој закон.
Член 139
Постојните овластени лаборатории и националните референтни лаборатории се должни да го усогласат своето работење со одредбите на овој закон во рок од една година од денот на влегувањето во сила на овој закон.
Член 140

Одредбите од членoвите член 4 точка 67, член 4 точка 67 потточка 1), член 4 точка 67 потточка 2), член 4 точка 87), член 4 точка 88), член 4 точка 88 поточка 1), член 4 точка 88 поточка 2), член 4 точка 88 поточка 3), член 4 точка 36), член 4 точка 68), член 4 точка 89), член 4 точка 47), член 4 точка 90), член 4 точка 42), член 4 точка 91), член 4 точка 92), член 4 точка 93), член 4 точка 95), Член 4 точка 69), член 4 точка 94 ), член 4 точка 99), член 17 алинеја 11), член 17 алинеја 12), член 75 став (3)), член 75 став (3) точка 1), член 75 став (3) точка 2), член 75 став (3) точка3), член 75 став (3) точка 4), член 75 став (3) точка 5), член 75 став (3) точка 6), член 75 став (3) точка 9), член 75 став (3) точка 10), ), член 76-а ставови (1) и  (2), член 78 став (1), член 78 став (2), член 78 став (2), член 78 став (5), член 79-ѓ став (3), член 79-ѓ став (2), член 79-ѓ став (3) точки 1,2,3,4,5, 6 (потточки а) и б)) и 7 ), член 79-ѓ точка 6  потточки а) и б), член 79-а став (1)  Точки 1) и 2) и став( 2), член 79-ѓ став (3) точка 7 ), член 79-б  став (1) и став (3) , член 79-г  став (3) и став (4), член 79-д став (1) , член 79-д став (2) , член 79-д став (2) точка 1), член 79-д став (2) точка 2 и 4), член 79-д став (2) точка 3, член 80 став (12), член 80 став (6), член 80 став (1) точка 4), член 80 став (1) точки 2) и 3), член 80 став (1) Точка 4), член 80 став (1) Точка 3), член 80 став (1)точка 2 ), член 80 став (1) точка 2 ), член 80 став (12), член 80став (14), член 80 став (14), член 80 став (14), член 80 став (5) , член 80 став (5) точка 1, член 80 став (5)точка 2), член 80 став (5)точка 3), член 80 став (5)точка 4), член 80 став (5) точка 5), член 80 став (5) точка 5), член 80 став (5) точка 5), член 80 став (5) точка 5), член 80 став  (5) Точка 5)Алинеа а) , член 81 став (14),  член 81 став (1), член 81 став (2), член 81 став (1), член 81 став (3), член 81 став (4),член 81 став (5), член 81 став (19), член 81 став 19 точка 1), член 81 став 19 точка 2), член 81 став 19 точка 3), член 81 ставови (11) и (12), член 81 став (13), член 81-а ставови (1)и (2) точки 1) и 2, член 84 став (1), член 84 став (2), член 84 став (3), член 84 став (3) точка 1), член 84 став (3) Точка 2), член 84 став (3)точка 3)член 84 став (4), член 84 став (5), член 84 став (5) точка 1), член 84 став (5) точка 2),  член84 став (1), член 84 став (3)потточка 2), член 84 став (4) и член 106 став (4), членот 125  од Законот за безбедност на храната (*) престануваат да важат со денот на влегување во сила на овој закон.
Одредбите од член 6, член 7 и член 8 од Законопт за фитофармација (Службен весник број 302/20, 274/22, 129/23, 218/24 и 124/25(*) престануваат да важат со денот на влегување во сила на овој закон.
Член 141
Овој закон влегува во сила осмиот ден од денот на објавувањето во „Службен весник на Република Северна Македонија“.
I. ОБРАЗЛОЖЕНИЕ НА ПРЕДЛОГ НА ЗАКОНОТ 

Главната причина за пристапување кон донесување на Законот за официјални контроли произлегува од потребата за уредување на материјата поврзана со официјални контроли во рамките на еден законски текст наместо како што е тоа досега уредено во повече закони од областа на ветерината, безбедноста на храната и земјоделството. Воедно трендот за унификација во постапките на спроведувањето на надзорот над увозот на животни, производите вклучувајќи ги и растенијата е потребата за зајакнување и подобрување на системот за надзор и контрола и понатамошно усогласување на националното законодавство со законодавството на ЕУ. 

Резултатите од спроведувањето на досегашните закони покажаа слабости, контрадикторности и тешкотии во постигнување на основните цели спроведувањето на официјалните контроли во земјоделско прехранбениот синџир.
Оваа состојба наметна нов пристап во уредувањето на материјата поврзана со официјални контроли. Новиот пристап подразбира уредување под капа на еден законски текст на сите постапки за вршење на официјални контроли кои беа дисперзирани во рамките на десетина закони. Со новиот пристап не само што се уредува унифицираност на процедурите туку истовремено се олеснува работата на инспекциските служби како во поглед на примена на прописи во секојдневното работење така и во поглед на можноста за поголема соработка и размена на информации и податоци за стоките кои се предмет на контрола и намалување на неефективноста во работењето. Правата и обврските на операторите со одредбите на овој закон не се зголемуваат туку и на нив им се овозможува полесен пристап кон информации и документи со што се олеснува вршењето на нивните деловни потфати.
Меѓутоа новиот пристап налага да се преуредат другите одредби од законите кои досега го уредувале ова прашање, така што е императивно неопходно во постапката за донесување на предметниот закон да се изготват и достават и измените и дополнувањата на Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за производи за заштита на растенијата, Законот за органско земјоделско производство, Законот за квалитет на земјоделски производи за да се избегне можна колизија и двојно уредување на права, обврски и надлежности како за операторите така и за органите на државната управа кои постапуваат по однос на предметната контрола. 
За постигнување на горенаведеното, се предлага нов Закон за официјални контроли, во кој предложените одредби и решенија се организирани во 15 глави како што следува: 
Глава I : ОПШТИ ОДРЕДБИ

Глава II: ОФИЦИЈАЛНИ КОНТРОЛИ

Глава III: ДЕЛЕГИРАЊЕ НА ОДРЕДЕНИ ЗАДАЧИ ОД НАДЛЕЖНИТЕ ОРГАНИ
Глава IV: ЗЕМАЊЕ НА ПРИМЕРОЦИ, АНАЛИЗА, ТЕСТИРАЊЕ И ДИЈАГНОСТИКА И НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА ЛАБОРАТОРИЈА

 Глава V: ОФИЦИЈАЛНИ КОНТРОЛИ НА ЖИВОТНИ И СТОКИ ШТО СЕ ВНЕСУВААТ ВО РЕПУБЛИКА СЕВЕРНА МАКЕДОНИЈА

 Глава VI: ФИНАНСИРАЊЕ НА ОФИЦИЈАЛНИ КОНТРОЛИ И НА ДРУГИТЕ ОФИЦИЈАЛНИ АКТИВНОСТИ

Глава VII: ОФИЦИЈАЛНО СЕРТИФИЦИРАЊЕ
Глава VIII: АДМИНИСТРАТИВНА ПОМОШ И СОРАБОТКА
Глава IX: ПЛАНИРАЊЕ И ИЗВЕСТУВАЊЕ

Глава X : УСЛОВИ ЗА ВНЕС НА ЖИВОТНИ И СТОКИ ВО РЕПУБЛИКА СЕВЕРНА МАКЕДОНИЈА

Глава XI: СИСТЕМ ЗА УПРАВУВАЊЕ СО ИНФОРМАЦИИ
Глава XII: ОСИГУРУВАЊЕ НА ИЗВРШУВАЊЕТО
Глава XIII:НАДЗОР

Глава XIV: ПРЕКРШОЧНИ ОДРЕДБИ

Глава XV: ПРЕОДНИ И ЗАВРШНИ ОДРЕДБИ  

II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ 

Предложените решенија во овој предлог закон, меѓусебно се поврзани и се надополнуваат. Истотака, предложените решенија во овој предлог закон, се директно поврзани со решенијата што се дадени во Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за производи за заштита на растенијата, Законот за органско земјоделско производство, Законот за квалитет на земјоделски производи, при што овој предлог закон ги надополнува воспоставените правила во наведените закони. Како такви, овој предлог закон и наведените закони заедно преставуваат една целина на системот за безбедност и квалитет на земјоделските производи, животните и стоките.

III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Република Северна Македонија како земја кандидат за влез во ЕУ потребно е да го усогласи своето законодавство со она на ЕУ, како и да обезбеди примена на истото преку постигнување на целите и стандардите утвдени во истото. Во таа насока, во предлог законот се транспонираат одредбите од Регулативата (ЕУ) 2017/625. Воедно, со овој предлог закон се воспоставува правна рамка која ќе овозможува понатамошно транспонирање на законодавството на ЕУ од ова област, во подзаконските акти предвидени да се донесат врз основа на овој закон.  

Со донесувањето и спроведувањето на овој закон, истотака ќе се придонесе кон подобрување на работењето на надлежните органи на државната управа, ќе се опесни пристапот за увоз и транзит на стоки  и поефективно спроведување на официјалните контроли.

